ജോലി ഉപേക്ഷിച്ചില്ല, ഓഫീസും സിവിൽ സർവ്വീസ് പരീക്ഷയും ഒന്നിച്ചാക്കി; 35ാം റാങ്കും അപർണയുടെ ടൈം മാനേജ്മെന്റും | inspirational story of Aparna Ramesh got rank with full time job\nജോലിചെയ്ത് അതിനൊപ്പം തന്നെ സിവിൽ സർവ്വീസ് പഠനവും നടത്തി അഖിലേന്ത്യാ തലത്തിൽ മികച്ച റാങ്ക് നേടിയിരിക്കുകയാണ് അപർണ രമേശ് എന്ന പെൺകുട്ടി. അഖിലേന്ത്യാ തലത്തിൽ 35ാം റാങ്കാണ് കർണാടക സ്വദേശിയായ അപർണ നേടിയത്.\nKarnataka, First Published Oct 22, 2021, 2:50 PM IST\nസിവിൽ സർവ്വീസ് പരീക്ഷയിൽ യോഗ്യത നേടുക എന്നത് ഉദ്യോഗാർത്ഥികളെ സംബന്ധിച്ച് വളരെയധികം അഭിമാനം ജനിപ്പിക്കുന്ന കാര്യമാണ്. ഒറ്റശ്രമത്തിൽ വിജയിക്കുന്നവരും പല തവണ കഠിനമായി പരിശ്രമിച്ച് മികച്ച വിജയം നേടുന്നവരുമുണ്ട്. പലരും ജോലി ഉപേക്ഷിച്ചാണ് യുപിഎസ് സി പരീക്ഷ എഴുതാൻ തയ്യാറെടുക്കുന്നത്. എന്നാൽ ജോലിചെയ്ത് അതിനൊപ്പം തന്നെ സിവിൽ സർവ്വീസ് പഠനവും നടത്തി അഖിലേന്ത്യാ തലത്തിൽ മികച്ച റാങ്ക് നേടിയിരിക്കുകയാണ് അപർണ രമേശ് എന്ന പെൺകുട്ടി. അഖിലേന്ത്യാ തലത്തിൽ 35ാം റാങ്കാണ് കർണാടക സ്വദേശിയായ അപർണ നേടിയത്.\nജോലിയും പഠനവും ഒരുമിച്ചു കൊണ്ടുപോകുന്നത് അത്രയെളുപ്പമായിരുന്നില്ല എന്ന് ഇരുപത്തെട്ടു വയസ്സുള്ള അപർണ അഭിപ്രായപ്പെടുന്നു. ഈ സാഹചര്യത്തിൽ നേരിട്ട ഏറ്റവും വലിയ വെല്ലുവിളി ടൈം മാനേജ്മെന്റായിരുന്നു. ജോലി കഴിഞ്ഞ് വളരെ കുറച്ചു സമയം മാത്രമേ അവശേഷിക്കുമായിരുന്നുള്ളൂ. അതുകൊണ്ട് തന്നെ പരീക്ഷക്ക് പ്രസക്തമായ കാര്യങ്ങൾ മാത്രമാണ് പഠിക്കാൻ തീരുമാനിച്ചത്. സിലബസ് അനുസരിച്ച് തന്നെ പഠിച്ചു. കഴിയുന്നത്ര പഠിക്കുക എന്നതായിരുന്നു ലക്ഷ്യം.\nഓഫീസിൽ പോകുന്നതിന് മുമ്പ് രാവിലെ4മണി മുതൽ7മണി വരെ പഠിച്ചു. അതിന് ശേഷം ഓഫീസിൽ പോയി. തിരിച്ച് വീട്ടിലെത്തിയതിന് ശേഷം മൂന്ന് മണിക്കൂറിലധം പഠിക്കും. ആഴ്ചയിലെ അവധി ദിവസങ്ങളിൽ ഒൻപത് മണിക്കൂർ വരെ പഠനത്തിന് വേണ്ടി മാറ്റിവെക്കും. സിവിൽ സർവ്വസ് പരീക്ഷയുടെ തയ്യാറെടുപ്പുകൾ ഇങ്ങനെയായിരുന്നു എന്ന് അപർണ വ്യക്തമാക്കി.\nഎന്നാൽ ആദ്യതവണ വിജയം നേടാൻ അപർണക്ക് സാധിച്ചില്ല. രണ്ടാമത്തെ ശ്രമത്തിലാണ് വിജയം നേടാൻ സാധിച്ചത്. 2020ലാണ് അവസാനമായി പരീക്ഷയെഴുതിയത്. ഈ തവണ വിജയിച്ചില്ലായിരുന്നെങ്കിൽ ആർക്കിടെക്റ്റായി അപർണയുടെ കരിയർ മുന്നോട്ട് പോകുമായിരുന്നു. ഹിസ്റ്ററി, ജിയോഗ്രഫി, എക്കണോമിക്സ് എന്നീ വീഷയങ്ങൾ പഠിക്കാൻ പത്ത്, പന്ത്രണ്ട് ക്ലാസുകളിലെ പാഠപുസ്തകങ്ങളെയാണ് ആശ്രയിച്ചത്. സമകാലിക വിഷയങ്ങൾക്കാണ് പ്രാധാന്യം നൽകിയത്. അതുപോലെ ടിവി കാണുമ്പോഴും പത്രം വായിക്കുമ്പോളും കുറിപ്പുകൾ തയ്യാറാക്കി വെക്കുമായിരുന്നു. എഴുത്തുപരീക്ഷയിൽ 1004 മാർക്കിൽ 825 മാർക്കാണ് അപർണ നേടിയത്. പേഴ്സണാലിറ്റി ടെസ്റ്റിൽ 171 മാർക്കും നേടി.\nLast Updated Oct 22, 2021, 2:50 PM IST\ncivil service preperations


Malayalam News - സംസ്ഥാനത്ത് വ്യാപകമഴ തുടരുന്നു; ഒന്‍പത് ജില്ലകളില് യെല്ലോ അലര്‍ട്ട് | mansoon in kerala and yellow alert | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nസംസ്ഥാനത്ത് വ്യാപകമഴ തുടരുന്നു; ഒന്‍പത് ജില്ലകളില് യെല്ലോ അലര്‍ട്ട്\nഇന്നും കനത്ത കാറ്റും മഴയും ഉണ്ടായേക്കും\nUpdated: June 12, 2019, 6:49 AM IST\nLast Updated: June 12, 2019, 6:49 AM IST\nതിരുവനന്തപുരം: കാലവര്‍ഷത്തിന്റെ തുടക്കത്തില് തന്നെ കെടുതിയില് മുങ്ങി കേരളം. തീരപ്രദേശങ്ങളില് കടലാക്രമണം രൂക്ഷമായതോടെ ജനജീവിതം ദുസ്സഹമായി. ഗുജറാത്ത് തീരത്തേക്ക് നീങ്ങുന്ന ചുഴലിക്കാറ്റിന്റെ ഫലമായി സംസ്ഥാനത്ത് ഇന്നും കനത്ത കാറ്റും മഴയും ഉണ്ടായേക്കും. കാലവര്‍ഷ കെടുതികളില് ഇന്നലെ മാത്രം സംസ്ഥാനത്ത് മൂന്നു പേര് മരിച്ചു. ഒന്‍പത് ജില്ലകളില് യെല്ലോ അലര്‍ട്ട് പ്രഖ്യാപിച്ചിട്ടുണ്ട്.\n'വായു' ചുഴലിക്കാറ്റിന്റെ സഞ്ചാര പഥത്തില് കേരളം ഇല്ലെങ്കിലും ശക്തമായ കാറ്റിനും മഴയ്ക്കും സാധ്യതയുണ്ട്. തിരുവനന്തപുരം, കൊല്ലം, ആലപ്പുഴ, എറണാകുളം, തൃശൂര്, മലപ്പുറം, കോഴിക്കോട്, കണ്ണൂര്, കാസര്‍ഗോഡ് ജില്ലകളിലാണ് യെല്ലോ അലര്‍ട്ട് പ്രഖ്യാപിച്ചത്. മണിക്കൂറില് 40-50 കിലോമീറ്റര് വേഗതയില് കാറ്റ് വീശിയേക്കും. തീരപ്രദേശങ്ങളില് കടലാക്രമണം ശക്തമാകും. കാലവര്‍ഷത്തിന്റെ തുടക്കത്തില് തന്നെ സംസ്ഥാനത്ത് ജനജീവിതം ദുസ്സഹമായി.\nAlso Read: തിരുവന്തപുരത്തേക്ക് വരികയായിരുന്ന കേരള എക്സ്പ്രസിൽ നാലുപേർ മരിച്ച നിലയിൽ\nകൊടുങ്ങല്ലൂര്, ചാവക്കാട് കടപ്പുറത്ത് നിരവധി വീടുകളില് വെള്ളം കയറി. 419 പേരെ മാറ്റി പാര്‍പ്പിച്ചു. അഴീക്കോട് മുതല് കാര വരെ തീരദേശം പൂര്‍ണമായും വെള്ളത്തിലാണ്. പൊന്നാനിയില് നൂറിലേറെ വീടുകള് തകര്‍ച്ച ഭീഷണിയിലാണ്. അമ്പലപ്പുഴയില് കടലാക്രമണ ഭീഷണിയിലായ ജനങ്ങള് ദേശീയപാത ഉപരോധിച്ചു.\nവര്‍ഷങ്ങളായി ആവശ്യപ്പെട്ടിട്ടും കടല്‍ഭിത്തി നിര്‍മ്മിക്കാത്തതാണ് പ്രതിഷേധത്തിന് കാരണം. ജില്ലാ കലക്ടര് എത്തിയാണ് പ്രതിഷേധക്കാരെ അനുനയിപ്പിച്ചത്. അമ്പലപ്പുഴയില് മാത്രം രണ്ടു വീടുകള് പൂര്‍ണമായും 30 വീടുകള് ഭാഗികമായും തകര്‍ന്നു. കോഴിക്കോട് കടലാക്രമണത്തില് നിരവധി പേര്‍ക്ക് കിടപ്പാടം നഷ്ടമായി. കണ്ണൂരില് പയ്യാമ്പലം ബീച്ചിന്റെ ഭൂരി ഭാഗവും കടലെടുത്തു. കോഴിക്കോട് ജില്ലയിലെ മലയോര മേഖലകളില് ഡങ്കിപ്പനി പടര്‍ന്നു പിടിക്കുന്നത് ആരോഗ്യ മേഖലയില് ഭീഷണിയായിരിക്കുകയാണ്.\nFirst published: June 12, 2019, 6:49 AM IST


Fans Spots The Secret Of Meghana Raj And Its Highly Relatable - Malayalam Filmibeat\n| Published: Friday, August 27, 2021, 22:16 [IST]\nമലയാളികള്‍ക്കും സുപരിചിതയായ നടിയാണ് മേഘ്‌ന രാജ്. ഭര്‍ത്താവും നടനുമായ ചീരഞ്ജീവി സര്‍ജയുടെ മരണത്തിന്റെ ആഘാതത്തില് നിന്നും പതിയെ തിരികെ വരുകയാണ് മേഘ്‌ന. സോഷ്യല് മീഡിയയില് വളരെ സജീവമായി ഇടപെടുന്ന താരുവുമാണ് മേഘ്‌ന. ഇപ്പോഴിതാ മേഘ്‌ന പങ്കുവച്ച ചിത്രം സോഷ്യല് മീഡിയയില് ശ്രദ്ധ നേടുകയാണ്. തന്റെ ഫോണില് നോക്കി കൊണ്ടിരിക്കുന്ന ചിത്രങ്ങളാണ് താരം പങ്കുവച്ചിരിക്കുന്നത്. ഇതിലെന്തെന്നല്ലേ? സംഭവം ഇറുക്ക്!\nഇന്‍സ്റ്റഗ്രാമിലൂടെയാണ് മേഘ്‌ന ചിത്രങ്ങള് പങ്കുവച്ചത്. എന്നാല് മേഘ്‌നയുടെ സുന്ദരമായ മുഖത്തിലേക്ക് മാത്രമല്ല ആരാധകരുടെ ശ്രദ്ധ പോയത്. മേഘ്‌നയുടെ ഫോണിലേക്ക് കൂടിയാണ്. ഫോണിന്റെ കവറിനുള്ളില് താരം സുരക്ഷിതമായി വച്ചിരിക്കുന്ന കാശിലേക്കാണ്. ഫോണിന്റെ പിന്‍വശത്തായി, കവറിനുള്ളിലാണ് താരം പണം വച്ചിരിക്കുന്നത്. ഉടനെ തന്നെ ഈ ചിത്രങ്ങള് സോഷ്യല് മീഡിയയില് വൈറലായി മാറിയിരിക്കുകയാണ്.\nഒരുപാട് പേര്‍ക്ക് റിലേറ്റ് ചെയ്യാന് പറ്റുന്ന കാര്യമാണ് ഈ ഫോണിന്റെ കവറില് പണം സൂക്ഷിക്കുന്നത്.അതുകൊണ്ട് തന്നെ ഇക്കാര്യം ശ്രദ്ധിച്ചവരെല്ലാം കമന്റുകളുമായി എത്തുകയായിരുന്നു. തങ്ങളുടെ വിദ്യാര്‍ത്ഥി ജീവിതത്തെ ഓര്‍മ്മിപ്പിക്കുന്നതാണ് ഇതെന്ന് ചിലര് പറയുമ്പോള് മറ്റ് ചിലര് പറയുന്നത് തങ്ങളും ഇത് ചെയ്യാറുണ്ടെന്നാണ്. മേഘ്‌നയെ പോലൊരു താരത്തില് നിന്നും തീരെ പ്രതീക്ഷിക്കാത്ത ഈ സംഭവം എത്രമാത്രം ലാളിത്യമുള്ള വ്യക്തിയാണ് മേഘ്‌ന എന്നതിന്റെ തെളിവാണെന്നും സോഷ്യല് മീഡിയ പറയുന്നു.\nകമന്റുകള് ഒരുപാടായപ്പോള് പ്രതികരണവുമായി മേഘ്‌നയുമെത്തി. മേഘ്‌ന ഫോണ് കവറിനുള്ളില് പണം വെക്കുന്നുണ്ട്. അതെ ഞാന് അങ്ങനെ ചെയ്യാറുണ്ട്. എനിക്ക് ഓര്‍മ്മയുളളപ്പോള് മുതല് അങ്ങനെ ചെയ്യാറുണ്ടെന്നുമായിരുന്നു താരത്തിന്റെ പ്രതികരണം. ആര്‍ക്കൊക്കെ ഇതിനോട് റിലേറ്റ് ചെയ്യാന് സാധിക്കുന്നുണ്ടെന്നും മേഘ്‌ന ചോദിക്കുന്നു. താരത്തിന്റെ പ്രതികരണവും വൈറലായി മാറിയിരിക്കുകയാണ്. കഴിഞ്ഞ ദിവസം തന്റെ മകന് ജൂനിയര് ചീരുവിന് പത്ത് മാസം പ്രായം ആയപ്പോള് പ്രത്യേക വീഡിയോയുമായെത്തിയിരുന്നു മേഘ്‌ന.\nAlso Read: എന്തുകൊണ്ട് വെബറിനെ കല്യാണം കഴിച്ചു? സണ്ണിയുടെ മറുപടി കേട്ടാല് ആരും ചിരിക്കും!\n2020 ജൂണ് ഏഴിനായിരുന്നു ചിരഞ്ജീവി സര്‍ജയുടെ മരണം. ഹൃദയാഘാതത്തെ തുടര്‍ന്നായിരുന്നു അന്ത്യം. തന്റെ പ്രിയപ്പെട്ടവന്റെ മൃതദേഹത്തിന് അരികിലായി സര്‍വ്വ നഷ്ടപ്പെട്ടവളെ പോലെയിരിക്കുന്ന മേഘ്‌നയുടെ ചിത്രങ്ങളും വീഡിയോകളുമെല്ലാം ആരാധകര് ഒരിക്കലും മറക്കില്ല. ചീരു മരിക്കുമ്പോള് മേഘ്‌ന ഗര്‍ഭിണിയായിരുന്നു. ഭര്‍ത്താവിന്റെ മരണത്തിന്റെ വേദനയില് നിന്നും മേഘ്‌ന തിരികെ വരികയാണ്. ഈയ്യടുത്ത് ഒരു പരസ്യ ചിത്രത്തിലൂടെ താരം ക്യാമറയ്ക്ക് മുന്നിലേക്ക് മടങ്ങിയെത്തിയിരുന്നു.\nചിത്രത്തിന് കടപ്പാട്: മേഘ്ന രാജ് ഇന്‍സ്റ്റഗ്രാം പേജ്\nFans Spots The Secret Of Meghana Raj And Its Highly Relatable\nStory first published: Friday, August 27, 2021, 22:16 [IST]


കൊറോണശയ്യയിൽ പ്രവാസിയുടെ ഹൃദയനൊമ്പരം – Catholic VOX Online NEWS | Christian News | Malayalam News | Vatican News\nHome/Articles/കൊറോണശയ്യയിൽ പ്രവാസിയുടെ ഹൃദയനൊമ്പരം\nകൊറോണശയ്യയിൽ പ്രവാസിയുടെ ഹൃദയനൊമ്പരം\nവിദേശങ്ങളിൽ നമ്മുടെ ആളുകളുടെ മരണവാർത്തകൾ...\nകുഞ്ഞുനാളിൽ എത്ര ചെറിയ അസുഖം വന്നാലും നാം ആഗ്രഹിക്കുക അമ്മയോ അച്ഛനോ നമ്മുടെ അടുക്കൽ വന്നൊന്നിരിക്കുക, നമ്മളെ ഒന്ന് തലോടുക എന്നൊക്കെയല്ലേ. ഡോക്ടർമാർ എത്ര മരുന്ന് കുറിച്ചുതന്നാലും, മാതാപിതാക്കൾ അതെടുത്ത് നമ്മുടെ കൈയിൽ തരുമ്പോൾ അല്ലേ യഥാർത്ഥത്തിൽ ഒരു സമാധാനം കൈവരിക? ഇതാണ് സ്വന്തത്തിന്റെ സ്വാന്തനമൂറുന്ന കരുതലെന്ന് പറയുക… എന്നാൽ വളർന്നുകഴിയുമ്പോൾ മാതാപിതാക്കളിൽ ഒതുക്കിനിർത്തപ്പെട്ടിരുന്ന ഈ സ്നേഹം വിശാലമായി. സഹോദരങ്ങൾ, ഭാര്യ, കുടുംബം, നാട്, സ്വന്തക്കാർ, കൂട്ടുകാർ എന്നിങ്ങനെ പല മേഖലകളിൽ വ്യാപിക്കുന്നതും സ്വാഭാവികം. അന്നം തേടി അന്യനാടുകളിൽ അലയുമ്പോഴും ഓരോ പ്രവാസിയുടെയും ഉള്ളിൽ ഈ ഒരു സ്നേഹത്തിനുവേണ്ടിയുള്ള ദാഹം ഉള്ളിന്റെ ഉള്ളിൽ എപ്പോഴും നിലനിൽക്കുന്നുണ്ട്. ഗതികേടുകൊണ്ട് ഗൾഫ് നാടുകളിലും, മറ്റ് വിദേശരാജ്യങ്ങളിലും എല്ലുമുറിയെ പണിയെടുത്ത് ജീവിതം മുൻപോട്ട് കൊണ്ടുപോകുന്നവരെ കാണുമ്പോൾ നാട്ടിലുള്ള ആളുകൾ പണ്ട് പറയുമായിരുന്നു; “അതാ കാശുകാരൻ പോകുന്നു” പക്ഷെ ഇവരുടെ ദുരിത ജീവിതം കാണാൻ 2010 മുതൽ എനിക്ക് സാധിച്ചു. അത് വലിയ തിരിച്ചറിവുകളാണ് എനിക്ക് തന്നത്. ഗൾഫുകാരായ നമ്മുടെ സഹോദരങ്ങളുടെ ജീവിതത്തിന്റെ മറുപുറം. പക്ഷെ ഈ ഇല്ലായ്മ ഒരിക്കൽപോലും നാട്ടിലെ ജനങ്ങളുടെ ബുദ്ധിമുട്ടേറിയ പല അനുഭവങ്ങൾക്ക് മുൻപിലും അവർ അറിയിച്ചിരുന്നില്ല. അതിന് ഏറ്റവും വലിയ ഉദാഹരണമാണ് കഴിഞ്ഞ വർഷങ്ങളിലെ പ്രളയങ്ങളും, 2004 ലെ സുനാമിദുരന്തവും, ഓഖി കൊടുങ്കാറ്റിന്റെ ഭീകരതയുമൊക്കെ നാട്ടിലുള്ള നമ്മുടെ അന്നം മുട്ടിച്ചപ്പോൾ, വിശപ്പ് മറന്ന് ആ പണം പോലും ആവശ്യവസ്തുക്കൾ വാങ്ങിക്കാൻ ജാതി, മത, വർഗ, രാഷ്ട്രീയ വ്യത്യാസങ്ങളില്ലാതെ നമ്മുടെ നാട്ടിലെ സഹോദരങ്ങൾക്ക് എത്തിച്ചുനൽകാൻ പ്രവാസികൾ കാണിച്ച വലിയ മനസ്സ്.\nലോകജനതയെ മുഴുവൻ വേദനയുടെ മുൾമുനയിൽ നിർത്തിയാണ് 2020 ആണ്ടിൽ കോവിഡ് വൈറസ് രംഗപ്രവേശനം ചെയ്തത്. ചൈനയിലെ വുഹാനിൽ വൈറസിന്റെ ഉത്ഭവം തുടങ്ങിയ നാൾ മുതൽ നമ്മുടെ നാട്ടിൽ തുടങ്ങിയ ആരോഗ്യപ്രവർത്തനങ്ങൾ ഏറെ ശ്ലാഘനീയമാണ്. കുഞ്ഞുനാളിലെ അമ്മയുടെ കരുതൽ പോലെ ടീച്ചറമ്മയുടെ (ഷൈലജടീച്ചർ) വാത്സല്യം ഏറെ ഏറ്റുവാങ്ങിയവരാണ് പഠനത്തിനായി ചൈനയിൽ ആയിരുന്ന നമ്മുടെ മക്കൾ. രാഷ്ട്രീയ വ്യത്യാസങ്ങൾക്കും അതീതമായി മാനുഷികതയുടെ ഒരു മുന്നൊരുക്കം നമ്മുടെ നാട്ടിൽ ഏറെ പ്രകടമായിരുന്നു. നമ്മുടെ സർക്കാർ ഇക്കാര്യത്തിൽ തുടക്കം മുതലേ കാണിച്ച പല പ്രവർത്തനങ്ങളോടും അസൂയയോടെ നോക്കിനിന്ന ആളുകളും ഉണ്ടായിരുന്നുവെന്നത് സത്യം തന്നെ. പിന്നീട് ഈ അസുഖം കടലുകൾ താണ്ടി യൂറോപ്പിന്റെ തീരമണഞ്ഞപ്പോൾ ഏറ്റവുമധികം ബാധിച്ചത് ഇറ്റലിയെന്ന മഹാനഗരത്തെയാണ്. നമ്മുടെ നിരവധി സഹോദരങ്ങൾ അന്നന്നുള്ള അപ്പത്തിന് വേണ്ടി ഏറ്റവും താഴ്ന്ന ജോലികൾ പോലും ചെയ്തുകൊണ്ട് ജീവിക്കുന്ന ഒരു നാട്. അസുഖം ഓരോ ദിവസവും ആയിരക്കണക്കിന് ആളുകളെ കൊന്നൊടുക്കുന്ന ശൈത്യാവസ്ഥ. ഈ മരവിപ്പ് ഇവിടെയുള്ള ആളുകളെ പോലും ബാധിച്ചപ്പോൾ ആണ്, നമ്മുടെ നാടിന്റെ കരുതലിന്റെ കരം ചേർത്തുപിടിക്കാൻ, ആളുകൾ ധാരാളമായി നാട്ടിലേക്ക് മടങ്ങാൻ ശ്രമിച്ചത്. പക്ഷെ അപ്പോഴേക്കും അഗ്നിപർവ്വതത്തിൽ നിന്നും ഒഴുകിവരുന്ന ലാവയെന്നപോലെ ഇറ്റലി മുഴുവനെയും ഈ വൈറസ് ബാധ നിശ്ചലമാക്കി.\nഓരോ ദിവസവും 20 യൂറോയ്ക്ക് പോലും പണിയെടുത്ത്5യൂറോ കൊണ്ട് ആഹാരം കഴിച്ചിരുന്നവർക്ക് പോലും ഈ നിശ്ചലാവസ്ഥ നൽകിയത് ജീവിതത്തിന്റെ ശൂന്യതയാണ്. ഏറ്റവും കൂടുതൽ ദുരിതം നേരിട്ട പഠനത്തിനായി എത്തിയ കുട്ടികൾ പോലും ദിവസങ്ങൾ ഭക്ഷണം പോലുമില്ലാതെ വാവിട്ടു കരഞ്ഞതും ഈ ഡിജിറ്റൽ ലോകത്തിന്റെ നേർക്കാഴ്ചയായി എന്നതിന് നാമെല്ലാവരും സാക്ഷി. ഈ നാട്ടിൽ നിന്നും നമ്മുടെ നാട്ടിലേക്ക് വരാൻ കരഞ്ഞു കൊണ്ട് കേണപേക്ഷിച്ച ആളുകളുടെ ലൈവ് വിഡിയോകൾക്ക് രോഷത്തോടെയുള്ള മറുപടികളും തീരാവേദനയായി. അപ്പോഴും കേരളസർക്കാരിന്റേയും, പ്രതിപക്ഷത്തിന്റെയും പത്രസമ്മേളനങ്ങൾക്കിടയിലെ ആശ്വാസവാക്കുകൾ അല്പം സമാധാനം നൽകിയിരുന്നു.\nപിന്നീടാണ് ഈ രോഗത്തിന്റെ ഭീകരത ലോകം മുഴുവനെയും ഒന്നായി വിഴുങ്ങുന്നത്. അമേരിക്കയിലും, ഗൾഫ് നാടുകളിലും, യൂറോപ്പിന്റ മറ്റു പ്രദേശങ്ങളിലും കൊറോണ മനുഷ്യനെ പ്രായഭേദമന്യേ കാലപുരിക്കയക്കുന്ന മരണത്തിന്റെ മരവിച്ച മുഖം. വിദേശങ്ങളിൽ നമ്മുടെ ആളുകളുടെ മരണവാർത്തകൾ, പത്രങ്ങളുടെ ഉൾത്താളുകളിലും, മാധ്യമങ്ങളുടെ കണക്കെടുപ്പുകളിലും നിറഞ്ഞുനിന്നപ്പോൾ ഫലപ്രദമായ ഒരു മറുപടി എല്ലാവരും പ്രതീക്ഷിച്ചു. പക്ഷേ ഇന്നും വാവിട്ടുകരയുന്ന നിലവിളികൾ നിലച്ചിട്ടില്ല. പഴയ ബാല്യത്തിന്റെ കരുതൽ വലുതായപ്പോൾ നാടിനോളം വളർന്നത് പ്രവാസികളുടെ തെറ്റാണോ? ഓൺലൈൻ ബന്ധങ്ങളിൽ ചോദ്യോത്തരം നടത്തി എത്ര ശതമാനം പ്രവാസികളുടെ കണ്ണീരൊപ്പാൻ നമുക്ക് കഴിയും?\nവിമാനത്താവളങ്ങളിൽ ഹാരവും, പൊന്നാടയുമായി കാത്തുനിൽക്കുന്ന പ്രവാസികൾ ആകെയുള്ളവരുടെ ഒരുശതമാനം പോലും വരില്ല. കമ്പനികളിലേക്ക് അൻപത് ഡിഗ്രി കഠിനചൂടിലും ഫാൻ പോലുമില്ലാത്ത ബസുകളിൽ യാത്ര ചെയ്ത് പണിക്കു പോകുന്ന പ്രവാസികളെയാണ് നാം ഓർക്കേണ്ടത്. മൂന്നു നേരം നാം ഭക്ഷണം കഴിക്കുമ്പോൾ, ഒരു നേരത്തെ ആഹാരം മൂന്നു നേരമായി കഴിക്കുന്ന പ്രവാസികളെയാണ് നാം ഓർക്കേണ്ടത്.\nഇപ്പോഴുള്ള നാടുകളിൽ തങ്ങാൻ ആവശ്യപ്പെടുമ്പോഴും മരണത്തിന്റെ ശവക്കല്ലറകൾക്ക് മുകളിൽ ഓലക്കീറിന് മുകളിൽ അന്തിയുറങ്ങുന്ന പ്രവാസികളെയാണ് നാം ഓർക്കേണ്ടത്… പ്രിയരുടെ വേർപാടിൽ കണ്ണീരൊഴുക്കാൻപോലും ഗതിയില്ലാതെ വിഷമിക്കുന്ന പ്രവാസികളെയാണ് നാം ഓർക്കേണ്ടത്… തൊഴിൽ നഷ്ടപ്പെട്ട് വീട്ടുകാരുടെ മുൻപിൽ കരച്ചിലടക്കാൻ പാടുപെടുന്ന പ്രവാസികളെയാണ് നാം ഓർക്കേണ്ടത്… സുരക്ഷാമുൻകരുതലുകൾ കൂടാതെ ആശുപത്രികളിലും, മറ്റ് സ്ഥാപനങ്ങളിലും പണിയെടുക്കാൻ നിർബന്ധിക്കപ്പെടുന്ന പ്രവാസികളെയാണ് നാം ഓർക്കേണ്ടത്…\nഈ ദയനീയാവസ്ഥയിൽ നമ്മുടെ പ്രവാസികൾ നാടിനെ ഓർത്തതും, തിരികെ വരാൻ ആഗ്രഹിച്ചതും തെറ്റാണെങ്കിൽ അവർക്കുവേണ്ടി ഞാൻ നിങ്ങളോട് മാപ്പ് ചോദിക്കുന്നു. ദൈവം അനുഗ്രഹിക്കട്ടെ.


പരസ്യ വിദ്വേഷ പ്രകടനം അസ്വസ്ഥമാക്കുന്നു: നസ്റുദ്ദീന് ഷാ\nWEB DESK| Updated On: 12 Oct 2019 8:59 AM GMT | Location :\n''വേറെ ഒന്നും നല്ലത് ചെയ്യാനില്ലാത്ത ഒരുപാട് ആളുകളില് നിന്നും എനിക്ക് അധിക്ഷേപം ഏല്‍ക്കേണ്ടി വന്നു. പക്ഷെ അതെന്നെ ബാധിച്ചിട്ടില്ല. എന്നെ ബാധിച്ചത് പരസ്യമായ വിദ്വേഷമാണ്''\nആള്‍ക്കൂട്ട ആക്രമണങ്ങള്‍ക്കെതിരായ തന്റെ പരമര്‍ശത്തില് ഉറച്ചു നില്‍ക്കുന്നതായും സമൂഹത്തിലെ തുറന്ന വിദ്വേഷപ്രകടനത്തില് താന് അസ്വസ്ഥനാണെന്നും നടന് നസ്റുദ്ദീന് ഷാ. ഒരു പൊലീസുകാരന് കൊല്ലപ്പെടുന്നതിനേക്കാള് കൂടുതല് പ്രധാന്യമാണ് ഒരു പശുവിന്റെ മരണത്തിനെന്നായിരുന്നു കഴിഞ്ഞ വര്‍ഷം 66കാരനായ ഷാ നടത്തിയ പ്രസ്താവന.\nഅന്‍വര് തിവാരിയുമായുള്ള ഒരു അഭിമുഖത്തില് രാഷ്ട്രീയ കാഴ്ചപ്പാടുകളെക്കുറിച്ചുള്ള ചോദ്യത്തോട് പ്രതികരിക്കവേയാണ് ഷാ തന്റെ അസ്വസ്ഥത പ്രകടിപ്പിച്ചത്. ''എനിക്ക് സിനിമാ മേഖലയുമായോ എതെങ്കിലും കേസുമായോ അടുത്ത ബന്ധമില്ല. പലപ്പോഴും എനിക്ക് വാഗ്ദാനം ചെയ്ത ജോലി ലഭിക്കാതിരിക്കുമ്പോള് അത് എന്നെ ബാധിച്ചിട്ടുണ്ടോയെന്ന് സംശയമുണ്ട്. എനിക്ക് തോന്നിയതാണ് ഞാന് പറഞ്ഞത് അതില് ഉറച്ചു നില്‍ക്കുന്നു. ഷാ പറഞ്ഞു''.\n''വേറെ ഒന്നും നല്ലത് ചെയ്യാനില്ലാത്ത ഒരുപാട് ആളുകളില് നിന്നും എനിക്ക് അധിക്ഷേപം ഏല്‍ക്കേണ്ടി വന്നു. പക്ഷെ അതെന്നെ ബാധിച്ചിട്ടില്ല. എന്നെ ബാധിച്ചത് പരസ്യമായ വിദ്വേഷമാണ്''. അദ്ദേഹം പറഞ്ഞു. അടുത്തിടെ ആള്‍ക്കൂട്ട ആക്രമണങ്ങളില് ആശങ്കയറിയിച്ച് പ്രധാനമന്ത്രിക്ക് കത്തയച്ച 49 സാംസ്കാരിക പ്രവർത്തകർക്കെതിരെ കേസെടുത്ത സംഭവത്തിനെതിരെ പ്രതികരിച്ച 180 പ്രമുഖരിൽ ഒരാളാണ് നസ്റുദ്ദീന് ഷാ.


ഭക്ഷ്യലഭ്യതയും ജീവിതസുരക്ഷയും: ആശങ്ക വേണ്ടെന്ന് അധികൃതർ | food-safety-saudi-gulf news | Madhyamam\ndate_range2April 2020 1:08 AM GMT\nഭക്ഷ്യലഭ്യതയും ജീവിതസുരക്ഷയും: ആശങ്ക വേണ്ടെന്ന് അധികൃതർ\nഅടിസ്ഥാന വസ്തുക്കളുടെ ആവശ്യമായത്ര സംഭരണവും ഭക്ഷ്യ ഉൽപന്നങ്ങളുടെ നിർമാണവും സുഗമമായി രാജ്യത്ത് നടക്കുന്നു\nയാംബു: കോവിഡിനെ രാജ്യം അതിജീവിക്കുമെന്നും ഭക്ഷ്യസുരക്ഷയെക്കുറിച്ചോ ദൈനംദിനജീവിതത്തെക്കുറിച്ചോ ആശങ്കപ്പെ ടേണ്ട സാഹചര്യം രാജ്യത്തില്ലെന്നും സൗദി അധികൃതർ. ഭക്ഷ്യവിഭവങ്ങളുടെ ആവശ്യത്തിലേറെ ശേഖരം രാജ്യത്തുണ്ട്. വിപണി യിലെ ആവശ്യത്തിനനുസരിച്ച് നിത്യോപയോഗസാധനങ്ങൾ യഥേഷ്ടം ലഭ്യമാക്കാൻ വേണ്ട സംവിധാനങ്ങൾ ഒരുക്കിയിട്ടുണ്ടെന ്നും വാർത്തസമ്മേളനത്തിൽ പരിസ്ഥിതി, ജല, കാർഷിക വിഭവ മന്ത്രാലയ വക്താവ് ഡോ. അബ്ദുല്ല അബഅൽഖൈൽ അറിയിച്ചു. അടിസ്ഥാന വസ്തുക്കളുടെ ആവശ്യമായത്ര സംഭരണം ഉണ്ടെന്നും ഭക്ഷ്യ ഉൽപന്നങ്ങളുടെ നിർമാണം സുഗമമായി രാജ്യത്ത് നടക്കുന്നുണ്ടെന്നും അദ്ദേഹം കൂട്ടിച്ചേർത്തു. വിവിധ കാർഷിക ഉൽപന്നങ്ങളുടെ കാര്യത്തിലും ഉയർന്ന തോതിലുള്ള സ്വയംപര്യാപ്തത രാജ്യം നേടിയിട്ടുണ്ട്. കോഴിയിറച്ചിയുടെ 60 ശതമാനവും രാജ്യത്തുതന്നെ ഉൽപാദിപ്പിക്കുന്നതാണ്. 10 ലക്ഷം ടൺ കോഴിയിറച്ചി പ്രതിവർഷം ഉൽപാദിപ്പിക്കുന്നു. 60 ശതമാനം പച്ചക്കറികളും രാജ്യത്ത് കൃഷിചെയ്യുന്നു. പ്രാദേശിക ഉൽപാദനത്തിൽ ഇത് പ്രതിമാസം 1,80,000 ടൺ വരും. ആവശ്യമായ ഉരുളക്കിഴങ്ങിെൻറ 92 ശതമാനം ഇവിടെതന്നെ കൃഷി ചെയ്യുന്നതാണ്. പ്രതിദിനം 75 ലക്ഷം ലിറ്ററിലധികം പാൽ ഉൽപാദിപ്പിക്കുന്നു. കൂടാതെ, വിവിധ പാൽ ഉൽപന്നങ്ങളും രാജ്യത്തുനിന്നുതന്നെ നിർമിക്കുന്നു.\nരാജ്യനിവാസികൾക്ക് ആവശ്യമായ സമുദ്രോൽപന്നങ്ങളിൽ 55 ശതമാനം സൗദിയുടെ സമുദ്രാതിർത്തിക്കുള്ളിൽനിന്നുതന്നെ ശേഖരിക്കുന്നതാണ്. മന്ത്രിസഭ രണ്ടു വർഷം മുമ്പ് തീരുമാനിച്ച് നടപ്പാക്കിയ ഭക്ഷ്യസുരക്ഷക്കുവേണ്ടിയുള്ള പുതിയ നയം ഫലപ്രദമായി മാറി എന്നതിെൻറ തെളിവാണിതെന്നും അദ്ദേഹം കൂട്ടിച്ചേർത്തു. കാർഷിക വകുപ്പ് മന്ത്രിയുടെ അധ്യക്ഷതയിൽ ഭക്ഷ്യസുരക്ഷ സമിതി കൃത്യമായ ഇടവേളകളിൽ അവലോകന യോഗങ്ങൾ ചേരുന്നുണ്ട്. ഗോതമ്പും മറ്റു ധാന്യങ്ങളും ആവശ്യത്തിനനുസരിച്ച് ലഭ്യമാക്കാൻ ഭക്ഷ്യമന്ത്രാലയം നല്ല ജാഗ്രത കാട്ടുന്നുണ്ട്.\nരാജ്യത്ത് നിലവിൽ രണ്ടു ദശലക്ഷം ചാക്ക് ധാന്യങ്ങൾ വിതരണത്തിന് തയാറായ നിലയിലുണ്ട്. പ്രതിദിനം 15,000 ടൺ മാവ് ഉൽപാദിപ്പിക്കുന്നതിനുള്ള സംവിധാനങ്ങളും പ്രവർത്തനക്ഷമമാണ്. ഏഴു ലക്ഷം ടൺ ഗോതമ്പ് രാജ്യത്തിെൻറ ശേഖരത്തിലുണ്ട്. ഇറക്കുമതി ചെയ്യുന്ന 12 ലക്ഷം ടണ്ണിലധികം ഗോതമ്പ് ജൂലൈ അവസാനിക്കുന്നതിനുമുമ്പ് എത്തിച്ചേരും. മാംസാഹാരത്തിെൻറ 30 ശതമാനവും രാജ്യത്തുനിന്നുതന്നെ ലഭ്യമാക്കുന്നു. പ്രതിവർഷം 60 ലക്ഷം കന്നുകാലികൾ ഇവിടെ തന്നെ വളർത്തുന്നു. പുറമെ ഇറക്കുമതിയും ചെയ്യുന്നു എന്നും അദ്ദേഹം കൂട്ടിച്ചേർത്തു.\nTAGS:food safety saudi gulf news


തിരുവനന്തപുരം നഗരസഭയിലും ബി.ജെ.പി ഭരണം പിടിക്കുമെന്ന് സുരേഷ് ഗോപി എം.പി. | Asian Metro News | Asian Metro News\nതിരുവനന്തപുരം നഗരസഭയിലും ബി.ജെ.പി ഭരണം പിടിക്കുമെന്ന് സുരേഷ് ഗോപി എം.പി.\nതിരുവനന്തപുരം: തിരുവനന്തപുരം ജില്ലയിലും പ്രത്യേകിച്ച് തിരുവനന്തപുരം നഗരസഭയിലും ബി.ജെ.പി ഭരണം പിടിക്കുമെന്ന് സുരേഷ് ഗോപി എം.പി. ശാസ്തമംഗലം സ്കൂളില് വോട്ട് ചെയ്തശേഷം പ്രതികരിക്കുകയായിരുന്നു സുരേഷ് ഗോപി. ഉച്ചയ്ക്കു മുന്പുതന്നെ എല്ലാവരും പോളിംഗ് ബൂത്തിലെത്തി വോട്ട് ചെയ്യണം. ഉച്ചയ്ക്കുശേഷം കിംവദന്തികള് പരത്താന് ചില ജാരസംഘങ്ങള് ഇറങ്ങിയിട്ടുണ്ട്. തിരുവനന്തപുരം കോര്‍പ്പറേഷന് ബിജെപി പിടിച്ചടക്കണം. പുതിയ തയാറെടുപ്പില് ബിജെപിക്കു മാത്രമേ അതിനു സാധ്യതയുള്ളൂ. വോട്ടര്‍മാരാണ് എല്ലാം തീരുമാനിക്കുന്നതെന്നും അദ്ദേഹം പറഞ്ഞു.\n‘ഇത്രയും നാള് പ്രവര്‍ത്തകര് നന്നായി പണിയെടുത്തു. എല്ലാത്തിന്റെയും വിലയിരുത്തലുണ്ടാകും, വിലയിരുത്തല് പൂര്‍ണവും സത്യസന്ധവുമാണെങ്കില് ബി.ജെ.പിക്ക് ഗംഭീര വിജയമുണ്ടാകും. തിരുവനന്തപുരം കോര്‍പ്പറേഷന് ഇങ്ങു വരണം’, സുരേഷ് ഗോപി പറഞ്ഞു.\nകൊട്ടാരക്കരയിൽ അന്തിപച്ചയുടെ രണ്ടു വാഹനങ്ങൾ 0


ഉല്‍പ്പലാക്ഷന്റെ ഓണം - Janayugom Online\nBy: Web Desk | Monday 18 September 2017 11:04 PM IST\nസര്‍വീസില് നിന്നും അടുത്തൂണ് പറ്റിയ ഉല്‍പ്പലാക്ഷന് ചേട്ടന് വീട്ടുകാര്‍ക്ക് ഓണവസ്ത്രങ്ങള് വാങ്ങാന് നഗരത്തിലേക്ക് തിരിച്ചു. എല്ലായിടത്തും തിരക്കോട് തിരക്ക്. ധനികരും ദരിദ്രരും പൊങ്ങച്ചക്കാരുമൊക്കെയായി ഒരുത്സവപ്രതീതി. പലയിടത്തും ആടിക്കിഴിവിന്റെ അഴകുള്ള വലിയ ബോര്‍ഡുകള്. ഉല്‍പ്പലാക്ഷന് ചേട്ടന് ഒരു വലിയ ജൗളിക്കടയിലെ തിരക്കിലേക്ക് കയറി. അതിശയിപ്പിക്കുന്ന കട. സെയില്‍സ്‌കാര് പിള്ളേര് അലസരായി നില്‍ക്കുന്നു. എല്ലാവര്‍ക്കും തുണി വാങ്ങണമെങ്കില് ചുരുങ്ങിയത് അഞ്ച് നിലകളിലെങ്കിലും കയറിയിറങ്ങണം. എസ്‌കലേറ്റര് ഉണ്ടെന്ന് സെയില്‍സ്‌ക്കാരി തമിഴ് കലര്‍ന്ന മലയാളത്തില് പറഞ്ഞു. എന്തായാലും ഈ പ്രായത്തില് അങ്ങനെയൊരു പരീക്ഷണത്തിന് പോകണ്ട. വയസുകാലത്ത് കൈയോ, കാലോ ഉളുക്കിയാല് പിന്നെ പണികിട്ടും. കുറച്ച് തുണികള് മാത്രം വാങ്ങി ചേട്ടന് പതിയെ പുറത്തിറങ്ങി.\nറോഡില് വാഹനങ്ങളുടെ ഒഴുക്കുതന്നെ. സൂക്ഷിച്ചില്ലെങ്കില് ഓണമുണ്ണാന് പറ്റിയെന്ന് വരില്ല. യാത്രക്കാരില് ഭൂരിഭാഗവും ടീനേജ് പിള്ളേര്. ആണിനേയും പെണ്ണിനേയും തിരിച്ചറിയാന് കഴിയാത്ത വേഷം. കമ്മലും മാലയുമൊക്കെ ഇരുകൂട്ടര്‍ക്കുമുണ്ട്. പീഡനകാലമായതിനാല് ശരീരത്തിലൊന്നും സൂക്ഷിച്ച് നോക്കാനും കഴിയില്ല. ഇതായിരിക്കും4ജി പിള്ളേര്. കൈയില് സോപ്പുപെട്ടി പോലെ പലനിറത്തിലുള്ള ഫോണുകള്. കൂട്ടത്തിലൊരുവന് താഴേയ്ക്ക് ഊര്‍ന്നിറങ്ങിയ പാന്റ് മുകളിലേക്ക് വലിച്ചുകയറ്റി, ആട്ടിന്‍പൂട പോലുള്ള താടിരോമം തടവി പരിസരംപോലും ശ്രദ്ധിക്കാതെ റോഡ് മുറിച്ച് കടന്നുപോയി. ചിലര് ആരോടെന്നില്ലാതെ ഫോണിലൂടെ പിറുപിറുക്കുന്നു. മറ്റു ചിലര് ഫോണില് കുത്തിക്കുത്തി എന്തോ തിരയുന്നു.\nവെയിലിന് വല്ലാതെ കനം കൂടി. ദാഹവും ഏറുന്നു. സമീപത്തുള്ള കൂള്‍ബാറിലേക്ക് കയറി. ഷാര്‍ജ, വാനില, സ്‌ട്രോബറി, മൊസാമ്പി…. എന്ത് വേണമെന്ന് ജ്യൂസ് കടക്കാരന്. ബോഞ്ചിയെന്ന നാരങ്ങാവെളളമാണ് പെട്ടെന്ന് ഓര്‍മവന്നത്. ബോഞ്ചിയെന്നൊക്കെ പറഞ്ഞാല് 4ജി ആളുകള് വല്ല തെറിയാണെന്ന് വിചാരിച്ചാലോയെന്നോര്‍ത്ത് നാരങ്ങാ വെള്ളം മതിയെന്ന് ചേട്ടനും, ഫ്രഷ് ലൈം ജ്യൂസ് ഐസൊക്കെയിട്ട് തരാമെന്നു കടക്കാരനും പറഞ്ഞു.\nപുറത്തിറങ്ങിയപ്പോള് സാമാന്യം ഭേദപ്പെട്ട ഒരു ക്യൂ. ബിവറേജസ് ക്യൂ ആയിരിക്കും. ഓണമല്ലേ, ഒരല്‍പം വീര്യം വാങ്ങാമല്ലോയെന്നോര്‍ത്ത് ക്യൂവില് കൂടി. അപ്പോഴാണ് അറിയുന്നത് തിയേറ്ററിലെ ക്യൂവാണ്. തിയേറ്ററില് പോയി സിനിമ കണ്ട കാലം മറന്നു. 200, 300, 400, ….. ഇങ്ങനെ പോകുന്നു നിരക്കുകള്. വെറുതെയല്ല പുതിയ സിനിമയൊക്കെ പിള്ളേര് മൊബൈയിലില് കാണുന്നത്. നിരക്കിങ്ങനെ കൂടിയാല് സാധാരണക്കാര് എങ്ങനെ തിയേറ്ററില് പോകും? 4ജി പിളളാരെയോര്‍ത്ത് ചേട്ടന് ആദ്യമായി അഭിമാനം തോന്നിയ നിമിഷം.\nമടക്കയാത്രയ്ക്കായി ബസ് കാത്തുനില്‍ക്കുമ്പോഴാണ് ശ്രീമതി പറഞ്ഞ പച്ചക്കറിയുടെ കാര്യം ഓര്‍മവന്നത്. പച്ചക്കറിയുടെ വിലയൊക്കെ ദിനംപ്രതി കുതിച്ചുകയറുകയാണ്. വിലപേശുന്നവരോട് പച്ചക്കറിക്കാരന് പച്ചത്തെറിയാണ് പറയുന്നത്. ഇനി ഇത്തരത്തിലുള്ള പര്‍ച്ചേഴ്‌സ് യാത്രകള് ഒഴിവാക്കി ഉള്ളപണം ശ്രീമതിയെ ഏല്‍പ്പിക്കുന്നതാണ് നല്ലത്. അവള് എന്തെങ്കിലുമൊക്കെ വാങ്ങട്ടെ.\nപെന്‍ഷനായശേഷം പകല്‍സമയങ്ങള് ഏറെ വിരസമായി മാറിയിരുന്നു. ഏക ആശ്രയം ടി വി തന്നെ. എന്നാല് ടി വിയിലെ കാഴ്ചകള് പരമദയനീയം. പട്ട്‌സാരിയുടുത്ത് വാചകമടിക്കുന്ന തരുണീമണികളുടെ പൊങ്ങച്ച സീരിയലുകള് ഒരു ഭാഗത്ത്, ചെറിയ സംഭവങ്ങളെപ്പോലും ഊതിവീര്‍പ്പിക്കുന്ന ചാനല് ചര്‍ച്ചകള് മറു ഭാഗത്ത്. ഇങ്ങനെ ഓരോ ചിന്തകളില് മുഴുകിയിരിക്കുമ്പോള് ഇറങ്ങാനുള്ള സ്റ്റോപ്പെത്തി. കവലയില് ബസിറങ്ങി ഓണപ്പൊതിയുമായി ഉല്‍പ്പലാക്ഷന് ചേട്ടന് വീട് ലക്ഷ്യമാക്കി നടന്നു. ഉമ്മറത്തെത്തിയപ്പോള് ഒരു കരച്ചില്. ഞെട്ടിപ്പോയി. ആകെ തളരുംപോലെ പരിസരബോധം വരുമ്പോഴേക്കും മനസിലായി, ഒന്നും സംഭവിച്ചിട്ടില്ല, സീരിയര് നായിക കരയുകയാണ്…അല്‍പം ക്ഷീണത്തോടെ ചേട്ടന് ഉമ്മറത്തെ കസേരയിലിരുന്നു….\nഓണാഘോഷം: മന്ത്രി കടകംപള്ളി സുരേന്ദ്രന് ഉദ്ഘാടനം ചെയ്തു


കൃത്രിമ മധുരം അര്‍ബുദ സാധ്യത വര്‍ധിപ്പിച്ചേക്കാമെന്ന് പഠനം | Cancer\nമനോരമ ലേഖകൻ April 20, 2022 12:08 PM IST\nമധുരത്തിനു പകരം പ്രമേഹ രോഗികളടക്കം ഉപയോഗിക്കുന്നതാണ് കാലറി തീരെയില്ലാത്ത കൃത്രിമ മധുര വസ്തുക്കള്. എന്നാല് ഇവ ആരോഗ്യത്തിന് അത്ര നല്ലതല്ലെന്ന് പല പഠനങ്ങളും മുന്‍പ് ചൂണ്ടിക്കാട്ടിയിരുന്നു. അമിതവണ്ണം, ഹൃദ്രോഗം തുടങ്ങിയവയ്ക്കൊക്കെ കൃത്രിമ മധുരങ്ങള് കാരണമാകുമെന്നും കണ്ടെത്തിയിരുന്നു. എന്നാല് ഇവ അര്‍ബുദത്തിനുള്ള സാധ്യതയും വര്‍ധിപ്പിക്കുന്നതായി പിഎല്‍ഒഎസ് മെഡിസിന് ജേണലില് അടുത്തിടെ പ്രസിദ്ധീകരിച്ച ഒരു പഠനം ചൂണ്ടിക്കാണിക്കുന്നു.\nഒരു ലക്ഷത്തിലധികം പേരെ പങ്കെടുപ്പിച്ച് നടത്തിയ പഠനത്തില് കൃത്രിമ മധുരത്തിന്റെ അമിതമായ ഉപയോഗം ചിലതരം അര്‍ബുദങ്ങള്‍ക്കുള്ള സാധ്യത നേരിയ തോതില് വര്‍ധിപ്പിക്കുന്നതായി കണ്ടെത്തി. പഠനത്തില് പങ്കെടുത്തവരോട്, കഴിക്കുന്ന ഭക്ഷണ പദാര്‍ഥങ്ങളെപ്പറ്റിയുള്ള വിവരങ്ങള് ഒരു ഫുഡ് ഡയറിയില് കുറിച്ച് സൂക്ഷിക്കാന് ഗവേഷകര് ആവശ്യപ്പെട്ടു. ഇവരില് പകുതിയോളം പേരെ എട്ട് വര്‍ഷത്തിലധികം നിരീക്ഷണ വിധേയമാക്കി.\nചില കൃത്രിമ മധുരങ്ങളുടെ ഉപയോഗം സ്തനാര്‍ബുദം, മലാശയ അര്‍ബുദം, പ്രോസ്‌ട്രേറ്റ് അര്‍ബുദം, വയറിലെ അര്‍ബുദം തുടങ്ങിയവയ്ക്കു വഴിതെളിക്കാമെന്നു ഗവേഷണ റിപ്പോര്‍ട്ട് പറയുന്നു. ഇവ ഒഴിവാക്കുന്നത് അര്‍ബുദ സാധ്യത കുറയ്ക്കുമെന്നും ഗവേഷകര് പറയുന്നു.\nഅസ്പാര്‍ടേം എന്ന കൃത്രിമമധുരം ശരീരത്തിലെത്തി ദഹിച്ച് കഴിഞ്ഞാല് അര്‍ബുദകാരണമാകുന്ന ഫോര്‍മാല്‍ഡിഹൈഡായി മാറുമെന്നും ഗവേഷകര് ചൂണ്ടിക്കാട്ടി. ഇവ കോശങ്ങളില് അടിഞ്ഞ് അവയെ അര്‍ബുദ കോശങ്ങളാക്കി മാറ്റുന്നു. അര്‍ബുദകോശങ്ങളായി മാറിയാല് സ്വയം നശിപ്പിക്കാന് പ്രാപ്തിയുള്ളതാണ് മനുഷ്യശരീരത്തിലെ കോശങ്ങള്. എന്നാല് കോശങ്ങള്‍ക്ക് ഈ നിര്‍ദ്ദേശം നല്‍കുന്ന ജീനുകളെ അസ്പാര്‍ടേം നിര്‍വീര്യമാക്കുന്നു. സൂക്രലോസ്, സാക്കറിന് പോലുള്ള കൃത്രിമ മധുരപദാര്‍ഥങ്ങളും ഡിഎന്‍എയ്ക്ക് നാശമുണ്ടാക്കി അര്‍ബുദത്തിലേക്ക് നയിക്കാമെന്നും റിപ്പോര്‍ട്ട് കൂട്ടിച്ചേര്‍ക്കുന്നു.\nവയറ്റിൽ കഴിയുന്ന, ശരീരത്തിന് ഉപകാരമുള്ള ഗട്ട് ബാക്ടീരിയകളെയും കൃത്രിമ മധുരങ്ങള് നശിപ്പിക്കാമെന്ന് ഗവേഷകര് മുന്നറിയിപ്പ് നല്‍കുന്നു. ഇത് ശരീരത്തിന്റെ പ്രതിരോധ സംവിധാനത്തെ ബാധിക്കുകയും അര്‍ബുദ കോശങ്ങള് തിരിച്ചറിയാനുള്ള അതിന്റെ കഴിവ് കൈമോശം വരികയും ചെയ്യാം. എന്നാല് ഫുഡ് ഡയറിയെ അടിസ്ഥാനമാക്കി നടത്തുന്ന പഠനം എത്ര മാത്രം വിശ്വാസയോഗ്യമാണെന്നതിൽ തർക്കങ്ങളും ഉയരുന്നുണ്ട്. ഫുഡ് ഡയറിയില് തങ്ങള് കഴിക്കുന്ന എല്ലാ ഭക്ഷണങ്ങളും സത്യസന്ധമായി ആളുകള് എഴുതിയേക്കില്ലെന്നാണ് പ്രധാന വാദം.\nContent Summary : Artificial sweeteners can increase chances of getting cancer\nഇന്ന് രാജ്യാന്തര യോഗാ ദിനം, തളർത്താനെത്തിയ കാൻസറിനെ യോഗ കൊണ്ട് അതിജീവിച്ചവർ\nപ്രോസ്റ്റേറ്റ് അര്‍ബുദം: പ്രാരംഭ ലക്ഷണങ്ങളും അപകട സാധ്യതകളും\nശ്വാസകോശാര്‍ബുദം: പ്രത്യക്ഷമായി ശ്വാസകോശവുമായി ബന്ധമില്ലാത്ത ലക്ഷണങ്ങള് ഇവ\nപൂർണമായും മരുന്നോ വാക്സിനേഷനോ കൊണ്ടു തടയാനാകുന്ന രോഗമായി കാൻസർ മാറുമോ? ശസ്ത്രക്രിയ വേണ്ടാതാകുമോ?\nകീമോയും റേഡിയേഷനുമില്ല; കാൻസർ മാറ്റുന്ന 'അദ്ഭുതമരുന്ന്' കയ്യിലൊതുങ്ങുമോ,എത്ര രൂപ?\n3pp20ane4fkatpd4krl375mu8q https-www-manoramaonline-com-health-health-news video-component


ഹെക്ടര് കാത്തു ; ഇറ്റലിയെ കീഴടക്കി ജര്‍മ്മനി സെമിയില്.\nഹെക്ടര് കാത്തു ;...\n3 July 2016 9:41 AM GMT\nരാജ്യാന്തര വേദികളില് ഇറ്റലിയോടു തോല്‍ക്കുന്നു എന്ന കറ ലോക ചാംപ്യന്മാര് മായ്ച്ചിരിക്കുന്നു. യൂറോ കപ്പ് ക്വാര്‍ട്ടര് ഫൈനലില് അസൂറിപ്പടയെ തകര്‍ത്ത് ജര്‍മ്മനി സെമിയിലേക്കുള്ള പ്രവേശനം രാജകീയമാക്കി. നിശ്ചിത സമയത്തും അധിക സമയത്തും സമനില പാലിച്ചപ്പോള് കളി ഷൂട്ടൗട്ടിലേക്ക് നീണ്ടു. അവിടെയും ഇരു ടീമുകളും ഒപ്പത്തിനൊപ്പം പൊരുതിയതോടെ സഡന് ഡെത്തിലേക്ക്. കളി കാര്യമായപ്പോള് മുന് ലോക ചാംപ്യന്‍മാര്‍ക്ക് പിഴച്ചു, 6-5 എന്ന സ്‌കോറില് ജര്‍മ്മന് പട അവസാന നാലിലേക്ക്.\nആവേശം ഓരോ നിമിഷവും പതഞ്ഞു പൊങ്ങിയ മത്സരത്തില് ആദ്യ ഗോളിനായി 65ാം മിനിട്ടു വരെ കാത്തിരിക്കേണ്ടി വന്നു. ഹെക്ടര് നല്‍കിയ ക്രോസ് സുന്ദരമായി ഓസില് ഗോളിലേക്ക് തിരിച്ചു വിട്ടു. പിന്നിലായതോടെ ഇറ്റലി ആക്രമണകള്‍ക്ക് മൂര്‍ച്ച കൂട്ടി. 78ാം മിനിട്ടില് അതിന്റെ ഫലവും വന്നു. ചില്ലിനിയെ മാര്‍ക്ക് ചെയ്തിരുന്ന േെജറാം ബോട്ടങ്ങിനു പിഴച്ചു. പന്ത് കൈയില് കൊണ്ടതിനു ഇറ്റലിക്ക് അനുകൂലമായി പെനാല്‍റ്റി. ബെനൂച്ചിയുടെ ഷോട്ട് മാനുവല് ന്യൂയറെ മറികടക്കുമ്പോള് ആശ്വസത്തിന്റെ ആഹ്‌ളാദ പ്രകടനങ്ങള് ഗാലറികളില് നിന്നുമുര്‍ന്നു.\nനിശ്ചിത സമയത്തും അധിക സമയത്തും വിജയഗോളിനായി ഇരു ടീമുകളും കിണഞ്ഞു പരിശ്രമിച്ചെങ്കിലും വല ചലിപ്പിക്കാന് മാത്രം സാധിച്ചില്ല. ഷൂട്ടൗട്ടിലും കാര്യങ്ങള്‍ക്ക് തീര്‍പ്പായില്ല. ആദ്യ അഞ്ചു കിക്കുകകളില് രണ്ടു ടീമുകളും3കിക്കുകള് പാഴാക്കിയപ്പോള് അതു 2-2 എന്ന സ്‌കോറില് പര്യവസാനിച്ചു. സഡന്‍ഡെത്തില് ജര്‍മ്മന് താരങ്ങളായ ഹമ്മല്‍സ്,കിമ്മിച്ച്,ബോട്ടങ്ങ് എന്നിവര് ബുഫണെ കീഴടടക്കിയപ്പോള് ഇറ്റലിയുടെ നാലാം കിക്കെടുക്കാന് വന്ന ഡാര്‍മിയാന്റെ ഷോട്ട് മാനുവല് ന്യൂയര് അനായാസം തടഞ്ഞിട്ടു. ജര്‍മ്മനിക്കായി നാലാം കിക്കെടുത്ത ഹെക്ടറിനു പിഴച്ചില്ല. ഇറ്റലിയെ കീഴടക്കി ജര്‍മ്മനി സെമിയില്.\nപെനാല്‍റ്റി കിക്കുകളുടെ കാര്യത്തില് യൂറോ കപ്പിന്റെ ചരിത്രത്താളുകളില് ഇടം നേടിയ മത്സരം കൂടിയാണിത്. ആവേശം അത്യന്തം നീണ്ട മത്സരത്തില് പിറന്നത് 18 പെനാല്‍റ്റികള്. ഏവരെയും അത്ഭുതപ്പെടുത്തി ജോവാക്വം ലോ ജര്‍മ്മനിയെ അണിനിരത്തുയത് 3-4-2-1 എന്ന ഫോര്‍മാറ്റില്. സ്ലോവാക്യക്കു എതിരെ താരമായ ജൂലിയന് ഡ്രാക്‌സലറിനെ പുറത്തിരുത്തിയാണ് മത്സരം തുടങ്ങിയതും.\nസെമിയില് ഫ്രാന്‍സ് ഐസലന്‍ഡ് മത്സരത്തിലെ വിജയികളാണ് ജര്‍മ്മനിയുടെ എതിരാളികള്.


ബെയിലിന് അവഗണനയും അപമാനവും; സിദാനെതിരെ രൂക്ഷ വിമർശനവുമായി ഏജന്റ്\nവെയിൽസ് താരം ഗാരത് ബെയിലിനെ റയൽ പരിശീലകൻ സിനദിൻ സിദാന് ഇഷ്ടമല്ലെന്നത് എല്ലാവർക്കും അറിയാവുന്ന കാര്യമാണ്. രണ്ടാം തവണ റയൽ പരിശീലകനായി സിദാൻ എത്തിയപ്പോൾ ക്ലബിൽ ബെയിലിൻ്റെ ഭാവി എന്താകുമെന്നായിരുന്നു ആകാംക്ഷ. ബയേൺ മ്യൂണിക്കുമായി കഴിഞ്ഞ ദിവസം നടന്ന മത്സരത്തിൽ ബെയിലിനെ സിദാൻ ഉൾപെടുത്തിയിരുന്നില്ല. ബെയിൽ ക്ലബ് വിടാനൊരുങ്ങുകയാണെന്നും അതിൻ്റെ കാര്യങ്ങൾക്കു വേണ്ടി ക്ലബ് ഒരുങ്ങുന്നതു കൊണ്ടാണ് അദ്ദേഹത്തെ ടീമിൽ ഉൾപ്പെടുത്താതിരുന്നതെന്നായിരുന്നു സിദാൻ്റെ ന്യായീകരണം. ഇത് എല്ലാവരുടെയും നല്ലതിനു വേണ്ടിയാണെന്നും സിദാൻ കൂട്ടിച്ചേർത്തു.\nഎന്നാൽ സിദാൻ്റെ പ്രസ്താവനയ്ക്കെതിരെ ബെയിലിൻ്റെ ഏജൻ്റ് ജൊനാതൻ ബാർനറ്റ് രംഗത്തു വന്നു. “സിദാൻ ഒരു അപമാനമാണ്. റയൽ മാഡ്രിഡിനു വേണ്ടി ഒട്ടേറെ നല്ല പ്രകടനങ്ങൾ നടത്തിയ ഒരു കളിക്കാരനോട് യാതൊരു ബഹുമാനവും സിദാനില്ല.”- അദ്ദേഹം പറഞ്ഞു. റയൽ വിടാനുള്ള ആലോചനകൾ നടക്കുന്നുവെന്നും ജൊനാതൻ പറഞ്ഞു.\nസിദാൻ്റെ തിരിച്ചു വരവിനു ശേഷം റയൽ കളിച്ച 11 മത്സരങ്ങളിൽ ആകെ മൂന്നെണ്ണത്തിൽ മാത്രമാണ് ബെയിൽ 90 മിനിട്ടുകളും കളിച്ചത്. നാലു മത്സരങ്ങളിൽ ബെയിലിനെ പൂർണ്ണമായുഇം ഒഴിവാക്കിയ സിദാൻ മറ്റു മത്സരങ്ങളിൽ പകരക്കാരനാക്കി ഒതുക്കി. ഇതൊന്നും വ്യക്തിപരമായ തീരുമാനങ്ങളല്ല എന്നാണ് സിദാൻ്റെ വിശദീകരണം.


പി വി അബ്ദുല് വഹാബ് എംപി വയനാട്ടിലെ തേയിലത്തോട്ടം അടച്ചുപൂട്ടിയത് ടൂറിസത്തിനു വേണ്ടി; തൊഴിലാളികള് കുടില്‍കെട്ടി സമരത്തിലേക്ക്\nThu Nov 15 2018 17:02:26 GMT+0530 (IST)\nS Vinesh| Updated On: 2017-01-30 10:23:21.0 | Location :\nമേപ്പാടിക്കടുത്തുള്ള ചെമ്പ്ര എസ്റ്റേറ്റ് എന്ന ഫാത്തിമ ഫാംസാണ് കഴിഞ്ഞ ഒക്ടോബറില് 27ന് നഷ്ടക്കണക്ക് പറഞ്ഞ് അടച്ചുപൂട്ടിയത്. തൊഴിലാളികളെപ്പോലും അറിയിക്കാതെയായിരുന്നു അടച്ചുപൂട്ടല്. സാധാരണനിലയില് അടച്ചുപൂട്ടുന്നതിനു ആറാഴ്‌ച്ച മുമ്പ് നോട്ടീസ് നല്‍കണമെന്നിരിക്കെ ട്രേഡ് യൂണിയന് പ്രതിനിധികള്‍പോലും കാര്യം അറിഞ്ഞില്ല. ഇല്ലാത്ത നഷ്ടക്കഥയുണ്ടാക്കി തോട്ടം പൂര്‍ണ്ണമായും ടൂറിസത്തിന് ഉപയോഗിക്കാനാണ് ഇത്തരത്തിലൊരു നീക്കം നടത്തുന്നത്. മലമടക്കുകളാലും പച്ചപ്പാര്‍ന്ന പ്രദേശങ്ങളാലും സമ്പന്നമായ ചെമ്പ്രയില് റിസോര്‍ട്ടുകള് നിര്‍മ്മിക്കുകയാണ് ലക്ഷ്യം.\nനൂറുകണക്കിനു തൊഴിലാളികളെ പെരുവഴിയിലാക്കി വയനാട്ടിലെ തേയിലത്തോട്ടം അടച്ചുപൂട്ടി ടൂറിസം പ്രൊജക്ട് ആരംഭിക്കാന് മുസ്ലിംലീഗ് നേതാവ് പി വി അബ്ദുല് വഹാബ് എംപിയുടെ നീക്കം. 800 ഏക്കര് വരുന്ന തോട്ടത്തില് റിസോര്‍ട്ടുകള് നിര്‍മ്മിക്കാനുള്ള നീക്കം അണിയറയില് സജീവമായി. അതേസമയം സംയുക്ത ട്രേഡ് യൂണിയന്റെ നേതൃത്വത്തില് അടുത്തദിവസം മുതല് തൊഴിലാളികള് കുടില്‍കെട്ടി സമരം ആരംഭിക്കും.\nമേപ്പാടിക്കടുത്തുള്ള ചെമ്പ്ര എസ്റ്റേറ്റ് എന്ന ഫാത്തിമ ഫാംസാണ് കഴിഞ്ഞ ഒക്ടോബറില് 27ന് നഷ്ടക്കണക്ക് പറഞ്ഞ് അടച്ചുപൂട്ടിയത്. തൊഴിലാളികളെപ്പോലും അറിയിക്കാതെയായിരുന്നു അടച്ചുപൂട്ടല്. സാധാരണനിലയില് അടച്ചുപൂട്ടുന്നതിനു ആറാഴ്‌ച്ച മുമ്പ് നോട്ടീസ് നല്‍കണമെന്നിരിക്കെ ട്രേഡ് യൂണിയന് പ്രതിനിധികള്‍പോലും കാര്യം അറിഞ്ഞില്ല. 340 തൊഴിലാളികളാണ് അബ്‌ദുല് വഹാബിന്റെ ലാഭക്കൊതി മൂലം വഴിയാധാരമായിരിക്കുന്നത്.\nഇല്ലാത്ത നഷ്ടക്കഥയുണ്ടാക്കി തോട്ടം പൂര്‍ണ്ണമായും ടൂറിസത്തിനു ഉപയോഗിക്കാനാണ് ഇത്തരത്തിലൊരു നീക്കം നടത്തുന്നത്. മലമടക്കുകളും പച്ചപ്പാര്‍ന്ന പ്രദേശങ്ങളാലും സമ്പന്നമായ ചെമ്പ്രയില് റിസോര്‍ട്ടുകള് നിര്‍മ്മിക്കുകയാണ് ലക്ഷ്യം. കുടില്‍കെട്ടല് നാളത്തെ യോഗത്തിനു ശേഷം തുടങ്ങാനാണ് തീരുമാനമെന്ന് സമരസഹായസമിതി കണ്‍വീനര് (പ്ലാന്റേഷന് വര്‍ക്കേഴ്‌സ്) വയനാട് ജില്ലാ ട്രഷറര് പി. ഗഗാറിന് നാരദ ന്യൂസിനോടു പറഞ്ഞു.\n16 വര്‍ഷമായി പി വി അബ്ദുല് വഹാബ് എംപിയുടെ ഉടമസ്ഥയിലാണ് ചെമ്പ്ര തേയിലത്തോട്ടമുള്ളത്. തേയില വ്യവസായത്തേക്കാള് ലാഭം ടൂറിസമാണെന്നു മനസ്സിലാക്കിയ വഹാബ് കുറച്ചുകാലങ്ങളായി തൊളിലാളികളെ പിരിച്ചുവിടാന് നീക്കങ്ങള് ആരംഭിച്ചിരുന്നു. ഇതിന്റെ ഭാഗമായി 2014-2015 വര്‍ഷത്തെ ബോണസ്സ് നിഷേധിച്ചു. മറ്റ് ചില ആനുകൂല്യങ്ങളിലും കൈവച്ചു. തുടര്‍ന്ന് ശമ്പളം നല്‍കുന്നതിലും കാലതാമസം പതിവായി. പിന്നീടു ശമ്പളവും നിഷേധിക്കപ്പെട്ടതോടെ 2016 സെപ്‌തംബറില് തൊഴിലാളികള് സമരം തുടങ്ങി.\nപ്രശ്‌നം ചര്‍ച്ച ചെയ്‌ത് പരിഹരിക്കാമെന്ന് മാനേജ്‌മെന്റ് അധികൃതര് ഉറപ്പുനല്‍കിയതിനെത്തുടര്‍ന്ന് തൊഴിലാളികള് സമരം അവസാനിപ്പിച്ചു. ഇതിനിടെയാണ് യാതൊരു മുന്നറിയിപ്പുമില്ലാതെ തോട്ടം ലോക്കൗട്ട് ചെയ്‌തത്. തുടര്‍ന്ന് ട്രേഡ് യൂണിയന് പ്രതിനിധികള് ഇടപെട്ട് മാനേജ്‌മെന്റ് അധികാരികളുമായി നിരവധി തവണ ചര്‍ച്ചകള് നടത്തിയെങ്കിലും യാതൊരു ഫലവുമുണ്ടായില്ല. പല ദിവസങ്ങളിലായി തിരുവനന്തപുരം, കോഴിക്കോട്, കല്‍പറ്റ എന്നിവിടങ്ങളില് ചര്‍ച്ച നടന്നെങ്കിലും മാനേജ്‌മെന്റ് പ്രതിനിധികള് ഈ ചര്‍ച്ചകളിലൊന്നും പങ്കെടുക്കാതെ മാറിനിന്നു.\nകുറച്ചുകാലമായി കുത്തഴിഞ്ഞ നിലയിലാണ് തോട്ടത്തിന്റെ ദൈനംദിനപ്രവര്‍ത്തനങ്ങള്. തോട്ടം വേണ്ടവിധം പരിപാലിക്കാത്തതിനാല് വരുമാനത്തില് ഇടിവുണ്ടായിരുന്നു. മനഃപൂര്‍വം നഷ്ടം സൃഷ്ടിച്ച് തോട്ടം അടച്ചുപൂട്ടുകയായിരുന്നെന്ന് തൊഴിലാളികള് പറയുന്നു. മാനേജ്‌മെന്റ് ചര്‍ച്ചയ്‌ക്ക് പോലും തയ്യാറാവാത്ത സാഹചര്യത്തിലാണ് തോട്ടം തുറക്കുന്നതു വരെ കുടില്‍കെട്ടി സമരം ചെയ്യാന് തൊഴിലാളികള് തീരുമാനിച്ചിരിക്കുന്നത്.\nതൊഴിലാളികള് എസ്റ്റേറ്റ് പിടിച്ചെടുക്കും\nപി വി അബ്ദുല് വഹാബ് എംപിയുടെ ഉടമസ്ഥയിലുള്ള ചെമ്പ്ര എസ്റ്റേറ്റ് പിടിച്ചെടുക്കാനാണ് തൊഴിലാളികളുടെ തീരുമാനം. രണ്ട് ഏക്കര് വീതം ഭൂമി കൈവശപ്പെടുത്തിയാവും തൊഴിലാളികള് കുടില്‍കെട്ടുക. 340 തൊഴിലാളികള് കൈവശപ്പെടുത്തിയ ഭൂമിയുടെ ബാക്കി മിച്ചഭൂമിയാക്കി നിലനിര്‍ത്താനാണ് തീരുമാനം. സംയുക്ത ട്രേഡ് യൂണിയന് കൂടാതെ എല്ലാ രാഷ്ട്രീയപാര്‍ട്ടികളും തൊഴിലാളികളുടെ തീരുമാനത്തിനു പിന്തുണ പ്രഖ്യാപിച്ചിട്ടുണ്ട്. തോട്ടം തുറന്നുപ്രവര്‍ത്തിക്കുക, ശമ്പളവും മറ്റ് ആനുകൂല്യങ്ങളുടെയും കുടിശ്ശിക തീര്‍ക്കുക തുടങ്ങിയ ആവശ്യങ്ങള്‍ക്ക് പരിഹാരമാകുന്നത് വരെ സമരം തുടരും.\nഹെക്ടര് അടിസ്ഥാനത്തില് പരിശോധിച്ചാല് ആയിരത്തോളം തൊഴിലാളികളാണ് ഇവിടെ ജോലിക്ക് വേണ്ടത്. ഹെക്ടറില് രണ്ടേകാല് തൊഴിലാളിയെന്നതാണ് സേവന വ്യവസ്ഥ. എന്നാല് ഇപ്പോഴുള്ളത് അതിന്റെ പകുതി തൊഴിലാളികള് മാത്രമാണ്. 340 തൊഴിലാളികളാണ് ആയിരത്തോളം തൊഴിലാളികളുടെ സേവനഭാരം ചുമക്കുന്നത്. ടൂറിസം പ്രൊജക്ട് തുടങ്ങുന്നതോടെ 100 തൊഴിലാളികളെ മാത്രമാണ് ഇവര്‍ക്ക് വേണ്ടിവരിക. ബാക്കിയുള്ളവരെ പിരിച്ചുവിടുന്നതിനാണ് ലോക്കൗട്ടിലേക്ക് പോയതെന്ന് ബിഎംസ് ജില്ലാ സെക്രട്ടറി മുരളി നെടുമ്പാല ആരോപിക്കുന്നു. കളക്ടറേറ്റ് മാര്‍ച്ച് ഉള്‍പ്പെടെ നിരവധി പ്രക്ഷോഭങ്ങള് നടന്നെങ്കിലും എസ്‌റ്റേറ്റ് മാനേജ്‌മെന്റ് നിഷ്‌ക്രിയത്വം തുടര്‍ന്ന സാഹചര്യത്തിലാണ് തോട്ടം പിടിച്ചെടുക്കാന് തൊഴിലാളികളുടെ തീരുമാനം. എസ്റ്റേറ്റ് ലോക്കൗട്ട് ചെയ്‌തതിനെത്തുടര്‍ന്ന് കൊളുന്തെടുത്ത് വില്‍പ്പന നടത്തിയാണ് തൊഴിലാളികള് ഉപജീവനം തേടുന്നത്.\nടൂറിസത്തിലേക്കുള്ള വഴിമാറ്റത്തിനു പിന്നില്\nആനമുടി കഴിഞ്ഞാല് കേരളത്തിലെ ഏറ്റവും ഉയര്‍ന്ന മലനിരയാണ് ചെമ്പ്ര പീക്ക്. വിനോദസഞ്ചാരികളുടെ പറുദീസയായ ചെമ്പ്ര പീക്കിന്റെ അടിവാരത്താണ് വഹാബിന്റെ തേയിലത്തോട്ടം സ്ഥിതി ചെയ്യുന്നത്. മേപ്പാടി പഞ്ചായത്തില് വരുന്ന ചെമ്പ്ര മലയുടെ 2050 മീറ്റര് ഉയരത്തിലാണ് പ്രസിദ്ധമായ ഹൃദയസരസ്സ് സ്ഥിതി ചെയ്യുന്നത്. പ്രകൃതി സൗന്ദര്യം അതിന്റെ പാരമ്യത്തില് അഭിരമിക്കുന്ന ജൈവസമ്പന്നമായ ഇടംകൂടിയാണിത്. പശ്ചിമഘട്ടത്തിലെ സുപ്രധാന ഹോട്ട് സ്‌പോട്ടായ ഇവിടെ നിരവധി അപൂര്‍വമായ മരങ്ങളും ഔഷധച്ചെടികളും പുല്‍മേടുകളും ഉണ്ട്.\nആരുടെയും മനംകുളിര്‍ക്കുന്ന പ്രകൃതിയുടെ നയനമനോഹര കാഴ്‌ച്ചകള് തേടിയെത്തുന്നവരെ മാര്‍ക്കറ്റ് ചെയ്യുകയെന്ന ഗൂഢലക്ഷ്യമാണ് അബ്ദുൾ വഹാബിന്റേതെന്ന് വ്യക്തം. ചെമ്പ്ര എസ്റ്റേറ്റില് വഹാബിന്റെതായുള്ള തേക്കിന്‍ത്തടികളില് തീര്‍ത്തൊരു ഗസ്റ്റ് ഹൗസ് ഉണ്ട്. ഇത് റിസോര്‍ട്ട് ആയാണിപ്പോള് പ്രവര്‍ത്തിക്കുന്നത്. പല ഉന്നതരും ഇവിടെ വന്നു താമസിക്കാറുണ്ട്. തോട്ടത്തില് ടൂറിസം പദ്ധതികള് നടപ്പാക്കാന് കഴിഞ്ഞ യുഡിഎഫ് സര്‍ക്കാറിന്റെ കാലത്ത് അനുമതി ലഭിച്ചതായാണ് മാനേജ്‌മെന്റിന്റെ വാദം. ഇതിന്റെ മറവിലാണ് പുതിയ നീക്കം. തൊഴിലാളി പ്രശ്‌നങ്ങള് ചര്‍ച്ചയിലൂടെ പരിഹരിക്കുമെന്ന് എസ്‌റ്റേറ്റിന്റെ മേല്‍നോട്ടം വഹിക്കുന്ന അബ്ദുല് വഹാബിന്റെ സഹോദരന് പി വി മുബാറക് നാരദാ ന്യൂസിനോടു പറഞ്ഞു. വിഷയത്തില് കൂടുതല് പ്രതികരിക്കാന് മുബാറക് തയ്യാറായില്ല.\nestate lockout protest abdul vahab


Cycling 2,800 km on one leg; Inspiration is the miracle of ‘Tanya Daga’ - Samakalika Malayalam\nഒറ്റക്കാലുമായി സൈക്കിളില് താണ്ടിയത് 2,800 കിലോമീറ്ററുകള്; പ്രചോദനമാണ്, 'തന്യ ഡഗ' എന്ന അത്ഭുതം\nBy സമകാലിക മലയാളം ഡെസ്‌ക് | Published: 11th January 2021 11:16 AM |\nതന്യ ഡഗ/ ട്വിറ്റർ\nഭോപ്പാല്: ജീവിതത്തില് ഒന്നും നേടാന് സാധിക്കുന്നില്ലെന്ന് ആലോചിച്ച് നിരാശപ്പെടുന്നവര്‍ക്ക് ഇതാ ഒരു പാഠപുസ്തകം. ഭിന്നശേഷിക്കാരിയായ സൈക്ലിങ് താരം തന്യ ഡഗയാണ് ആ പാഠപുസ്തകം. ഇന്ത്യയുടെ ഒരേയൊരു പാര സൈക്ലിങ് താരം കൂടിയായ തന്യ ചരിത്രമെഴുതിയാണ് ഇപ്പോള് പ്രചോദനമാകുന്നത്.\nഒറ്റ കാല് മാത്രമുള്ള തന്യ 2,500 കിലോമീറ്ററിന് മുകളില് സൈക്കിളില് താണ്ടി പുതിയ റെക്കോര്‍ഡ് സ്ഥാപിച്ചു. ജമ്മു കശ്മീര് മുതല് കന്യാകുമാരി വരെ 2,800 കിലോമീറ്റര് സൈക്കിളില് താണ്ടിയാണ് തന്യ ചരിത്രത്തില് തന്റെ പേര് എഴുതി ചേര്‍ത്തത്. 42 ദിവസങ്ങള്‍ക്കൊണ്ടാണ് തന്യ തന്റെ ലക്ഷ്യത്തിലെത്തിയത്.\nപാരാ സ്‌പോര്‍ട്‌സിന്റെ പ്രാധാന്യം രാജ്യം മുഴുവന് എത്തിക്കാനും അവബോധം സൃഷ്ടിക്കാനുമായി ആദിത്യ മെഹത ഫൗണ്ടേഷന് നടത്തുന്ന ശ്രമത്തിന്റെ ഭാഗമായാണ് തന്യ സൈക്കിള് ചവിട്ടിയത്. താരത്തിനൊപ്പം 30 പേര് കൂടി ഈ ശ്രമത്തിന്റെ ഭാഗമാണ്. എന്നാല് തന്യ മാത്രമാണ് അതില് ഭിന്നശേഷിക്കാരിയായ ഏക കായിക താരം.\nഒരു അപകടത്തില്‍പ്പെട്ടാണ് തന്യക്ക് തന്റെ ഇടത് കാല് നഷ്ടമായത്. കാല് നഷ്ടപ്പെട്ടതോടെ ആകെ നിരാശയായിരുന്നു. എന്നാല് തന്റെ അച്ഛനാണ് ഈ നിലയിലെത്താന് തനിക്ക് പ്രചോദനമായതെന്ന് തന്യ പറയുന്നു. ശരീരത്തിന്റെ ഒരു ഭാഗം നഷ്ടമായി എന്നു കരുതി സ്വപ്‌നങ്ങള് ഉപേക്ഷിക്കാന് പാടില്ലെന്ന അച്ഛന്റെ ഉപദേശം തന്നെ അടിമുടി മാറ്റിയെന്ന് തന്യ വ്യക്തമാക്കി.\n2020 നവംബര് 19നാണ് സൈക്കിള് യാത്ര ആരംഭിക്കുന്നത്. എന്നാല് അതിനിടെ ജീവിതം വീണ്ടും തന്നെ പരീക്ഷിച്ചു. അച്ഛന് അലോക് ഡഗ 2020 ഡിസംബര് 18ന് മരിച്ചു. ഈ സമയത്ത് യാത്ര പകുതി പിന്നിട്ടിരുന്നു. ഹൈദരാബാദിലെത്തിയ സമയത്താണ് അച്ഛന്റെ മരണം. പിന്നെ തിരികെ കുടുംബത്തിനൊപ്പം തന്നെ ചേര്‍ന്നു.\nതാന് ഈ ലക്ഷ്യം കീഴടക്കുമെന്ന് ഏറ്റവും ആദ്യം സ്വപ്‌നം കണ്ട ആള് അച്ഛനാണ്. അതുകൊണ്ടു തന്നെ ഈ ലക്ഷ്യം അച്ഛന് വേണ്ടി പൂര്‍ത്തിയാക്കണമായിരുന്നു. അദ്ദേഹമാണ് തന്റെ വഴികാട്ടി. ലക്ഷ്യം പൂര്‍ത്തിയാക്കിയ ശേഷം തന്യ പറഞ്ഞു. ആത്മവിശ്വാസവും സ്വപ്‌നം കാണാനുള്ള മനസുമുണ്ടെങ്കില് ആര്‍ക്കും എന്തും നേടാമെന്ന് തന്യ സാക്ഷ്യപ്പെടുത്തുന്നു.\nഇന്ത്യ പാഠപുസ്തകം ഭിന്നശേഷിക്കാരി സൈക്ലിങ് താരം തന്യ ഡഗ പാര സൈക്ലിങ് താരം


ലെസ്റ്റര് ക്രൗണ് കോടതിയില് കുറ്റസമ്മതം നടത്തിയ ഇന്ത്യന് വംശജന് ചുരുങ്ങിയത് 20 വര്‍ഷവും, ആറ് മാസവും നീളുന്ന ജീവപര്യന്തമാണ് കോടതി വിധിച്ചത്\nഇന്ത്യന് വംശജയായ ഭാര്യയെ കുത്തിക്കൊന്ന ഭര്‍ത്താവിന് ജീവപര്യന്തം. അയല്‍വാസിയുടെ സിസിടിവിയില് താന് മൃതദേഹം നീക്കം ചെയ്യുന്ന ദൃശ്യങ്ങള് ഉള്‍പ്പെട്ടോയെന്ന് പരിശോധിക്കുന്നതായി പോലീസ് കണ്ടെത്തിയതോടെയാണ് 28-കാരന് കാഷിഷ് അഗര്‍വാള് പോലീസ് പിടിയിലായത്. സംഭവത്തില് ഇയാള്‍ക്ക് കോടതി ജീവപര്യന്തം ശിക്ഷ വിധിച്ചു.\nലെസ്റ്ററിലെ വീട്ടില് കഴിഞ്ഞ വര്‍ഷം മാര്‍ച്ച് 3-നാണ് ഭാര്യ ഗീതിക ഗോയലിന് നേര്‍ക്ക് കാഷിഷ് ക്രൂരമായ അക്രമം അഴിച്ചുവിട്ടത്. 29-കാരിയെ കൊലപ്പെടുത്തിയ ശേഷം ഇവരുടെ മൃതദേഹം പ്ലാസ്റ്റിക്കില് പൊതിയുകയും ചെയ്തു. ഇവിടെ നിന്നും അര മൈല് സഞ്ചരിച്ച ശേഷം മൃതദേഹം നടപ്പാതയില് ഉപേക്ഷിച്ച് വീട്ടിലേക്ക് മടങ്ങുകയും ചെയ്തു.\nഎന്നാല് ഇതിന് ശേഷം തെളിവുകള് നശിപ്പിക്കാനും, താന് കുറ്റവാലിയല്ലെന്ന് ബോധിപ്പിക്കാനുമാണ് ഇയാള് ശ്രമിച്ചത്. ഭാര്യയുടെ ഫോണിലേക്ക് പല തവണ വിളിക്കുകയും, കുടുംബാംഗങ്ങളെയും, സുഹൃത്തുക്കളെയും വിളിച്ച് ആശങ്കാകുലനായ ഭര്‍ത്താവായി അഭിനയിക്കുകയും ചെയ്‌തെന്ന് ലെസ്റ്റര് ക്രൗണ് കോടതി വിചാരണയില് വിശദമാക്കപ്പെട്ടു.\nജോലി കഴിഞ്ഞ് തിരിച്ചെത്തുമ്പോള് ഭാര്യയെ കാണാനില്ലെന്നായിരുന്നു കാഷിഷ് അവകാശപ്പെട്ടത്. ഇതോടെ യുവതിയുടെ സഹോദരന് വിവരം പോലീസില് റിപ്പോര്‍ട്ട് ചെയ്തു. എ്ന്നാല് സ്ഥലത്തെത്തിയ പോലീസ് കാഷിഷ് അടുത്ത വീട്ടിലെ സിസിവിടി പരിശോധിക്കുന്നതായി കണ്ടെത്തി. ഇതിന് പിന്നാലെ അപ്പിംഗ്ഹാം ക്ലോസിലെ നടപ്പാതയില് ഒരു സ്ത്രീ കിടക്കുന്നതായി പോലീസിന് വിവരവും ലഭിച്ചു.\nലെസ്റ്റര് ക്രൗണ് കോടതിയില് കുറ്റസമ്മതം നടത്തിയ ഇന്ത്യന് വംശജന് ചുരുങ്ങിയത് 20 വര്‍ഷവും, ആറ് മാസവും നീളുന്ന ജീവപര്യന്തമാണ് കോടതി വിധിച്ചത്. കഴുത്തിലും, തോളിലും, നെഞ്ചിലും, കൈകളിലും നിരവധി കത്തിക്കുത്തുകള് ഏറ്റാണ് ഗോയല് മരണപ്പെട്ടത്. പോലീസ് നടത്തിയ പരിശോധനയില് ഡൈനിംഗ് റൂമില് രക്തക്കറയും, മൃതദേഹം ഉപേക്ഷിക്കാന് കാര് ഓടിച്ച് പോകുന്ന കാഷിഷിന്റെ ദൃശ്യങ്ങളും കണ്ടെത്തി.


Mammootty's Kerala Varma Pazhassi Raja deleted scene - Malayalam Filmibeat\n| Updated: Saturday, January 12, 2019, 16:50 [IST]\nകേരള ബോക്‌സോഫീസിനെ തകര്‍ത്ത ബിഗ് ബജറ്റ് ചിത്രമായിരുന്നു മമ്മൂട്ടി നായകനായെത്തിയ കേരള വര്‍മ്മ പഴശ്ശിരാജ. മലയാളത്തിലെ മികച്ചൊരു ഇതിഹാസ നായകന്റെ കഥ പറഞ്ഞ സിനിമ നിരവധി പുരസ്‌കാരങ്ങളും അംഗീകാരങ്ങളും ഏറ്റുവാങ്ങിയിരുന്നു. മെഗാസ്റ്റാര് മമ്മൂട്ടിയടക്കം സിനിമയില് അഭിനയിച്ച ഓരോരുത്തരുടെ പ്രകടനവും എടുത്ത് പറയേണ്ട ഒന്നായിരുന്നു.\nസിനിമ റിലീസിനെത്തിയിട്ട് ഒന്‍പത് വര്‍ഷം കഴിഞ്ഞിരിക്കുകയാണ്. അതിനിടെയാണ് സിനിമയില് നിന്നും ഡിലീറ്റ് ചെയ്ത ഒരു രംഗം സോഷ്യല് മീഡിയ വഴി പുറത്ത് വന്നത്. മമ്മൂട്ടിയുടെ ഉഗ്രന് വാള്‍പയറ്റ് അടക്കമുള്ള സീന് പുറത്ത് വന്ന ഉടനെ തന്നെ സാമൂഹ്യമാധ്യമങ്ങള് വഴി തരംഗമായിരിക്കുകയാണ്.\nഡിലീറ്റ് ചെയ്ത സീന്\nസിനിമയുടെ നീളക്കൂടുതല് കാരണം ഒഴിവാക്കിയ ഒരു രംഗം സോഷ്യല് മീഡിയ വീണ്ടും ഏറ്റെടുത്തിരിക്കുകയാണ്. പഴശ്ശിരാജയും പഴയംവീടന് ചന്തുവും തമ്മിലുള്ള അത്യുഗ്രന് വാള്‍പയറ്റാണ് വീഡിയോയിലുള്ളത്. അന്ന് സിനിമയില് നിന്നും ഈ രംഗം ഒഴിവാക്കിയത് മണ്ടത്തരമായി പോയെന്നും സിനിമയുടെ ഭംഗി പതിന്മടങ്ങ് വര്‍ദ്ധിപ്പിക്കുന്ന രംഗമായിരുന്നു ഇതെന്നുമാണ് ആരാധകര് പറയുന്നത്.\nവീണ്ടും വൈറലാവാന് കാരണം\n2009 ഒക്ടോബര് 16 നായിരുന്നു പഴശ്ശിരാജയുടെ റിലീസ്. പഴശ്ശിരാജ റിലീസിനെത്തി ആദ്യദിനങ്ങളില് സിനിമയില് നിന്നും ഇത് നീക്കം ചെയ്തിരുന്നു. പിന്നീട് 75-ാം ദിനത്തിലെത്തിയപ്പോഴെക്കും കൂട്ടിചേര്‍ക്കുകയായിരുന്നു. സിനിമയുടേതായി പുറത്തിറങ്ങിയ ഡിവിഡികളിലൊന്നും ഈ രംഗം കാണാനില്ലായിരുന്നു. പെരിന്തല്‍മണ്ണയില് കഴിഞ്ഞ ദിവസം മമ്മൂട്ടി ആരാധകര് ചിത്രം വീണ്ടും പ്രദര്‍ശിപ്പിച്ചിരുന്നു. ഇതിന് പിന്നാലെയാണ് ഡിലീറ്റ് ചെയ്ത രംഗം ചര്‍ച്ചയായത്.\nമമ്മൂട്ടിയെ നായകനാക്കി ഹരിഹരന് സംവിധാനം ചെയ്ത ചിത്രമായിരുന്നു കേരള വര്‍മ്മ പഴശ്ശിരാജ. എംടി വാസുദേവന് നായരുടെ തിരക്കഥയിലൊരുക്കിയ ചിത്രം മലയാളത്തിലായിരുന്നു നിര്‍മ്മിച്ചതെങ്കിലും തെലുങ്ക്, തമിഴ്, ഹിന്ദി എന്നിങ്ങനെ നാല് ഭാഷകളിലായിട്ടാണ് റിലീസിനെത്തിയത്. മലയാള സിനിമാ ചരിത്രത്തിലെ ഏറ്റവും ചെലവേറിയ സിനിമയായിരുന്നു കേരള വര്‍മ്മ പഴശ്ശിരാജ. 27 കോടിയോളം രൂപയായിരുന്നു പഴശ്ശിരാജയുടെ നിര്‍മാണത്തിന് ആവശ്യമായി വന്നത്. ശ്രീ ഗോകുലം മൂവീസിന്റെ ബാനറില് ഗോകുലം ഗോപാലനായിരുന്നു ചിത്രം നിര്‍മ്മിച്ചത്.\nകേരളത്തില് ജീവിച്ചിരുന്ന വീരപഴശ്ശി തമ്പുരാന്റെ ജീവിതകഥയെ ആസ്പദമാക്കി ഒരുക്കിയ സിനിമയില് പഴശ്ശിയുടെ വേഷത്തില് മെഗാസ്റ്റാര് തകര്‍ത്തഭിനയിച്ചിരുന്നു. തമിഴ് നടന് ശരത് കുമാര്, മനോജ് കെ ജയന്, പത്മപ്രിയ, കനിഹ, സുരേഷ് കൃഷ്ണ, സുമന്, തിലകന്, ജഗതി ശ്രീകുമാര്, തുടങ്ങി വമ്പന്‍താരനിരയായിരുന്നു അണിനിരന്നത്. എല്ലാവരും മികവുറ്റ പ്രകടനം കാഴ്ച വെച്ചതോടെ സിനിമ ഹിറ്റില് നിന്നും സൂപ്പര് ഹിറ്റിലേക്ക് എത്തിയിരുന്നു. ഇളയരാജയായിരുന്നു സംഗീതമൊരുക്കിയത്. ശബ്ദമിശ്രണം ഓസ്‌കാര് ജേതാവ് റസൂല് പൂക്കുട്ടിയായിരുന്നു. മികച്ച പശ്ചാതല സംഗീതത്തിനുള്ള ദേശീയ പുരസ്‌കാരം സിനിമയിലൂടെ ഇളയരാജയ്ക്ക് ലഭിച്ചിരുന്നു.\nMORE KERALA VARMA PAZHASSI RAJA NEWS\nRead more about: kerala varma pazhassi raja pazhassi raja mammootty mt vasudevan nair മമ്മൂട്ടി പഴശ്ശിരാജ എംടി വാസുദേവന് നായര് കേരള വര്‍മ്മ പഴശ്ശിരാജ\nMammootty's Kerala Varma Pazhassi Raja deleted scene


പഡൂണയിലെ ദാഹം ശമിപ്പിക്കാന് മീരാബായി - FUTURE KERALA - Daily on Business Economy and Society\nപഡൂണയിലെ ദാഹം ശമിപ്പിക്കാന് മീരാബായി\nരാജസ്ഥാനിലെ ഉള്‍നാടന് ഗ്രാമപ്രേദശമായ പഡൂണയിലെ ഹാന്‍ഡ് പമ്പ് മെക്കാനിക്കാണ് മീരാബായി. ഉള്‍നാടന് ഗ്രാമപ്രദേശമായതുകൊണ്ടുതന്നെ സമൂഹത്തില് ഒരു സ്ത്രീ ഈ ജോലി ചെയ്യുന്നതിനോട് എതിര്‍പ്പുകള് കുറവായിരുന്നില്ല. വീടുകളില് ജോലിക്കിറങ്ങുന്ന സ്ത്രീകളുടെ സ്വഭാവ ശുദ്ധിയെത്തന്നെ ചോദ്യം ചെയ്യുന്ന സമൂഹത്തിലാണ് മീരാബായി മെക്കാനിക് ജോലിക്കിറങ്ങിയത്. ഇന്ന് രണ്ട് പഞ്ചായത്തുകളില് നിന്നായി അഞ്ചോളം ഗ്രാമങ്ങളിലെ ഹാന്‍ഡ് പമ്പുകളുടെ ജോലിയാണ് മീരാബായിയുടെ വരുമാനം\nരാജസ്ഥാനിലെ ഉദയ്പൂര് ജില്ലയിലെ ഒരു ഉള്‍നാടന് ഗ്രാമമാണ് പഡൂണ. ജില്ലാ തലസ്ഥാനത്തു നിന്നും 42 മീറ്റര് അകലെയുള്ള ഈ ഗ്രാമത്തില് ഇന്നും അടിസ്ഥാന സൗകര്യങ്ങള്‍ക്കു നന്നേ ബുദ്ധിമുട്ടാണ്. കുടിവെള്ളം കിട്ടാക്കനിയാകുന്ന ഈ ഗ്രാമത്തില് കൈകൊണ്ട് പ്രവര്‍ത്തിപ്പിക്കാവുന്ന ഹാന്‍ഡ് പൈപ്പുകള്‍ക്കു കേട് വന്നാല് പരിഹരിക്കാന് ഓടിയെത്തുന്നത് പുരുഷനല്ല, ഹാന്‍ഡ് പൈപ്പ് മെക്കാനിക്കായ മീരാബായ് മീനയാണ്.\nപഡൂണ തികച്ചും ഉള്‍നാടന് അവികസിത ഗ്രാമപ്രേദേശമാണ്. ഇവിടുത്തെ 90ശതമാനം ജനങ്ങളും കാര്‍ഷിക വ്യത്തിയിലേര്‍പ്പെട്ടാണ് ജീവിതം തള്ളിനീക്കുന്നത്. ഭൂരിഭാഗം ഗ്രാമീണവാസികളും ദിവസം 20 രൂപയില് താഴെമാത്രം വരുമാനത്തില് ജീവിക്കുന്നവരാണെന്നതാണ് യഥാര്‍ത്ഥ വസ്തുത. വൈദ്യുതി ഭാഗീകമായി മാത്രം കടന്നുചെന്നിട്ടുള്ള ഈ ഗ്രാമപ്രദേശത്തില് പ്രാഥമിക ആരോഗ്യ കേന്ദ്രങ്ങളുടെ സ്ഥിതിയും അതിദയനീയമാണ്. വിദ്യാഭ്യാസ സൗകര്യങ്ങള് നന്നേ കുറവാണിവിടെ. സ്ത്രീകള് സാധാരണയായി വീടുകളിലെ ജോലികളും, കൃഷിപ്പണികളും, കന്നുകാലി പരിപാലനവും മാത്രമാണ് ചെയ്തു പോരുന്നത്. ഇത്തരം സാമൂഹിക സാഹചര്യത്തില് സ്ത്രീ -പുരുഷ അസമത്വങ്ങളും വിവേചനങ്ങളുമൊക്കെ നൂറ്റാണ്ടുകളുടെ പഴക്കത്തോടെ നിലനില്‍ക്കുകയാണെന്നു എടുത്തു പറയേണ്ടതില്ല. ഇത്തരം സാഹചര്യം നിലനില്‍ക്കുമ്പോഴാണ് എല്ലാ പ്രാചീന അതിര്‍വരമ്പുകളും ഭേദിച്ച് ഒരു വനിതാ മെക്കാനിക്ക് ഹാന്‍ഡ് പൈപ്പുകളുടെ പ്രശ്‌നപരിഹാരത്തിനായി മുന്നിട്ടിറങ്ങിയിരിക്കുന്നത്. മീരാബായിയുടെ സമയോചിതമായ ഇടപെടലുകൊണ്ടാണ് ഇന്ന് ഗ്രാമത്തില് ശുദ്ധമായ കുടിവെള്ളം ആളുകള്‍ക്ക് ലഭിക്കുന്നത്. കൈകൊണ്ട് ആയാസപ്പെട്ട് പ്രവര്‍ത്തിക്കേണ്ടിവരുന്ന ഹാന്‍ഡ് പൈപ്പുകളുടെ ഏത്ര വലിയ കേടുപാടുകള് പരിഹരിക്കുന്നതിനും മീരാബായി സദാ സന്നദ്ധയാണ്. പുരുഷന്‍മാരുടെ കുത്തകയായിരുന്ന ഹാന്‍ഡ് പൈപ്പ് മെക്കാനിക്ക് എന്ന ജോലിയാണ് ഈ അമ്പത്തിരണ്ടുകാരി നിഷ്പ്രയാസം ചെയ്യുന്നത്.\nശുദ്ധമായ കുടിവെള്ളം ഉറപ്പു വരുത്തുന്നു\nദൈനംദിന ആവശ്യങ്ങള്‍ക്കായി കുളങ്ങള്, തടാകങ്ങള് തുടങ്ങിയ ജലാശയങ്ങളെ ആശ്രയിക്കുന്ന പഡൂണ ഗ്രാമവാസികളുടെ കുടിവെള്ളത്തിനുള്ള ഏക ആശ്രയമാണ് ഹാന്‍ഡ് പൈപ്പുകള്. പൊതു സ്ഥലങ്ങളിലെല്ലാം സര്‍ക്കാര് വക ഹാന്‍ഡ് പമ്പുകള് സ്ഥാപിച്ചിട്ടുണ്ട്. മിക്കവരുടേയും വീടുകളില്‍പോലും ഇതുള്ളതിനാല് മീരാബായിക്ക് ജോലിയില് തിരക്കോടു തിരക്കുതന്നെ. ഝാബ്‌ല, പഡൂണ എന്നീ രണ്ടു പഞ്ചായത്തുകളില് നിന്നായി അഞ്ചോളം ഗ്രാമങ്ങളിലെ ഹാന്‍ഡ് പമ്പുകളുടെ ജോലിയാണ് മീരാബായിയുടെ വരുമാനം.\nപമ്പുകള് എപ്പോള് തകരാറിലായാലും ഗ്രാമീണ വാസികള് മീരാബായിയെയാണ് വിളിക്കാറുള്ളത്. വേനല്‍ക്കാലത്ത് ജലത്തിന്റെ അളവ് താരതമ്യേന കുറയുമ്പോഴാണ് മെക്കാനിക്കിന്റെ ആവശ്യം ഏറുന്നത്. ചിലപ്പോള് ഞായാറാഴ്ചയും റിപ്പയറിംഗ് ജോലികള്‍ക്കായി പ്രാദേശിക വാസികള് മീരാബായിയെ വിളിക്കുക പതിവാണ്. കുടിവെള്ളത്തിന്റെ ആവശ്യകത സ്ത്രീകള്‍ക്ക് പറഞ്ഞു മനസിലാക്കേണ്ടതില്ല. വെള്ളത്തിന്റെ ആവശ്യകത ഏറ്റവും കൂടുതല് മനസിലാക്കുന്ന മീരാബായി രാത്രിയെന്നോ പകലെന്നോ വ്യത്യാസമില്ലാതെ എപ്പോള് വേണമെങ്കിലും ഗ്രാമീണരുടെ സഹായത്തിനെത്തും. ദിവസേന കുറഞ്ഞത് ഒന്നു മുതല് രണ്ടു പൈപ്പുകള് വരെ റിപ്പയറിംഗിനുണ്ടാകുമെന്നും ഇവര് സാക്ഷ്യപ്പെടുത്തുന്നു.\nവൈദ്യുതി ഭാഗീകമായി മാത്രം കടന്നുചെന്നിട്ടുള്ള ഈ ഗ്രാമപ്രദേശത്തില് പ്രാഥമിക ആരോഗ്യ കേന്ദ്രങ്ങളുടെ സ്ഥിതിയും അതിദയനീയമാണ്. വിദ്യാഭ്യാസ സൗകര്യങ്ങള് നന്നേ കുറവാണിവിടെ. സ്ത്രീകള് സാധാരണയായി വീടുകളിലെ ജോലികളും, കൃഷിപ്പണികളും, കന്നുകാലി പരിപാലനവും മാത്രമാണ് ചെയ്തു പോരുന്നത്. സ്ത്രീ -പുരുഷ അസമത്വങ്ങളും വിവേചനങ്ങളുമൊക്കെ നൂറ്റാണ്ടുകളുടെ പഴക്കത്തോടെ നിലനില്‍ക്കുന്ന ഗ്രാമത്തിലാണ് എല്ലാ പ്രാചീന അതിര്‍വരമ്പുകളും ഭേദിച്ച് ഒരു വനിതാ മെക്കാനിക്ക് ഹാന്‍ഡ് പൈപ്പുകളുടെ റിപ്പയറിംഗിന് ഇറങ്ങിയത്.\nആദിവാസി സമൂഹത്തില് പെട്ട മീരാബായി പുരുഷന്‍മാരുടെ കുത്തകയായിരുന്ന ഈ മേഖലയിലേക്ക് തിരിഞ്ഞത് പാരമ്പര്യം കടമെടുത്തല്ല. ചെറുപ്പത്തില് കുടിവെളളം കിട്ടാതെയും ദൂര സ്ഥലങ്ങളില് കുടിവെളളത്തിനായുള്ള അലച്ചിലും കണ്ടുവളര്‍ന്ന മീരാബായി, മികച്ച ആരോഗ്യത്തിന് ശുദ്ധജലത്തിന്റെ ലഭ്യത മനസിലാക്കിയാണ് ഈ മേഖലയിലേക്ക് കടന്നത്. ഗ്രാമത്തിലുള്ള സ്ത്രീകള്‍ക്ക് ഒരു വനിതാ മെക്കാനിക്കിനെ ഏതു സമയവും സഹായത്തിന് വിളിക്കാമെന്ന ചിന്തയും മെക്കാനിക്ക് പരിശീലനം ആരംഭിക്കാന് പ്രേരണയായി. കുടിവെള്ളത്തിന് ബുദ്ധിമുട്ട് ഏറെയാണെന്ന് ബോധ്യപ്പെട്ടിരുന്നെങ്കിലും മറ്റ് സ്ത്രീകളാരും ഈ പരിശീലനത്തിനായി ഇറങ്ങിപ്പുറപ്പെട്ടിരുന്നില്ല. എന്നാല് മീരാബായി തന്റെ തീരുമാനത്തില് ഉറച്ചു നിന്നു. സര്‍ക്കാര് വകയായിരുന്നു മെക്കാനിക് പരിശീലനം.\nജീവിതത്തില് മീരാബായിക്ക് ഏറെ വെല്ലുവിളികള് നേരിടേണ്ടി വന്നിട്ടുണ്ട്. വിവാഹം കഴിഞ്ഞ് നാലു വര്‍ഷം കഴിഞ്ഞപ്പോള് ഭര്‍ത്താവ് മരിച്ചു. കുട്ടികളില്ലാതിരുന്ന മീരാബായി സഹോദരനൊപ്പം കഴിഞ്ഞുകൂടാന് തീരുമാനിക്കുകയായിരുന്നു. അതോടെ താന് അഭ്യസിച്ച മെക്കാനിക് പരിശീലനം അവര്‍ക്ക് തുണയായി. ജോലിയിലും നിരവധി ബുദ്ധിമുട്ടുകള് മീരാബായി അഭിമുഖീകരിക്കുന്നുണ്ട്. ചില വീടുകള് വളരെയധികം ദൂരപ്രദേശങ്ങളില് കുന്നിന് മുകളിലായിരിക്കും. മാത്രമല്ല മിക്ക വീടുകളും തമ്മില് അര കിലോമീറ്ററോളം അകലവുമുണ്ടാകും. ഗതാഗത സംവിധാനങ്ങളൊന്നുമില്ലാതെ മിക്കപ്പോഴും നടന്നുവേണം റിപ്പയറിംഗ് ജോലിക്കെത്തേണ്ടത്. യാത്രയ്‌ക്കൊപ്പം ഭാരമേറിയ ടൂള്‍സ് എടുത്തുപോകേണ്ടതും മീരാബായിയെ സംബന്ധച്ച് ചെറിയ കാര്യമല്ല. ദിവസേന ഈ ഭാരിച്ച ജോലികള്‍ക്കു ശേഷം വീട്ടിലെത്തി ആഹാരമുണ്ടാക്കുകയും വേണമെന്നതാണ് ഏറെ ദുഃഖകരം.\nപ്രാചീന അതിര് വരമ്പുകള് ഭേദിച്ച്\nഉള്‍നാടന് ഗ്രാമപ്രദേശമായതുകൊണ്ടുതന്നെ സമൂഹത്തില് ഈ ജോലി ചെയ്യുന്നതിനോട് എതിര്‍പ്പുകളും കുറവായിരുന്നില്ല. വീടുകളില് ജോലിക്കിറങ്ങുന്ന സ്ത്രീകളുടെ സ്വഭാവ ശുദ്ധിയെത്തന്നെ ചോദ്യം ചെയ്യുന്ന സമൂഹത്തിലാണ് മീരാബായി മെക്കാനിക് ജോലിക്കിറങ്ങിയത്. പലപ്പോഴും പുരുഷന്‍മാരോടൊപ്പമാകും കിലോമീറ്ററോളം ദിവസേന സഞ്ചരിക്കേണ്ടി വരിക. എന്നാല് സഹോദരന് ധൈര്യം പകര്‍ന്നതോടെ മീരാബായി തന്റെ ജോലി തുടരുകയാണിപ്പോഴും.\nTags:\tMeera Bai to quench her thirst for Padua\nപുഴയുടെ ഘാതകര് അറിയേണ്ടത്\n‘വാട്‌സാപ്പ് പേ’ യുടെ കാലവിളംബത്തിന് വലിയ വില നല്‍കേണ്ടി വരും\nവേള്‍ഡ് ട്രേഡ് സെന്റര് ബിസിനസ് തുടങ്ങാനുള്ള ഉത്തമ കേന്ദ്രം\n5ജിയില് കേന്ദ്രീകരിച്ച് ഇന്ത്യയില് നിക്ഷേപത്തിനൊരുങ്ങി സിസ്‌കോ\nഫിള്പ്കാര്‍ട്ടിന്റെ സ്മാര്‍ട്ട്‌ഫോണ് ബില്ല്യണ് ഹൃദയങ്ങള് കവരുമോ?\nഎട്ട് ലക്ഷം ടണ് ഷുഗര് കയറ്റുമതി കരാറുകളുമായി ഇന്ത്യ


പെണ് സുഹൃത്തുക്കളെ നേടാം - മൊബൈല് ഫോണ് വഴി | ! Thattukada | തട്ടുകട !\nപെണ് സുഹൃത്തുക്കളെ നേടാം - മൊബൈല് ഫോണ് വഴി\nമനുഷ്യരുടെ ദുര്‍ബല വികാരങ്ങളെ ചൂഷണംചെയ്‌ത് മൊബൈല് കമ്പനി കോടികളുടെ കൊള്ള നടത്തുന്നു. ഇന്ത്യയിലെ പ്രശസ്‌തമായ ഒരു മൊബൈല് കമ്പനിയാണ് പെണ്‍സുഹൃത്തുക്കളെ നേടാം എന്ന വാഗ്‌ദാനത്തിലൂടെ പതിനായിരങ്ങളെ വിഡ്‌ഢികളാക്കി കോടികള് കൊയ്യുന്നത്. പ്രസ്‌തുത കമ്പനിയുടെ മൊബൈല് വരിക്കാര്‍ക്ക് കസ്റ്റമര് കെയറില് നിന്ന് പെണ്‍സുഹൃത്തുക്കളെ നേടാം എന്ന മേസേജ് വരികയും താല്‍പ്പര്യമുള്ളവര് നമ്പര് `5' പ്രസ് ചെയ്യാന് ആവശ്യപ്പെടുകയുമാണ് പതിവ്. പ്രസ് ചെയ്‌ത് കഴിഞ്ഞാല് നിരവധി 11 അക്ക നമ്പര് വരികയും (ഉദാ: + 55121 844061) അതിലേക്ക് വിളിച്ചാല് മറുഭാഗത്ത് നിന്ന് പെണ് ശബ്‌ദം കേള്‍ക്കുകയും ചെയ്യും. ആദ്യം വിളിക്കുന്ന ആളെക്കുറിച്ച് പൂര്‍ണ്ണമായ വിവരങ്ങള് ആരാഞ്ഞശേഷം സ്വയം പരിചയപ്പെടുത്തും. ആകര്‍ഷകമായ പേരുകളും സംഭാഷണ ശൈലിയും ആരിലും മതിപ്പുളവാക്കും.\nമാതാപിതാക്കള് ഉന്നത ഉദ്യോഗസ്ഥരാണെന്നും, വിദേശത്തുള്ളവരാണെന്നുമൊക്കെ പരിചയപ്പെടുത്തി തുടങ്ങുന്ന സംഭാഷണം ചിലപ്പോള് മണിക്കൂറുകള് നീളും. വിദ്യാര്‍ത്ഥിനിയെന്നും ഉദ്യോഗസ്ഥയെന്നുമൊക്കെ പറഞ്ഞാണ് പരിചയപ്പെടുന്നത്. തരുണീ മണികളുടെ കിളിക്കൊഞ്ചലില് ആനന്ദം കണ്ടെത്തുന്ന ഞരമ്പു രോഗികള് ഫോണിലെ കാശുപോകുന്നത് അറിയാറെയില്ല.\nഎന്നാല് ഇതിനു പുറകിലെ ചതി തിരിച്ചറിയുന്നവര് വിരളമാണ്. ശമ്പളത്തില് ജോലി ചെയ്യുന്ന പെണ്‍കുട്ടികളും സ്‌ത്രീകളുമാണ് പെണ്‍സുഹൃത്തുക്കളായി മാറിമാറി സംസാരിക്കുന്നത്. ഇതിനായി കമ്പനിയുടെ ഒരു ഫ്രാന്‍ഞ്ചൈസി രഹസ്യമായി എറണാകുളത്ത് പ്രവര്‍ത്തിക്കുന്നുണ്ട്. കോള്‍സെന്ററിലേക്കെന്നു പറഞ്ഞ് പെണ്‍കുട്ടികളെ ഇന്റര്‍വ്യൂവിന് ക്ഷണിക്കുന്നു. 7000 രൂപയാണ് ശമ്പളമായി നിശ്ചയിക്കുന്നത്. തുടര്‍ന്ന് ട്രെയിനിംഗ് കൊടുക്കുന്നു. ആള്‍ക്കാരുടെ സ്വഭാവ സവിശേഷതകളും ദൗര്‍ബല്യങ്ങളും തിരിച്ചറിഞ്ഞ് സംസാരിക്കാനുള്ള പരിശീലനമാണ് ഇവര്‍ക്ക് നല്‍കുക. ഈ സമയത്ത് മാത്രമാണ് തങ്ങളുടെ ജോലിയുടെ സ്വഭാവം പെണ്‍കുട്ടികള് തിരിച്ചറിയുന്നത്. കോളിന് മിനിറ്റിന് രണ്ട് രൂപയാണ് നിരക്ക്. ഇതില് 1 രൂപ കമ്പനിക്കും 50 പൈസ ഫ്രാന്‍ഞ്ചൈസിക്കും, 50 പൈസ പെണ്‍കുട്ടിക്കും നല്‍കും. ഫോണ് സംഭാഷണം എത്രത്തോളം നീട്ടിക്കൊണ്ട് പോകാന് സാധിക്കുമോ അത്രത്തോളം തുക ഇവര്‍ക്ക് കൂടുതലായി ലഭിക്കും. എറണാകുളത്തെ മെഡിക്കല് ട്രസ്റ്റ് ഹോസ്‌പിറ്റല് ജംഗ്‌ഷനടുത്തുള്ള ആറു നില കെട്ടിടത്തിലാണ് ഇതിന്റെ ഫ്രാന്‍ഞ്ചൈസി പ്രവര്‍ത്തിക്കുന്നത്. 25 നും 30 ഇടയില് സ്‌ത്രീകള് ഇവിടെ വ്യത്യസ്‌ത പേരുകളില് ജോലി ചെയ്യുന്നു.\nസാധാരണ നിലയില് രാത്രി കോള് അറ്റന്‍ഡ് ചെയ്യില്ലെങ്കിലും ഹോസ്റ്റലുകളില് താമസിക്കുന്ന പെണ്‍കുട്ടികള്, കര്‍ശന നിയന്ത്രണമില്ലാത്ത വീട്ടിലെ പെണ്‍കുട്ടികള്, നിര്‍ധന വീട്ടിലെ പെണ്‍കുട്ടികള് എന്നിവര്‍ക്ക് രാത്രിയിലും കോള് അറ്റന്റ് ചെയ്യാനുള്ള അനുമതിയുണ്ട്. ഓവര് ഡ്യൂട്ടി അലവന്‍സ് വേറെയുണ്ട്. ശരാശരി ഒരു ദിവസം ഒരു പെണ്‍കുട്ടി ആറ് മണിക്കൂറെങ്കിലും ഫോണില് സംസാരിച്ചിരിക്കണം. 8 മണിക്കൂര് മുതല് 10 മണിക്കൂര് വരെ ജോലി ചെയ്യുന്ന പെണ്‍കുട്ടികളുമുണ്ട്. ജോലിയില് പ്രവേശിക്കുന്ന സമയത്ത് തങ്ങളുടെ വിവരങ്ങള് വളരെ രഹസ്യമായി വെക്കും എന്ന ഉറപ്പിന്മേലാണ് പെണ്‍കുട്ടികള് ജോലി ചെയ്യുന്നത്. കമ്പനി ഇവര്‍ക്ക് വ്യാജ ഐ.ഡികളും പേരുമാണ് നല്‍കിയിരിക്കുന്നത്. ശ്രദ്ധ, കാര്‍ത്തിക, ശില്‍പ്പ, ഹെല്‍ന, മായ തുടങ്ങിയ പേരുകളാണ് വ്യാജമായി ഇവര് ഉപയോഗിക്കുന്നത്. കമ്പനി നല്‍കിയിരിക്കുന്ന ഈ പേരുകള് മാത്രമേ ഫോണ് ചെയ്യുന്ന സമയത്ത് ഉപയോഗിക്കാന് പാടുള്ളു. ഓരോരുത്തര്‍ക്കും ഓരോ ചാറ്റ് ഐ.ഡി നമ്പറുകള് ഉണ്ട്. ഇതിലേക്കാണ് കസ്റ്റമര് ഫോണ് വിളിക്കുന്നത്. കസ്റ്റമറുടെ ഫോണ് നമ്പറും സംഭാഷണങ്ങളും റിക്കാര്‍ഡ് ചെയ്യാറുണ്ട്. ഇങ്ങനെ ചാറ്റ് ഐഡിയില് സംസാരിച്ച് ചിലര് പ്രണയത്തിലാവുകയും പരസ്‌പരം യഥാര്‍ത്ഥ ഫോണ് നമ്പറുകള് കൈമാറുകയും ഒളിച്ചോട്ടം അടക്കം നടന്ന സംഭവങ്ങളുമുണ്ട്. ഇങ്ങനെയുള്ള സൂചനകള് വല്ലതും കമ്പനിക്ക് കിട്ടിയാല് ഇവരെ എത്രയും പെട്ടെന്ന് പിരിച്ച് വിടുകയാണ് പതിവ്. കാര്യങ്ങള് പുറത്ത് പറയാതിരിക്കാന് ബ്ലാക്ക് മെയിലിംങ്ങും ചെയ്യും. എന്നാല് ഇങ്ങനെ പുറത്താകുന്ന പെണ്‍കുട്ടികള് കമ്പനിയുടെ കാര്യങ്ങള് വെളിയില് പറയുന്ന സംഭവങ്ങളും ഉണ്ടായിട്ടുണ്ട്.\nഅടുത്തകാലത്ത് ആലപ്പൂഴയിലെ മൂന്ന് പെണ്‍കുട്ടികളെ ഒരുമിച്ച് കമ്പനിയില് നിന്ന് പുറത്താക്കുകയുണ്ടായി. ഇവര് ചാറ്റ് ഐഡിയില് വിളിക്കുന്ന പുരുഷന്മാര്‍ക്ക് പേഴ്‌സണല് നമ്പര് കൈമാറുകയും ഇവരുമൊരുമിച്ച് മറൈന് ഡ്രൈവില് കറങ്ങുകയും ചെയ്‌തുവത്രെ.\nഇതാണ് പുറത്താക്കാനുള്ള കാരണം. വ്യക്തിയുടെ വിശദവിവരങ്ങള് അറിഞ്ഞ് ദൗര്‍ബല്യങ്ങളെ ചൂഷണം ചെയ്‌ത് സാമ്പത്തികമായി വഞ്ചന നടത്തുന്നതും കുറവല്ല. മധ്യവയസ്‌ക്കര്, കുടുംബത്തില് പ്രശ്‌നങ്ങള് ഉള്ളവര്, ഐ.ടി. പ്രൊഫഷണലുകള് എന്നിവരാണ് ഊ ചതിയില് കൂടുതലായി വീഴുന്നത്. പൂവാലന്മാരും ഞരമ്പ് രോഗികളും ഇവരുടെ പ്രധാന ഇരകളാണ്. ആണുങ്ങളെ കുരങ്ങ് കളിപ്പിക്കാന് താല്‍പ്പര്യമുള്ള പെണ്‍കുട്ടികളും ടൈംപാസിന് വരുന്നവരും ഇവരുടെ കൂട്ടത്തിലുണ്ട്. ഓക്‌സ്‌ഫോര്‍ഡ് ഇംഗ്ലീഷില് ഭംഗീയായി സംസാരിക്കുകയും എത്ര ഉന്നതനെയും വലയില് വീഴ്‌ത്താനും കഴിവുള്ളവര് ഇവരിലുണ്ട്. ചതിയും വഞ്ചനയും നടത്തി കോടികള് സമ്പാദിക്കുന്ന ഈ മൊബൈല് കമ്പനിയുടെ ഗൂഢ തന്ത്രം വെളിച്ചത്തു വന്നില്ലെങ്കില് ചൂഷണത്തിന് വിധേയമായിക്കൊണ്ടിരിക്കുക വലിയൊരു വിഭാഗം ജനങ്ങളാണ്.\nTags: TV, ഇന്റര്‍നെറ്റ്, മൊബൈല്, വാര്‍ത്ത, വിദ്യാഭ്യാസം, സെക്സ്, ഹാസ്യം\nപാവം ഞരമ്പ് രോഗികൾ “സ്ത്രീയും പുരുഷനും”\nപാവം പെങ്കുട്ടികൾ, മനുസേന്മാരെ പറ്റിക്കുന്നതിന് കൂട്ട് നിൽക്കുന്നവർ.\nഒരു പറ്റിപ്പിലും പെടാത്തവർ.\nഈ നാട് നന്നാവില്ലാ………..\nഅല്ലെങ്കിൽ പടച്ചതമ്പുരാൻ വിചാരിക്കണം.\nഅപ്പോ… ഒരു ചോദ്യം: പടച്ചവൻ വിചാരിച്ചാൽ നന്നാവുമോ…….?\nഅതേതായാലും നന്നായി ....\nJikkumon // ജിക്കുമോന് said...\nyende monne paranjathu nannai ee kudkkil pedathirikkan sramikkam\nരാജ്യത്തെ വെല്ലുവിളിച്ച്, താക്കറെ\nമലര്‍വാടി ആര്‍ട്ട്‌സ് ക്ലബ് - Malarvady Arts Clu...\nവഴിയോര പ്രസംഗങ്ങള് വേണോ??


Emalayalee.com - പാസ്റ്റര് എം.ഐ. തോമസ് ന്യു യോര്‍ക്കില് നിര്യാതനായി\nപാസ്റ്റര് എം.ഐ. തോമസ് ന്യു യോര്‍ക്കില് നിര്യാതനായി\nAMERICA 10-Oct-2011 ജോയിച്ചന് പുതുക്കുളം\nന്യു യോര്‍ക്ക്: പുതുപ്പള്ളി കുമരംകോട് മാമ്മൂട്ടില് പാസ്റ്റര് എം.ഐ. തോമസ് (കുഞ്ഞുഞ്ഞുകുട്ടി-75) നിര്യാതനായി. മധ്യപ്രദേശിലെ ഗ്വാളിയറില് ഐ.പി.സി. സഭയുടെ സ്ഥാപകനും ദേര്‍ഘകാലം ശുശ്രൂഷകനുമായിരുന്നു. 1995 മുതല് ന്യു യോര്‍ക്കില് താമസിക്കുന്നു\nഭാര്യ സാറാമ്മ കോട്ടയം കഞ്ഞിക്കുഴി ആലുമ്മൂട്ടില് കുടുംബാംഗമാണു.\nമക്കള്: ജെസി,ജോയ്‌സ്, ബ്ലെസി, പരേതയായ ഗ്രേസ് (എല്ലാവരും യു.എസ്)\nമരുമക്കള്: ജിമ്മി അഗസ്റ്റിന്, ജോണ് ജോണ് (ബിനു)\nഒക്ടോബര് 11 (ചൊവ്വ) വൈകിട്ടു6മുതല് ഗാര്‍ഡന് സിറ്റിയിലെ പാര്‍ക്ക് ഫ്യൂണറല് ഹോമില് വ്യുവിംഗ്.\nസംസ്‌കാരം ബുധനാഴ്ച രാവിലെ 8:30-നു ഇന്ത്യാ ക്രിസ്ത്യന് അസംബ്ലിയുടെ കാര്‍മ്മികത്വത്തില് പോര്‍ട്ട് വാഷിംഗ്ടണിലെ നാസോ നോള്‍സ് സെമിത്തേരിയില്.\nവിവരങ്ങള്‍ക്ക്: പ്രമോദ് ജോസഫ് 646-732-0593; ജിമ്മി അഗസ്റ്റിന് 646-331-8559


കേരള സർവ്വകലാശാല യൂണിയൻ 2018-19 സമാപനം; കമൽ ഉദ്‌ഘാടനം ചെയ്തു\nസർവകലാശാല യൂണിയൻ സമാപന ചടങ്ങ് തിരുവനന്തപുരത്തെ ഏക സർക്കാർ വനിതാ കലാലയമായ ഹിസ് ഹൈനസ് മഹാരാജാസ് ഗവൺമെന്റ് കോളേജ് ഫോർ വിമൻസിൽ നടന്നു. പ്രശസ്ത സിനിമാ സംവിധായകനും കേരള സംസ്ഥാന ചലച്ചിത്ര അക്കാദമി ചെയർമാനുമായ കമൽ ഉദ്ഘാടന കർമ്മം നിർവഹിച്ചു. പുതുമുഖ നായകൻ ചന്തു നാഥ് മുഖ്യാതിഥിയായിരുന്നു . യുവജന കമ്മീഷൻ ചെയർപേഴ്സൺ ചിന്ത ജെറോം മുഖ്യപ്രഭാഷണം നടത്തി. തുടർന്ന് സർവ്വകലാശാല യൂണിയൻ കഴിഞ്ഞ കാലയളവിൽ നടത്തിയ പരിപാടികളുടെ അനുബന്ധമായ പ്രസിദ്ധീകരണങ്ങൾ മുരുകൻ കാട്ടാക്കട പ്രകാശിപ്പിച്ചു. സമാപന ചടങ്ങിന് ശേഷം വയലിനിസ്റ് ബാലു പ്രസാദിന്റ വയലിൻ മേളയും സംഘടിപ്പിച്ചിരുന്നു.


കാര്‍ഷിക പമ്പുകള് സോളാറിലേക്ക്; രജിസ്‌ട്രേഷന് തുടങ്ങി\nFri Jun 25 2021 00:17:32 GMT+0530 (India Standard Time)\nപാനലുകള്‍ക്ക് 20 വര്‍ഷത്തെ വാറന്റിയുണ്ട്. അനെര്‍ട്ടിന്റെ എംപാനല് ലിസ്റ്റിലുള്ള ഏജന്‍സികള് മുഖേനയാണ് പാനല് സ്ഥാപിക്കുക.\nNSH22 May 2020 6:02 AM GMT\nകോട്ടയം: കൃഷി ഭവനുമായി ബന്ധപ്പെട്ട് കെഎസ്ഇബിയുടെ കാര്‍ഷിക കണക്ഷന് എടുത്തിട്ടുള്ള പമ്പുകള് സോളാറിലേക്ക് മാറ്റുന്നതിന് അനെര്‍ട്ട് നടപ്പാക്കുന്ന പിഎം- കെയുഎസ്‌യുഎം പദ്ധതിയില് രജിസ്‌ട്രേഷന് ആരംഭിച്ചു. ഒന്നുമുതല് 10 എച്ച്പി വരെ ശേഷിയുള്ള പമ്പുകളാണ് സോളാര് സംവിധാനത്തിലേക്ക് മാറ്റുക. ഒരു എച്ച്പി ശേഷിക്ക് കുറഞ്ഞത് ഒരു കിലോവാട്ട് സോളാര് പാനല് സ്ഥാപിക്കണം. ഇതിന് 54,000 രൂപയാണ് ചെലവ്. ഇതിന്റെ 60 ശതമാനംസബ്‌സിഡി ലഭിക്കും. ഇതില്‍നിന്ന് നാല് മുതല് അഞ്ചുവരെ യൂനിറ്റ് വൈദ്യുതി ലഭിക്കും.\nരാവിലെ ഏഴുമുതല് വൈകീട്ട് അഞ്ചുവരെ പമ്പുകള് തുടര്‍ച്ചയായി ഉപയോഗിക്കാനാവും. ഉപയോഗത്തിനുശേഷം ഉല്‍പ്പാദിപ്പിക്കുന്ന വൈദ്യുതി കെഎസ്ഇബി ഗ്രിഡില് നല്‍കിയാല് കര്‍ഷകര്‍ക്ക് വരുമാനവും ലഭിക്കും. പാനലുകള്‍ക്ക് 20 വര്‍ഷത്തെ വാറന്റിയുണ്ട്. അനെര്‍ട്ടിന്റെ എംപാനല് ലിസ്റ്റിലുള്ള ഏജന്‍സികള് മുഖേനയാണ് പാനല് സ്ഥാപിക്കുക. താല്‍പ്പര്യമുള്ളവര് അനെര്‍ട്ട് ജില്ലാ ഓഫിസുമായി ബന്ധപ്പെടണം. ഫോണ്: 0481-2575007, 9188 11 9405.\nAgricultural pumps to solar Registration has begun


കുട്ടികളെ കരുതലോടെ ഭക്ഷണമൂട്ടി പ്രധാനമന്ത്രി ; ആ സ്നേഹവാത്സല്യത്തില് മനം കുളിര്‍ന്ന് വിദ്യാര്‍ഥികള് [ Video ]\nFeb 11, 2019, 04:54 pm IST\nകുട്ടികള്‍ക്ക് ഭക്ഷണം വിളമ്പിയും , വാരികൊടുത്തും പ്രധാനമന്ത്രി നരേന്ദ്രമോദിയുടെ കരുതല് . അക്ഷയപാത്ര ഫൌണ്ടേഷന്‍റെ കീഴില് വൃന്ദാവനില് നടന്ന ചടങ്ങിലാണ് പ്രധാനമന്ത്രി പദവിയുടെ യാതൊരുവിധ പകിട്ടുമില്ലാതെ അവരില് ഒരാളായി ഇരുപതോളം കുട്ടികള്‍ക്ക് ഭക്ഷണമൂട്ടുവാന് മോദി തയ്യാറായത് . ഇസ്കോണിന്റെ നേതൃത്വത്തില് സര്‍ക്കാരുമായി ചേര്‍ന്നാണ് പരിപാടി സംഘടിപ്പിച്ചത്.\nസാമ്പത്തികമായി പിന്നോക്കം നില്‍ക്കുന്ന കുട്ടികള്‍ക്ക് സ്കൂളുകളില് പോഷകസമ്പന്നമായ ഭക്ഷണം നല്‍കുന്നതാണ് പദ്ധതി . ഇത്തരം പദ്ധതികളില് അണിനിരക്കുന്നവര് രാജ്യനിര്‍മ്മാണത്തില് പങ്കുചേരുകയാണെന്നും ഇതിലൂടെ രാജ്യത്തിന് മാറ്റമുണ്ടാകുമെന്നും അദ്ദേഹം പറഞ്ഞു .\nനിലവില് രാജ്യത്തെ പന്ത്രണ്ട് സംസ്ഥാനങ്ങളില് പതിനായിരത്തിലേറെ വിദ്യാലയങ്ങളില് അക്ഷയപാത്ര ഫൌണ്ടേഷന് സര്‍ക്കാരുമായി സഹകരിച്ച് ഉച്ചഭക്ഷണം നല്‍കിവരുന്നുണ്ട് . ഇത്തരമൊരു പ്രവര്‍ത്തിയിലൂടെ കുട്ടികള് കൂടുതലായി സ്കൂളുകളില് എത്തുന്നതിനും ആരോഗ്യമുള്ളവരായി മാറുന്നതിനും സഹായകരമായിട്ടുണ്ടെന്ന് പ്രധാനമന്ത്രി പറഞ്ഞു .\nഭക്ഷണം പാകം ചെയ്യുന്നവര് മുതല് ഭക്ഷണം നല്‍കുന്നവര് വരെ അക്ഷയ പാത്രവുമായി ബന്ധപ്പെട്ട് പ്രവര്‍ത്തിക്കുന്ന എല്ലാവരും രാജ്യത്തെ സഹായിക്കുന്നവരാണെന്ന് മോദി പറഞ്ഞു. 1,500 കുട്ടികളെ വെച്ച് തുടങ്ങിയ പദ്ധതിയാണ് അക്ഷയ പാത്രം പദ്ധതിയെന്നും ഇപ്പോള് ഇതിലൂടെ 17 ലക്ഷം കുട്ടികള്‍ക്ക് ഭക്ഷണം ലഭിക്കുന്നുണ്ടെന്നും മോദി പറഞ്ഞു. രാജ്യത്തെ അമ്മമാര്‍ക്കും കുട്ടികള്‍ക്കും പോഷകാഹാരം നല്‍കുന്നതിന് വേണ്ടിയാണ് കഴിഞ്ഞ വര്‍ഷം രാജസ്ഥാനില് ഝുന്‍ഝുനു പദ്ധതി തുടങ്ങിയതെന്ന് മോദി പറഞ്ഞു.\nകുട്ടികളുടെ ആരോഗ്യത്തിന് വേണ്ടിയുള്ള പദ്ധതിയായ ഇന്ദ്രധനുഷ് പദ്ധതിയിലൂടെ 3.40 കോടി കുട്ടികള്‍ക്ക് പ്രതിരോധ മരുന്ന് കുത്തിവെപ്പ് നടത്താന് സാധിച്ചുവെന്നും മോദി പറഞ്ഞു. ലോകം തന്നെ ഇന്ദ്രധനുഷ് പദ്ധതി ശ്രദ്ധിക്കപ്പെട്ടിട്ടുണ്ടെന്ന് മോദി പറഞ്ഞു.\nസി.ബി.ഐയെ തള്ളി സി.പി.എം: ജയരാജനെതിരായ കുറ്റപത്രത്തിന് പിന്നില് രാഷ്ട്രീയക്കളിയെന്ന് കൊടിയേരി. ബി.ജെ.പി-കോണ്‍ഗ്രസ് ഗൂഢാലോചനയെന്നും ആരോപണം


തന്നെ മദ്യപാനിയാക്കാനുള്ള ശ്രമം നടക്കില്ല; വീഡിയോ പ്രചരണങ്ങളില് പ്രതികരണവുമായി ടി സിദ്ധിഖ് • ഇ വാർത്ത | evartha\nEvartha Desk September 22, 2019, 11:12 am September 22, 2019\nമരുഭൂമിയില് നടക്കുന്ന തന്റെ വീഡിയോ ഉപയോഗിച്ച് നടന്ന ദുഷ്പ്രചാരണങ്ങള്‍ക്ക് മറുപടിയുമായി അഡ്വ. ടി സിദ്ധിഖ്. സിദ്ധിഖ് കുടുംബവുമൊത്ത് നടത്തിയ മരുഭൂമിയാത്രയുടെ വീഡിയോയാണ് സോഷ്യല് മീഡിയയില് ചര്‍ച്ചയായത്. വീഡിയോയില് സിദ്ധിഖ് മദ്യപിച്ചിരുന്നു എന്നായിരുന്ന പ്രചരണം.\nസംഘനാ പരിപാടികള്‍ക്കായി കഴിഞ്ഞ 20ാം തീയതിയായിരുന്നു ദുബായിലെത്തിയത്. അതിനിടെ തന്നെ മദ്യപാനിയാക്കി ചിത്രീകരിക്കനുള്ള കമ്മ്യൂണിസ്റ്റ് സഹപ്രവര്‍ത്തകരുടെ ശ്രമങ്ങളെ തള്ളിക്കളയുന്നുവെന്നാണ് സിദ്ധിഖ് പ്രതികരിച്ചത്. ഫെയ്‌സ്ബുക്ക് വീഡിയോയിലൂടെയാണ് സിദ്ധിഖ് മറുപടി നല്‍കിയത്.\nഒരിക്കലും മദ്യപിക്കാത്തവരെ പോലും മദ്യപാനി ആക്കാനും , മോശക്കാർ ആക്കാനും സീ പീ ഐ എം തുനിഞ്ഞിറങ്ങിയാൽ അതിനു വഴങ്ങാൻ എന്നെ കിട്ടില്ല സഘാക്കളെ ! നിങ്ങൾ മദ്യം വിളമ്പി നശിപ്പിക്കുന്ന കേരളത്തിൽ അല്ല ഞാൻ ഇപ്പോൾ ഉള്ളത് !\nPosted by Adv T Siddique on Saturday, September 21, 2019\nവ്യാജപ്രചരണം നടത്തിയതിനെതിരെ പൊലീസില് പരാതി നല്‍കുമെന്ന് സിദ്ധിഖ് പറഞ്ഞു. താന് മദ്യപാനിയാണെന്ന് വീഡിയോ പ്രചരിപ്പിച്ചവര്‍ക്ക് തെളിയിക്കാന് സാധിക്കുമോ എന്നും ചോദിക്കുന്നുണ്ട്. ഒരിക്കലും മദ്യപിക്കാത്തവരെ പോലും മദ്യപാനി ആക്കാനും , മോശക്കാർ ആക്കാനും സി പി ഐ എം തുനിഞ്ഞിറങ്ങിയാൽ അതിനു വഴങ്ങാൻ എന്നെ കിട്ടില്ല സഖാക്കളെയെന്ന കുറിപ്പോടെയാണ് ടി സിദ്ധിഖ് വീഡിയോ പോസ്റ്റ് ചെയ്തത്


ഹണി ട്രാപ് വിവാദം ക്രൈംബ്രാഞ്ച് അന്വേഷിക്കും; യുവതിക്കെതിരെ കേസ് | the crime branch will investigate the Honey Trap controversy\nഹണി ട്രാപ് വിവാദം ക്രൈംബ്രാഞ്ച് അന്വേഷിക്കും; യുവതിക്കെതിരെ കേസ്\nഫോണിലൂടെ സൗഹൃദം സ്ഥാപിച്ച് ലക്ഷങ്ങള് തട്ടിയെന്നാണ് പരാതിയില് പറയുന്നത്\n10 Sep 2021 7:37 AM GMT\nകേരള പൊലീസിനെ പിടിച്ചു കുലുക്കിയ ഹണി ട്രാപ് വിവാദം ക്രൈംബ്രാഞ്ച് അന്വേഷിക്കും. കൊല്ലം അഞ്ചല് സ്വദേശിനിയായ യുവതിക്കെതിരെ പാങ്ങോട് പൊലീസ് രജിസ്റ്റര് ചെയ്ത കേസ് ക്രൈംബ്രാഞ്ചിന് കൈമാറുകയായിരുന്നു. കൊല്ലം റൂറല് പൊലീസ് സ്റ്റേഷനില് ഉദ്യോഗസ്ഥര് നല്‍കിയ പരാതിയിലാണ് നടപടി. ഫോണിലൂടെ സൗഹൃദം സ്ഥാപിച്ച് ലക്ഷങ്ങള് തട്ടിയെന്നാണ് പരാതിയില് പറയുന്നത്.\nനിരവധി പൊലീസുകാര് ഇത്തരത്തില് തട്ടിപ്പിനിരയായിട്ടുണ്ടെന്നാണ് വിവരം. എന്നാല്, ഇതുമായി ബന്ധപ്പെട്ട് നിലവില് കാര്യമായ പരാതികള് പൊലീസിന് ലഭിച്ചിട്ടില്ല. രണ്ട് വര്‍ഷം മുമ്പും സമാനമായ രീതിയില് തട്ടിപ്പ് നടന്നുവെന്നാണ് സൂചന. പിന്നീട് കഴിഞ്ഞ രണ്ടു മാസമായാണ് ഇത്തരത്തിലുള്ള തട്ടിപ്പ് വീണ്ടും സജീവമായത്.\nഅതേസമയം താന് ആരെയും ഹണി ട്രാപ്പില് പെടുത്തിയിട്ടില്ലെന്ന് യുവതി പ്രതികരിച്ചു. തനിക്ക് എതിരെ ഉദ്യോഗസ്ഥര് പരാതി നല്‍കിയാല് തെളിവുകള് താനും പുറത്തുവിടും. ഐ പി എസുകാരെ കുടുക്കാന് തന്നെ ഉപയോഗിച്ചു. മുന് മന്ത്രിയും താനുമായി ഉയര്‍ന്ന ആരോപണങ്ങളെ കുറിച്ച് പ്രതികരിക്കാന് താന് ഇല്ലെന്നും യുവതി റിപ്പോര്‍ട്ടര് ടിവിയോട് പ്രതികരിച്ചു.\nഹണിട്രാപ്പുമായി ബന്ധപ്പെട്ട ചര്‍ച്ചകള് കുറേക്കാലമായി പൊലീസുകാര്‍ക്കിടയിലുണ്ടായിരുന്നുവെന്നാണ് റിപ്പോര്‍ട്ട്. എന്നാല്, തട്ടിപ്പിനിരയായ ആരും പരാതി നല്‍കാന് തയാറാവാതിരുന്നതോടെ പൊലീസ് കേസ് രജിസ്റ്റര് ചെയ്തിരുന്നില്ല. തുടര്‍ന്ന് കഴിഞ്ഞ ദിവസം ലഭിച്ച പരാതിയുടെ അടിസ്ഥാനത്തിലാണ് പൊലീസ് ഇപ്പോള് കേസെടുത്തിരിക്കുന്നത്.ഹണി ട്രാപ് വിവാദം ക്രൈംബ്രാഞ്ച് അന്വേഷിക്കും; യുവതിക്കെതിരെ കേസ്


ഡീകൊക്ക് മഹാപരാധം 😱അയ്യയ്യോ ഇത് ഗോൾഡനല്ല ഡയമണ്ട് ഡക്ക് ; കെഎൽ രാഹുലിന്റെ വിക്കറ്റ് കാണാം - volleyliveindia\nപൂനെയിലെ എംസിഎ സ്റ്റേഡിയത്തിൽ പുരോഗമിക്കുന്ന ഐപിഎൽ 2022-ലെ 53-ാം മത്സരത്തിൽ കോൽക്കത്ത നൈറ്റ് റൈഡേഴ്‌സിനെതിരെ ആദ്യ ഓവറിൽ തന്നെ ഞെട്ടി വിറച്ച് ലഖ്നൗ സൂപ്പർ ജിയന്റ്സ്. പ്ലേഓഫ് പ്രതീക്ഷകൾ വെച്ചുപുലർത്തി ഇറങ്ങിയ രണ്ട് ടീമുകളും പ്ലെയിങ് ഇലവനിൽ ഓരോ മാറ്റം വരുത്തിയാണ് ഇന്നത്തെ മത്സരത്തിനിറങ്ങിയത്. ടോസ് നേടിയ കോൽക്കത്ത നൈറ്റ് റൈഡേഴ്‌സ് ക്യാപ്റ്റൻ ബൗളിംഗ് തിരഞ്ഞെടുത്തു.\nതുടർന്ന്, ആദ്യം ബാറ്റിംഗിനിറങ്ങിയ എൽഎസ്ജിക്ക് വേണ്ടി തകർപ്പൻ ഫോമിലുള്ള ഓപ്പണർമാർ മികച്ച ഓപ്പണിങ് കൂട്ടുകെട്ട് സമ്മാനിക്കും എന്ന പ്രതീക്ഷ ആരാധകർക്കുണ്ടായിരുന്നു. എന്നാൽ, എല്ലാ പ്രതീക്ഷകളെയും അസ്ഥാനത്താക്കി, ആദ്യ ഓവറിൽ തന്നെ കൂട്ടുകെട്ട് പിരിയാനായിരുന്നു വിധി.\nആദ്യ ഓവറിലെ അഞ്ചാം ബോളിൽ, നിർഭാഗ്യകരമായ റൺഔട്ടിലൂടെ ക്യാപ്റ്റൻ കെഎൽ രാഹുൽ (0) ആണ് ഒരു പന്ത് പോലും നേരിടാതെ മടങ്ങിയത്.ടിം സൗത്തിയുടെ ബോൾ കവറിലേക്ക് ഷോട്ട് എടുത്ത് സിംഗിൾ നേടാനായി ക്വിന്റൺ ഡിക്കോക്ക് ക്രീസ് വിട്ടതിന് പിന്നാലെ രാഹുലും ക്രീസ് വിട്ടിറങ്ങി. എന്നാൽ, പന്ത് ശ്രേയസ് അയ്യർ കളക്ട് ചെയ്യുന്നത് ശ്രദ്ധയിൽപ്പെട്ട ഡിക്കോക്ക് ഓട്ടത്തിൽ നിന്ന് പിന്മാറി.\nപിന്നാലെ, രാഹുൽ തിരികെ ക്രീസിലെത്താൻ ശ്രമിച്ചെങ്കിലും കെകെആർ ക്യാപ്റ്റൻ ഒരു ഡയറക്റ്റ് ഹിറ്റിലൂടെ എൽഎസ്ജിക്ക് കനത്ത ആഘാതം നൽകുകയായിരുന്നു. എന്നിരുന്നാലും, ഡിക്കോക്ക് അർദ്ധസെഞ്ച്വറി പ്രകടനവുമായി തിളങ്ങി. 29 പന്തിൽ4ഫോറും3സിക്സും സഹിതം 50 റൺസാണ് ദക്ഷിണാഫ്രിക്കൻ വിക്കറ്റ് കീപ്പർ ബാറ്റർ നേടിയത്.


'നിന്റെ തന്തേടെ വകയാണോടോ ഇന്ത്യ'; ഗോകുലിനോട് തട്ടിക്കയറി വിഷ്ണു ഉണ്ണികൃഷ്ണന്, രണ്ട് ടീസര് | Southlive\n'നിന്റെ തന്തേടെ വകയാണോടോ ഇന്ത്യ'; ഗോകുലിനോട് തട്ടിക്കയറി വിഷ്ണു ഉണ്ണികൃഷ്ണന്, രണ്ട് ടീസര്\nSaturday, 3rd April 2021, 5:20 pm\nവിഷ്ണു ഉണ്ണികൃഷ്ണനെ നായകനാക്കി സുജിത് ലാല് സംവിധാനം ചെയ്യുന്ന “രണ്ട്” ചിത്രത്തിന്റെ ടീസര് ശ്രദ്ധേയമാകുന്നു. സമകാലിക ജാതിമത രാഷ്ട്രീയ സാഹചര്യങ്ങള് ജനങ്ങളില് ഉണ്ടാക്കുന്ന ഭയങ്ങളിലൂടെയും സംശയങ്ങളിലൂടെയും കടന്നുപോകുന്ന പൊളിറ്റിക്കല് സറ്റയറായാണ് രണ്ട് എത്തുന്നത്.\nവിഷ്ണു ഉണ്ണികൃഷ്ണന് പുറമേ ഗോകുലന്, സുധി കോപ്പ എന്നിവരും ടീസറില് പ്രത്യക്ഷ്യപ്പെടുന്നുണ്ട്. വാവ എന്ന നാട്ടിന്‍പുറത്തുകാരനായ ഓട്ടോറിക്ഷ ഡ്രൈവര് ആയാണ് വിഷ്ണു ഉണ്ണികൃഷ്ണന് ചിത്രത്തില് അഭിനയിക്കുന്നത്. അന്ന രേഷ്മ രാജന് ആണ് ചിത്രത്തില് നായിക. ഏപ്രില് 9ന് ആണ് ചിത്രം റിലീസ് ചെയ്യും.\nവാവ എന്ന് പേരിട്ട തന്റെ ഓട്ടോറിക്ഷയില് യാത്രക്കാരനായി ഇരിക്കുന്ന വിഷ്ണുവിന്റെയും ഡ്രൈവറായ ഇരിക്കുന്ന അന്നയുടെയും നേരത്തെ എത്തിയ രസകരമായ പോസ്റ്റര് സോഷ്യല് മീഡിയയില് വൈറലായിരുന്നു. ഹെവന്‍ലി മൂവീസിന്റെ ബാനറില് പ്രജീവ് സത്യവ്രതന് ആണ് ചിത്രം നിര്‍മ്മിക്കുന്നത്. ബിനുലാല് ഉണ്ണി ആണ് കഥയും തിരക്കഥയും സംഭാഷണവും നിര്‍വഹിച്ചിരിക്കുന്നത്.\nറഫീഖ് അഹമ്മദിന്റെ വരികള്‍ക്ക് ബിജിബാല ആണ് സംഗീതം സംവിധാനം നിര്‍വഹിച്ചിരിക്കുന്നത്. അനീഷ് ലാല് ആര്.എസ്. ആണ് ഛായാഗ്രഹണം. ടിനി ടോം, ഇര്‍ഷാദ്, കലാഭവന് റഹ്മാന്, സുധി കോപ്പ, ബാലാജി ശര്‍മ്മ, ഗോകുലന്, ജയശങ്കര്, കോബ്ര രാജേഷ്, ശ്രീലക്ഷ്മി, മാല പാര്‍വതി, മറീന മൈക്കിള്, പ്രീതി എന്നിവരാണ് ചിത്രത്തിലെ മറ്റു താരങ്ങള്.


വിവാഹത്തിന് കാർമ്മികത്വം വഹിച്ച പൂജാരിയോടൊപ്പം വധു ഒളിച്ചോടി - MALABAR FLASH\nHome missing National News Wedding ദേശീയം വിവാഹത്തിന് കാർമ്മികത്വം വഹിച്ച പൂജാരിയോടൊപ്പം വധു ഒളിച്ചോടി\nവിവാഹത്തിന് കാർമ്മികത്വം വഹിച്ച പൂജാരിയോടൊപ്പം വധു ഒളിച്ചോടി\nഭോപ്പാൽ: മധ്യപ്രദേശിൽ വിവാഹത്തിന് കാർമ്മികത്വം വഹിച്ച പൂജാരിയോടൊപ്പം വധു ഒളിച്ചോടി. വിവാഹം കഴിഞ്ഞ് രണ്ട് ആഴ്ച്ചയ്ക്ക് ശേഷമാണ് വിനോദ് മഹാരാജ എന്നയാൾക്കൊപ്പം 21-കാരി ഒളിച്ചോടിയത്. മധ്യപ്രദേശിലെ ശിർനോജ് നഗരത്തിലാണ് സംഭവം.[www.malabarflash.com]\nമെയ് ഏഴിനായിരുന്നു യുവതിയുടെ വിവാഹം. വിനോദ് മഹാരാജയാണ് വിവാഹത്തിന് മുഖ്യകാർമ്മികത്വം വഹിച്ചത്. വിവാഹം കഴിഞ്ഞ് വരന്റെ വീട്ടിലേക്ക് പോയ യുവതി ആചാരത്തിന്റെ ഭാഗമായി മൂന്നാം ദിവസം വീട്ടിൽ തിരിച്ചെത്തി. പിന്നീട് വരന്റെ വീട്ടിലേക്ക് തിരിച്ച് പോയ യുവതിയെ ലോക്സഭ തെരഞ്ഞെടുപ്പ് ഫലം പുറത്ത് വരുന്ന ദിവസം മെയ് 23-ന് കാണാതായി. തുടർന്ന് മകളെ കാണാനില്ലെന്ന് കാണിച്ച് യുവതിയുടെ വീട്ടുകാർ പൊലീസിൽ പരാതി നൽകി.\nഅന്നേദിവസം ശിർനോജിൽ നടന്നൊരു വിവാഹത്തിൽ വിനോദ് കർമ്മികത്വം വഹിക്കാൻ എത്താതിനെ തുടർന്ന് നാട്ടുകാർ നടത്തിയ അന്വേഷണത്തിലാണ് ഇരുവരും ഒളിച്ചോടിയ വാർത്ത പുറംലോകമറിയുന്നത്.\nകഴിഞ്ഞ രണ്ട് വർഷമായി യുവതിയും വിനോദും തമ്മിൽ പ്രണയത്തിലാണ്. ഒന്നര ലക്ഷം രൂപ വിലമതിക്കുന്ന സ്വർണ്ണവും 30000 രൂപയും എടുത്താണ് യുവതി വിനോദിനൊപ്പം പോയത്. അതേസമയം വിനോദ് വിവാഹിതനാണെന്നും അതിൽ രണ്ട് കുട്ടികളുമുണ്ടെന്നാണ് റിപ്പോർട്ട്. എന്നാൽ വിനോദിന്റെ കുടുംബത്തിനെ കുറച്ച് ദിവസമായി കാണാനില്ലെന്നും റിപ്പോർട്ടുകളുണ്ട്.


Home/Tech/മോട്ടറോള റേസർ5ജി ഇന്ത്യയിൽ ലോഞ്ച് ചെയ്യുന്നു, വിലയും സവിശേഷതകളും അറിയുക | മടക്കാവുന്ന ഫോൺ: മോട്ടറോള റേസർ5ജി ഇന്ത്യയിൽ അവതരിപ്പിച്ചു, വിലയും സവിശേഷതകളും അറിയുക\nഡിജിറ്റൽ ഡെസ്ക്, ന്യൂഡൽഹി ചൈനീസ് കമ്പനിയായ മോട്ടറോള (മോട്ടറോള) മടക്കാവുന്ന സ്മാർട്ട്‌ഫോൺ മോട്ടോ റേസർ5ജി (മോട്ടോ റേസർ5ജി) ഇന്ത്യയിൽ അവതരിപ്പിച്ചു. മിനുക്കിയ ഗ്രാഫൈറ്റ് നിറത്തിൽ ഈ ഫോൺ ലഭ്യമാകും. അതിന്റെ പ്രീ-ബുക്കിംഗ് കമ്പനി ഇന്ന് മുതൽ ആരംഭിച്ചു. അതേസമയം, ഈ ഫോണിന്റെ വിൽപ്പന ഒക്ടോബർ 12 മുതൽ ഫ്ലിപ്പ്കാർട്ട് ഉൾപ്പെടെയുള്ള എല്ലാ പ്രധാന റീട്ടെയിൽ സ്റ്റോറുകളിലും ആരംഭിക്കും.\nകമ്പനിയുടെ നിലവിലെ മോട്ടറോള റേസറിന്റെ നവീകരിച്ച വേരിയന്റാണ് മോട്ടറോള റേസർ5ജി. വിലയെക്കുറിച്ച് സംസാരിക്കുക, ഇത് ഒരു ലക്ഷം 24 ആയിരം 999 രൂപയ്ക്ക് സമാരംഭിച്ചു. ലോഞ്ച് ഓഫറിനെക്കുറിച്ചും സവിശേഷതയെക്കുറിച്ചും നമുക്ക് അറിയാം …\nഎച്ച്ഡിഎഫ്സി ബാങ്ക് ക്രെഡിറ്റ് കാർഡ്, ഡെബിറ്റ്, ക്രെഡിറ്റ് കാർഡ് ഇഎംഐ ഇടപാട് എന്നിവയിലൂടെ നിങ്ങൾ മോട്ടോ റേസർ5ജി വാങ്ങുകയാണെങ്കിൽ, നിങ്ങൾക്ക് 10,000 രൂപ തൽക്ഷണ കിഴിവ് ലഭിക്കും. അതേസമയം, 4,999 രൂപ വാർഷിക പദ്ധതിയിൽ ജിയോ ഉപഭോക്താക്കൾക്ക് ഇരട്ട ഡാറ്റാ ആനുകൂല്യം ലഭിക്കും. ഇതിനുപുറമെ, ഒരു വർഷത്തേക്ക് അധിക നിരക്ക് ഈടാക്കാതെ പരിധിയില്ലാത്ത സേവനങ്ങളും ജിയോ നൽകുന്നുണ്ട്.\nമോട്ടറോള റേസർ5ജി: സവിശേഷതകൾ\nഈ മടക്കാവുന്ന സ്മാർട്ട്‌ഫോണിന് 6.2 ഇഞ്ച് പ്ലാസ്റ്റിക് ഒ‌എൽ‌ഇഡി ഡിസ്‌പ്ലേ ഉണ്ട്, ഇത് 876×2142 പിക്‌സൽ റെസലൂഷൻ വാഗ്ദാനം ചെയ്യുന്നു. അതിന്റെ വീക്ഷണാനുപാതം 21:9ആണ്. ഫോണിന് 2.7 ഇഞ്ച് സെക്കൻഡറി ഒ‌എൽ‌ഇഡി ഡിസ്‌പ്ലേ ഉണ്ട്, അത് ഫ്ലിപ്പ് പാനലിന് മുകളിലാണ്. ഇതിന്റെ വീക്ഷണാനുപാതം 4:3ആണ്.\nഫോട്ടോഗ്രഫിക്ക്, ഈ ഫോണിന് 48 മെഗാപിക്സൽ പ്രൈമറി ക്യാമറ സെൻസർ ഉണ്ട്. ഒപ്റ്റിക്കൽ ഇമേജ് സ്റ്റെബിലൈസേഷനുമായി (ഒഐഎസ്) ക്യാമറ വരുന്നു, കൂടാതെ ലെഡ്ജ് ഓട്ടോഫോക്കസ് സാങ്കേതികവിദ്യയെ പിന്തുണയ്ക്കുന്നു. സ്മാർട്ട്‌ഫോണിലെ മടക്കാവുന്ന ഡിസ്‌പ്ലേയ്‌ക്ക് മുകളിൽ 20 മെഗാപിക്സൽ സെക്കൻഡറി സെൻസറും നൽകിയിരിക്കുന്നു.\nറാം / റോം / പ്ലാറ്റ്ഫോം / പ്രോസസർ\nമോട്ടറോള റേസർ5ജിയിൽ 8 ജിബി റാമുള്ള 256 ജിബി ഇന്റേണൽ സ്റ്റോറേജുണ്ട്. മൈക്രോ എസ്ഡി കാർഡ് വഴി സംഭരണം വർദ്ധിപ്പിക്കാനുള്ള ഓപ്ഷൻ ഈ ഫോണിന് ഇല്ല.\nഈ ഡ്യുവൽ സിം ഫോൺ Android 10 ഉപയോഗിച്ച് എന്റെ UX- ൽ പ്രവർത്തിക്കുന്നു. മികച്ച പ്രകടനത്തിനായി, ഈ ഫോണിന് ഒക്ടാകോർ സ്നാപ്ഡ്രാഗൺ 765 പ്രോസസറും ഗ്രാഫിക്സിനായി അഡ്രിനോ 620 ജിപിയുവും ഉണ്ട്.\nബാറ്ററി / കണക്റ്റിവിറ്റി\nപവർ ബാക്കപ്പിനായി, ഈ ഫോണിന് 2800 എംഎഎച്ച് ബാറ്ററിയുണ്ട്, അതിൽ 15 വാട്ട് ടർബോപവർ ഫാസ്റ്റ് ചാർജിംഗ് പിന്തുണയുണ്ട്. കണക്റ്റിവിറ്റിക്കായി, ഫോണിന്5ജി,4ജി എൽടിഇ, വൈ-ഫൈ 802.11 എസി, ബ്ലൂടൂത്ത്, ജിപിഎസ് / എ-ജിപിഎസ്, എൻ‌എഫ്‌സി, യുഎസ്ബി ടൈപ്പ്-സി പോർട്ട് ഉണ്ട്.


വിദേശയാത്രയ്ക്ക് അനുമതിക്കായി കോടതിയില് കെട്ടിവെച്ച രൂപ തിരികെവേണമെന്ന് ആവശ്യപ്പെട്ട് കാര്‍ത്തി ചിദംബരം നല്‍കിയ ഹര്‍ജി സുപ്രീംകോടതി തള്ളി\nവിദേശയാത്രയ്ക്ക് അനുമതിക്കായി കോടതിയില് കെട്ടിവെച്ച രൂപ തിരികെവേണമെന്ന് ആവശ്യപ്പെട്ട് കാര്‍ത്തി ചിദംബരം നല്‍കിയ ഹര്‍ജി സുപ്രീംകോടതി തള്ളി. ചീഫ് ജസ്റ്റീസ് രഞ്ജന് ഗൊഗോയ് അധ്യക്ഷനായ ബെഞ്ചാണ് ഹര്‍ജി തള്ളിയത്.\nവിദേശയാത്രാ അനുമതിക്കായി കെട്ടിവച്ച 10 കോടി രൂപ മടക്കിത്തരണമെന്ന് ആവശ്യപ്പെട്ടുള്ള കാര്‍ത്തി ചിദംബരത്തിന്റെ ഹര്‍ജിയാണ് സുപ്രീംകോടതി തള്ളിയത്. സ്വന്തം മണ്ഡലത്തിന്റെ കാര്യം നോക്കൂ എന്നു പറഞ്ഞാണ് ശിവഗംഗ എംപിയായ കാര്‍ത്തി ചിദംബരത്തിന്റെ ആവശ്യം കോടതി തള്ളിയത്.\nസാമ്പത്തിക കുറ്റകൃത്യവുമായി ബന്ധപ്പെട്ട് സിബിഐയുടെയും എന്‍ഫോഴ്‌സ്‌മെന്റ് ഡയറക്ടറേറ്റിന്റെയും അന്വേഷണം നേരിടുന്നയാളാണ് കാര്‍ത്തി. ഈ വര്‍ഷമാദ്യം അമേരിക്ക, സ്‌പെയിന്, ജര്‍മനി എന്നിവിടങ്ങളിലേക്ക് നടത്തിയ യാത്രയ്ക്കുള്ള അനുമതിക്കായാണ് കോടതിയില് പണം കെട്ടിവെച്ചത്.\nസെക്യൂരിറ്റി നിക്ഷേപമായി 10 കോടി രൂപ നല്‍കുകയായിരുന്നു. ഈമാസം ആദ്യം വിദേശത്തേക്ക് യാത്ര ചെയ്യാനുള്ള അനുമതി വീണ്ടും അദ്ദേഹം തേടിയിരുന്നു. ടെന്നിസ് അസോസിയേഷന്റെ യോഗത്തില് പങ്കെടുക്കാന് യുഎസ്, ജര്‍മനി, സ്‌പെയ്ന് എന്നിവിടങ്ങളിലേക്ക് പോകാന് അനുവദിക്കണമെന്നായിരുന്നു ആവശ്യം.\nഎന്നാല് മുമ്പ് കെട്ടിവെച്ച തുകയ്ക്ക് പുറമേ 10 കോടി രൂപ കൂടി സെക്യൂരിറ്റി നിക്ഷേപമായി നല്‍കണമെന്നായിരുന്നു കോടതി ആവശ്യപ്പെട്ടത്. ആദ്യം കെട്ടിവച്ച 10 കോടി രൂപ ലോണ് എടുത്തതാണെന്നും അതിനാല് ആ തുക റീഫണ്ട് ചെയ്യണമെന്നും കാര്‍ത്തി ഹര്‍ജിയില് ആവശ്യപ്പെട്ടു.\nഎന്നാല് 10 കോടി രൂപ റീഫണ്ട് ചെയ്യാം. ഉത്തരവിലെ സെക്യൂരിറ്റി നിക്ഷേപം 20 കോടിയായി വര്‍ധിപ്പിച്ച ശേഷമെന്ന് കോടതി വ്യക്തമാക്കി. അതിന് തയാറാണോയെന്നും ചീഫ് ജസ്റ്റീസ് ചോദിച്ചു.


64 എംപി സ്മാര്‍ട്ഫോണ് ക്യാമറ സാങ്കേതിക വിദ്യ ആദ്യം ഇന്ത്യയില് പുറത്തിറക്കാനൊരുങ്ങി ഷാവോമി\nBy mathew.07 08 2019\nബെയ്ജിങ്: സ്മാര്‍ട് ഫോണുകള്‍ക്കായുള്ള 64 മെഗാപിക്സല് ക്യാമറ സാങ്കേതിക വിദ്യ അവതരിപ്പിച്ച് ഷാവോമി. ബുധനാഴ്ച ബെയ്ജിങില് നടന്ന ചടങ്ങിലാണ് ഷാവോമി 64 മെഗാപിക്സല് ക്യാമറ അവതരിപ്പിച്ചത്. ഇത് ആദ്യമായാണ് ഒരു സ്മാര്‍ട്ഫോണ് കമ്പനി 64 മെഗാപിക്സല് സ്മാര്‍ട്ഫോണ് ക്യാമറ സാങ്കേതിക വിദ്യ പ്രഖ്യാപിക്കുന്നത്.\nസാംസങിന്റെ ജിഡബ്ല്യൂ വണ് 64 എംപി സെന്‍സറാണ് ഷാവോമി ഇതിന് വേണ്ടി ഉപയോഗിച്ചിരിക്കുന്നത്. 2019 സാമ്പത്തിക വര്‍ഷത്തെ നാലാം പാദത്തില് ഇന്ത്യയില് അവതരിപ്പിക്കുന്ന ഒരു റെഡ്മി സ്മാര്‍ട്ഫോണിലാണ് 64 എംപി ക്യാമറ ഉണ്ടാവുക.\nഐ എസ് ഒ സെല് ടെക്നോളജി ഉപയോഗിച്ചാണ് സാംസങ് ജി ഡബ്ല്യൂ വണ് സെന്‍സര് മികച്ച ഗുണമേന്മയുള്ള ചിത്രങ്ങള് പകര്‍ത്തുന്നത്.\nഡ്യുവല് കര്‍വേര്‍ഷന് ഗെയ്ന് (ഡി സി ജി) സാങ്കേതിക വിദ്യയുടെ സഹായത്തോടെയുള്ള സ്മാര്‍ട് ഐ എസ് ഒ സംവിധാനം ഈ സെന്‍സറിലുണ്ട്. ഇതുവഴി പരിസരത്തെ പ്രകാശത്തിന്റെ തീവ്രവതയ്ക്കനുസരിച്ച് ഐ എസ് ഒ ക്രമീകരിക്കപ്പെടും. ഉയര്‍ന്ന പ്രകാശമുള്ളയിടങ്ങളില് താഴ്ന്ന ഐ എസ് ഒ ആയിരിക്കും ഉപയോഗിക്കുക. കുറഞ്ഞ പ്രകാശമുള്ളയിടങ്ങളില് ഐ എസ് ഒ കുറയുകയും ചെയ്യും. നോയ്‌സ് പ്രശ്നങ്ങളില്ലാതെ മികച്ച ചിത്രങ്ങളെടുക്കാന് ഇതുവഴി സാധിക്കും.


yashum sanushayum parayunnu | അവനിപ്പോള് ഏതു രൂപത്തിലാണെന്ന് അറിയാന് തോന്നി.. ഫെയ്സ്ബുക്ക് ഇന്‍സ്റ്റഗ്രാം തുടങ്ങിയവ പരതി നോക്കിയാലോ എന്ന് വിചാരിച്ചു!! പതിനഞ്ച് വര്‍ഷങ്ങള്‍ക്ക് ശേഷം വീണ്ടും കാഴ്ചയിലെ കൊച്ചുണ്ടാപ്രിയും സനൂഷയും കണ്ടുമുട്ടുമ്പോള്.. - Malayalivartha.com Widgets Magazine\n20 AUGUST 2019 12:03 PM IST\nഗുജാറത്തി കുട്ടിയെ മികച്ച അഭിനയം കൊണ്ട് മനോഹരമാക്കിയ കൊച്ചുണ്ടാപ്രി എന്ന യഷും മമ്മൂട്ടിയുടെ മകളായി ചിത്രത്തില് അഭിനയിച്ച നടി സനൂഷയും സിനിമ ഇറങ്ങി പതിനഞ്ച് വര്‍ഷങ്ങള്‍ക്ക് ശേഷം വീണ്ടും കണ്ടുമുട്ടുകയാണ്. 'കാഴ്ച കഴിഞ്ഞു യഷിനെ കണ്ടിട്ടേയില്ല. ജോണ്‍സ് കുടയുടെ പരസ്യം കൂടി ഒരുമിച്ച് ചെയ്തിരുന്നു. പിന്നെ ഒരു വിവരവും ഇല്ല ഈ കൂടികാഴ്ചയ്ക്ക് ഒരുങ്ങിയപ്പോള് അവനിപ്പോള് ഏതു രൂപത്തിലാണെന്ന് അറിയാന് തോന്നി. ഫെയ്സ്ബുക്ക് ഇന്‍സ്റ്റഗ്രാം തുടങ്ങിയവ പരതി നോക്കിയാലോ എന്ന് വിചാരിച്ചു. പിന്നെ തോന്നി അതുവേണ്ട അവനെ കാണുന്നത് വരെയുള്ള എക്സൈറ്റ്മെന്‍റ് ആസ്വദിക്കാമല്ലോ. പതിനഞ്ച് വര്‍ഷം ഇത്ര വേഗം പോയെന്ന് വിശ്വസിക്കാന് പോലും പ്രയാസമാണ്. കാഴ്ചയില് അഭിനയിക്കാന് പോയതും ആ ലൊക്കേഷനില് നിന്ന് പോന്നതും എല്ലാം ഓര്‍മ്മയുണ്ട്. യഷിന്റെ സ്വഭാവത്തിനും ഒട്ടും മാറ്റമില്ല. ഞാനിങ്ങനെ റേഡിയോ പോലെ ചറപറാ പറഞ്ഞു കൊണ്ടിരിക്കുന്നു. ഇവനാണെങ്കില് ഇപ്പോഴും അതേ മൗനം'.\nയാഷിന്റെ വാക്കുകളിലൂടെ.. 'കാഴ്ച'യില് അഭിനയിച്ചപ്പോള് എനിക്ക് ഏഴ് വയസ്സേയുള്ളൂ. ഇപ്പോള് ജയ്പൂരില് എംബിഎ ചെയ്യുന്നു. കോഴ്സ് കഴിഞ്ഞു ഇനി രണ്ടുമാസം കൊച്ചിയില് ഇന്റെന്‍ഷിപ്പുണ്ട്. അന്നും ഇന്നും എനിക്ക് മലയാളം അത്ര അറിയില്ല. ഡയലോഗോക്കെ വായിച്ച് അച്ഛനന്ന് പറഞ്ഞു പഠിപ്പിച്ചതാണ്.'കാഴ്ച'യ്ക്ക് ശേഷം ബാലതാരമായി അഭിനയിക്കാന് അവസരങ്ങള് വന്നു. പക്ഷെ എനിക്കൊപ്പം അച്ഛനില്ലാതെ ഒന്നും പറ്റില്ലായിരുന്നു. അന്ന് ഞങ്ങള്‍ക്കൊരു ബിസിനസ് ഉണ്ടായിരുന്നു അതായിരുന്നു പ്രധാന വരുമാനം. എന്‍റെ അഭിനയവും ബിസിനസും കൂടി മുന്നോട്ടു കൊണ്ടുപോകാന് കഴിയില്ലെന്ന് അച്ഛനും തോന്നി. അതോടെ ആദ്യം പഠനം പിന്നെ സിനിമ എന്ന തീരുമാനത്തിലെത്തി'.\nഈ മനുഷ്യനെക്കൊണ്ട് തോറ്റു... പാമ്പുകടിയേറ്റ് ചികിത്സയില് കഴിഞ്ഞ് ആശുപത്രി വാസം വിട്ട ഉടനെ വാവ സുരേഷ് എത്തിയത് അതിഥികളെ പിടി കൂടാന്; ഇടതു കൈയ്യിലെ വിരലില് പാമ്പ് കൊത്തിയ മുറിവും വലതു കൈയ്യില് മൂര് (5 minutes ago)\nകേരളീയ വേഷത്തിൽ നാടൻ പെണ്ണും ചെറുക്കനുമായി ആർഭാടങ്ങളിലാതെ റോയിസിന്റെ രണ്ടാം വിവാഹം (12 minutes ago)\nമൂന്നാഴ്ചകൊണ്ട് എല്ലാം റെഡി; ട്രംപിനും കുടുംബത്തിനും ഭക്ഷണം കഴിക്കാന് സ്വര്‍ണത്തളികയും വെള്ളിപ്പാത്രങ്ങളും ജയ്പൂരില്‍നിന്ന്! (14 minutes ago)\nജോളിയുടെ മനസിലിരുപ്പ്... കൂടത്തായി കൊലപാതക പരമ്പരയില് ജോളിയുടെ വക്കാലത്ത് മാറ്റാന് സമ്മര്‍ദ്ദമുണ്ടെന്ന് ആരോപണം; തന്നില് പൂര്‍ണ വിശ്വാസമുണ്ടെന്നാണ് ജോളി ആവര്‍ത്തിച്ചെന്ന് ആളൂര് (15 minutes ago)\nവാവ സുരേഷ് വേറെ ലെവൽ... (20 minutes ago)\nമകനെ ജോലിക്ക് പോകാൻ ആവശ്യപ്പെട്ട അമ്മയോട് മകന്റെ ക്രൂരത; നടുക്കം വിട്ടുമാറാതെ നാട്ടുകാർ... അമ്മയെ തല്ലിക്കൊന്ന് മകന് അഴുക്കുചാലില് തള്ളി.. ക്രൈം സീരിയലുകള് കണ്ട് പ്രചോദനം ഉള്‍ക്കൊണ്ടാണ് അമ്മയെ കൊല് (24 minutes ago)\nകുരങ്ങന്മാരെ പോലീസിലെടുത്തേ.... ട്രംപിന്റെ ബുള്ളറ്റ് പ്രൂഫ് ലിമോസിന് ദി ബീസ്റ്റ് ഇന്ത്യയിലെത്തുമ്പോള് അകമ്പടിക്ക് റെഡിയായി യുഎസ് സീക്രട്ട് സര്‍വീസിന്റേതടക്കം വിപുലമായ സുരക്ഷ; എല്ലാം ഓക്കേയാണെങ്കിലും (37 minutes ago)\nടെലികോം കമ്പനികളുടെ നിരക്ക് കുത്തനെ ഉയരുന്നു ... (39 minutes ago)\nഷോപ്പിങിനെന്ന വ്യാജേന രണ്ടര വയസുള്ള കുഞ്ഞിനെ ഉപേക്ഷിച്ച് കാമുകനോടൊപ്പം മുങ്ങിയ 24കാരിയും കാമുകനും റിമാന്റിൽ; പ്രവാസി ഭർത്താവിനൊപ്പം ജീവിക്കാൻ താത്പര്യമില്ലെന്ന് പറഞ്ഞ വീട്ടമ്മയ്ക്ക് ഇഷ്ടം കാമുകനൊപ്പം (53 minutes ago)\nഇതാണ് മോദി! ട്രംപിനെ വരവേല്‍ക്കാന് ഒരുക്കിയിരിക്കുന്നത് അത്യാഡംബര ഹോട്ടൽ; ചാണക്യ സ്യൂട്ടില് ഒരു രാത്രിയ്ക്ക് നല്‍കേണ്ട വാടക കേട്ടാൽ ഞെട്ടും (58 minutes ago)


ഗൾഫ് പ്രതിസന്ധിയെ പ്രത്യാശയോടെ നേരിടാം | Gulf Crisis - Article | Madhyamam\ndate_range 10 Jan 2018 12:12 PM GMT\nഗൾഫ് പ്രതിസന്ധിയെ പ്രത്യാശയോടെ നേരിടാം\nസൗദിയടക്കമുള്ള ഗൾഫ്രാജ്യങ്ങൾ പരിവർത്തനത്തിെൻറ പാതയിലാണ്. ഭാവിയിൽ എണ്ണയെ മാത്രം ആശ്രയിച്ച് മുേന്നാട്ടുേപാകാൻ കഴിയില്ലെന്ന് തിരിച്ചറിഞ്ഞതോടെ ഇതര മേഖലകളിൽനിന്നുകൂടി സാമ്പത്തിക സ്രോതസ്സുകൾ കണ്ടെത്തി രാഷ്ട്ര വളർച്ചക്ക് മുതൽക്കൂട്ടാക്കി മുന്നോട്ടുപോകാനാണ് അവരുടെ തീരുമാനം. സുസ്ഥിര ഭാവിയിലേക്ക് അതിവേഗം നടക്കുന്ന ഏതു രാജ്യവും സ്വീകരിക്കുന്ന നടപടിയാണിത്. ലോകത്ത് ഏറ്റവും സമ്പന്ന രാജ്യങ്ങളിലൊന്നാണ് സൗദി അറേബ്യ. സുസ്ഥിരമായ സ്വയംപര്യാപ്തത എന്ന ലക്ഷ്യമിട്ട് രൂപവത്കരിച്ച ‘വിഷൻ 2030’ എന്ന സ്വപ്നം സാക്ഷാത്കരിക്കുക എന്ന ലക്ഷ്യത്തോടെയാണ് അവർ പുതിയ നയങ്ങൾക്ക് രൂപംനൽകുന്നത്. അതിെൻറ ഭാഗമാണ് ഇപ്പോഴത്തെ സാമ്പത്തിക പരിഷ്കാരങ്ങൾ. പെട്രോളിയം ഉപോൽപന്നങ്ങളുടെ മേഖലയിൽ വൻ നിക്ഷേപമാണ് സൗദി നടത്താൻ പോകുന്നത്.\nരാജ്യത്തെ തൊഴിൽ മേഖലയും മറ്റും ക്രമപ്പെടുത്തുന്നതിെൻറ ഭാഗമായാണ് സൗദിയിൽ പുതിയ സാമ്പത്തിക പരിഷ്കാരങ്ങൾ വരുന്നത്. അത് സ്വദേശികളെ പോലെ വിദേശികൾക്കും ഗുണകരമാണ്. അനധികൃതമായി ജോലിചെയ്യുന്നതും സംരംഭങ്ങൾ നടത്തുന്നതും കർശനമായി നിരോധിച്ചിരിക്കുന്നു. ഇതോടെ, നിയമാനുസൃത മാർഗങ്ങൾ അവലംബിക്കുന്ന പ്രവാസികൾക്കു മുന്നിൽ കൂടുതൽ അവസരങ്ങൾ തുറക്കപ്പെടുകയാണ്. തൊഴിൽ നഷ്ടത്തെക്കുറിച്ച അനാവശ്യ ആശങ്കകൾ സൃഷ്ടിക്കുന്നത് നഷ്ടമേ വരുത്തൂ. സൗദിയുൾെപ്പടെയുള്ള ഗൾഫ് ഭരണകൂടങ്ങളെ സംബന്ധിച്ചിടത്തോളം അവിടെ നടക്കുന്ന ചെറുകിട വ്യാപാരങ്ങളെല്ലാം സ്വദേശി പൗരന്മാരുടേതാണ്. അവരുടെ പേരിലാണ് ലൈസൻസുള്ളത്. സർക്കാർ കാഴ്ചപ്പാടിൽ അവിടെ ജോലിചെയ്യുന്നവരാണ് വിദേശികൾ. ഇൗ രീതിയിൽ ജോലിചെയ്യുന്ന രാജ്യത്തെ വിദേശികൾ അവരുടെ നാടുകളിലേക്ക് അയക്കുന്ന ആകെ തുക കൂട്ടിയാൽ അത് സൗദി ബജറ്റിനെക്കാൾ കൂടുതൽ വരും. ഇതിന് പുറമെ കണക്കിൽ പെടാത്ത പണവുമുണ്ട്. അപ്പോൾ സ്വാഭാവികമായും അവർ ചിന്തിക്കുന്നത് വിദേശികൾക്ക് ഇത്രയും വരുമാനം ഉണ്ടെന്നാണ്. ഇൗ വരുമാനത്തിൽനിന്ന് ഒരു ചെറിയ പങ്കാണ് വാർഷിക ലെവി ഇനത്തിൽ വർധിപ്പിച്ചിരിക്കുന്നത്. ഒരു രാജ്യത്തുനിന്നുണ്ടാക്കുന്ന പണത്തിൽ ഒരുപങ്ക് അവിടത്തെ സർക്കാറുകൾക്കുകൂടി നൽകുന്നതിൽ എന്താണ് തെറ്റ്? പ്രവാസികൾക്ക് എല്ലാ അനുഗ്രഹങ്ങളും നൽകിയ നാടാണ് ഗൾഫ്. പകരം ആ നാടിന് അവരെന്താണ് തിരിച്ചുകൊടുത്തത്? നിർബന്ധിതാവസ്ഥയിലല്ലാതെ എത്ര സംരംഭകരാണ് സ്വദേശികൾക്ക് ജോലി നൽകിയത്? അവിടെയുള്ള പൗരന്മാർക്ക് ജോലി കൊടുക്കുന്നതുകൊണ്ട് പ്രവാസികളുടെ സാധ്യതകൾ ഇല്ലാതാവുകയില്ല.\nഏത് പുതിയ തീരുമാനങ്ങളുണ്ടാവുേമ്പാഴും പ്രവാസികൾക്ക് ആശങ്കകളുണ്ടാവാറുണ്ട്. എന്താണ് നടക്കുന്നതെന്ന കൃത്യമായ ധാരണയില്ലാത്തതാണ് പ്രധാന പ്രശ്നം. സമൂഹമാധ്യമങ്ങളിൽ വരുന്ന തെറ്റായ വിവരങ്ങളും ഇതിന് കാരണമാകുന്നു. നിതാഖാത് നടപ്പാക്കിയപ്പോഴും മൊത്തം പ്രവാസികൾ മടങ്ങാൻ പോകുന്നു എന്ന തരത്തിൽ ഇതേ മുറവിളിയുണ്ടായി. പ്രതിസന്ധി രൂക്ഷമാണ് എന്ന പ്രചാരണങ്ങളുണ്ടായി. സത്യത്തിൽ എന്താണ് സംഭവിച്ചത്? അനധികൃതമായി ജോലിചെയ്തിരുന്ന കുറച്ചുപേർ തിരിച്ചുപോയി. അതിെൻറ ഇരട്ടിയാളുകൾ ഇന്ത്യയിൽനിന്നെത്തി. നേരത്തേ കൃഷിക്കാരെൻറയും തൊഴിലാളികളുടെയുമൊക്കെ വിസയിൽ അനധികൃതമായി ഉന്നത ജോലി ചെയ്തിരുന്നവരെല്ലാം നിയമാനുസൃതരായി. ഇപ്പോൾ ഡ്രൈവർ ഡ്രൈവറും സെയിൽസ്മാൻ സെയിൽസ്മാനും അക്കൗണ്ടൻറ് അക്കൗണ്ടൻറുമാണ്. ഇവർക്കൊക്കെ ഭീതിയില്ലാതെ ജോലി ചെയ്യാം. അങ്ങനെ നിതാഖാത് ആത്യന്തികമായി പ്രവാസികൾക്ക് ഗുണമായി മാറുകയാണുണ്ടായത്.\nപെട്രോൾ വില വർധനയും ഇൗ രീതിയിലാണ് നോക്കിക്കാണേണ്ടത്. ലോകത്ത് വെള്ളത്തെക്കാൾ കുറഞ്ഞ വിലക്ക് പെട്രോൾ ലഭിക്കുന്ന നാടാണ് സൗദി. ഇപ്പോൾ മൂല്യവർധിത നികുതി ഏർപ്പെടുത്തിയതോടെ പെട്രോൾ വില നേരിയതോതിൽ വർധിച്ചിരിക്കുന്നു. ആവശ്യത്തിനും അനാവശ്യത്തിനും വാഹനമുപയോഗിക്കുന്ന സ്വഭാവമാണ് പ്രവാസികളിൽ മഹാഭൂരിപക്ഷത്തിനും. പെട്രോൾ വിലക്കുറവായിരുന്നു കാരണം. ഒരു ഒാഫിസിൽ നാലു പേരുണ്ടെങ്കിൽ നാലു കാറുകളിലാണ് അവർ വരുന്നത്. ഒരു വീട്ടിലുള്ളവർക്കുപോലും വെവ്വേറെ വാഹനങ്ങളുണ്ട്. കാർ പൂളിങ്ങിലൂടെ ചെറിയ വരുമാനമുള്ളവർക്ക് പെട്രോൾ വില വർധന പ്രയാസവുമില്ലാതെ നേരിടാം. അതുപോലെ നഗരങ്ങളിൽ പോയി സാധനങ്ങൾ വാങ്ങി ചെറുകിട പട്ടണങ്ങളിലും മറ്റും കച്ചവടം ചെയ്ത് ജീവിക്കുന്ന പ്രവാസികൾക്കും ഇൗ മാതൃക സ്വീകരിക്കാം. ഒന്നിലധികം കച്ചവടങ്ങൾ ഒന്നാക്കിയും അല്ലെങ്കിൽ ഒന്നിച്ച് പർച്ചേസ് ചെയ്തും ചെലവുകൾ കുറക്കാം; ലെവിയെ നേരിടാം. ലെവി വർധിപ്പിച്ചതുകൊണ്ട് ഒരു സംരംഭവും പൂേട്ടണ്ടിവരുമെന്ന് തോന്നുന്നില്ല. കുടുംബാംഗങ്ങൾക്കുള്ള ലെവി വർധിപ്പിച്ചതാണ് മറ്റൊരു ആശങ്കയായി പറയുന്നത്. ചെലവുചുരുക്കി ഇതിനെ നേരിടാം. ധൂർത്തിെൻറ പര്യായങ്ങളാണ് പ്രവാസികൾ. മുമ്പ് മൂന്നുകൊല്ലം കൂടുേമ്പാൾ നാട്ടിൽ വന്നിരുന്നവർ മൂന്നുമാസം കൂടുേമ്പാൾ വരുന്നുണ്ട്. നാട്ടിലും ചെലവുകൂടി. ഇതിന് ചെലവാക്കുന്നതിൽനിന്ന് അൽപം മാറ്റിവെച്ച് കുടുംബ ബജറ്റുകൾ ചുരുക്കി സൂക്ഷ്മതയോടെ ചെലവഴിച്ചാൽ ഇതും മറികടക്കാനാവും. കുറച്ചു വരുമാനമുണ്ടാവുേമ്പാഴേക്ക് ചെലവുകൾ വർധിപ്പിക്കുന്നവർക്ക് അതിൽ നിന്ന് വല്ലതും കുറയുേമ്പാഴേക്കും ആധിയായി.\nലെവി കൂട്ടിയതുകാരണം പ്രയാസങ്ങളുടെ കണക്കുനിരത്തുന്നവർ ആരെങ്കിലും അവരുടെ വരുമാനം എത്രയാണെന്ന് കൂട്ടിനോക്കിയാൽ ലെവിയുൾെപ്പടെയുള്ള ഫീസുകൾ ഒരു പ്രയാസവുമില്ലാതെ നൽകാം. പുതിയ പരിഷ്കാരങ്ങൾകൊണ്ട് ഒരു ശതമാനം പ്രവാസികൾക്കുപോലും പ്രതിസന്ധിയുണ്ടാവില്ലെന്നാണ് ഞാൻ വിശ്വസിക്കുന്നത്. നൂറു റിയാലിനോ ദിർഹമിനോ കച്ചവടം ചെയ്യുന്ന ഒരാൾക്ക് അത് 150 ആക്കി വർധിപ്പിക്കാൻ കഴിയില്ലെങ്കിൽ ചിലപ്പോൾ പ്രയാസമുണ്ടായേക്കാം. ഒരു രാജ്യത്തെ നിയമങ്ങൾ അനുസരിക്കാൻ നാം ബാധ്യസ്ഥരാണ്. അതിന് തയാറല്ലെങ്കിൽ മടങ്ങിപ്പോവുക എന്നതാണ് നല്ലത്. മൂല്യവർധിത നികുതിയെക്കുറിച്ചുകൂടി പറഞ്ഞ് അവസാനിപ്പിക്കാം. ഇപ്പോൾ നടപ്പാക്കിയ മൂല്യവർധിത നികുതി അഞ്ചു ശതമാനമാണ്. 30 ശതമാനം വരെ നികുതി നൽകുന്ന ഇന്ത്യയിൽ ജീവിക്കുന്നവരാണ് അഞ്ചു ശതമാനം നികുതിയെക്കുറിച്ച് ബേജാറാവുന്നത്. പ്രവാസികളുടെ നികുതിപ്പണംകൊണ്ട് അവർക്കുകൂടി ഗുണകരമാവുന്ന സൗകര്യങ്ങളും സംവിധാനങ്ങളുമാണ് സൗദി ഭരണകൂടം ഒരുക്കുന്നത്. ആ രാഷ്ട്രനിർമിതിയിൽ നമുക്കുകൂടി പങ്കാളികളാവാം. സൗദിയുൾെപ്പടെ ഗൾഫ്രാജ്യങ്ങൾ പുരോഗതിയിലേക്കാണ് ഗമിക്കുന്നത്. എല്ലാം നിയമാനുസൃതമാക്കി അവരുടെ നിയമത്തോടൊപ്പം നിന്ന് വരുമാനം വർധിപ്പിച്ച്, ആശങ്കകൾ മാറ്റിവെച്ച് പ്രത്യാശയോടെ മുന്നോട്ടു പോകാനാവെട്ട പ്രവാസികളുടെ പ്രതിജ്ഞ.\n(ഇറാം ഗ്രൂപ് ചെയർമാനും മാനേജിങ് ഡയറക്ടറുമാണ് ലേഖകൻ)\nTAGS:gulf crisis pravasi article malayalam news\nNews Summary - Gulf Crisis - Article


സര്‍വീസ് നടത്തില്ലെന്ന സ്വകാര്യബസ്സുടമകളുടെ നിലപാട് നിഷേധാത്മകം ; സമ്മര്‍ദ്ദത്തിന് വഴങ്ങില്ലെന്ന് മന - Samakalika Malayalam\nസ്വകാര്യബസ്സുടമകളുടെ നിലപാട് നിഷേധാത്മകം ; സമ്മര്‍ദ്ദത്തിന് വഴങ്ങില്ലെന്ന് മന്ത്രി\nBy സമകാലിക മലയാളം ഡെസ്‌ക് | Published: 19th May 2020 10:24 AM |\nLast Updated: 19th May 2020 10:26 AM | A+A A- |\nതിരുവനന്തപുരം : കോവിഡ് പ്രതിസന്ധിയുടെ പശ്ചാത്തലത്തില് നിലവിലെ ബസ് ചാര്‍ജ് വര്‍ധന അപര്യാപ്തമാണെന്നും ബസ്സുകള് ഓടിക്കില്ലെന്നുമുള്ള സ്വകാര്യ ബസ്സുടമകളുടെ നിലപാടിനെ വിമര്‍ശിച്ച് ഗതാഗത മന്ത്രി എ കെ ശശീന്ദ്രന്. ബസ്സുടമകളുടേത് നിഷേധാത്മക നിലപാടാണ്. അവര് സാഹചര്യം മനസ്സിലാക്കി സഹകരിക്കുമെന്നാണ് പ്രതീക്ഷിക്കുന്നതെന്ന് മന്ത്രി പറഞ്ഞു.\nബസ്സുടമകളുടെ സമ്മര്‍ദ്ദത്തിന് വഴങ്ങില്ല. സ്വകാര്യ ബസ് ഉടമകളുടെ ബുദ്ധിമുട്ട് മനസിലാക്കിയാണ് ബസ് ചാര്‍ജ് വര്‍ദ്ധിപ്പിച്ചത്. മൂന്ന് മാസക്കാലത്തേക്ക് നികുതി അടക്കേണ്ടതില്ല എന്ന തീരുമാനവും മുഖ്യമന്ത്രി പ്രഖ്യാപിച്ചിട്ടുണ്ട്. സര്‍ക്കാരിന് ആ ഇനത്തില് മാത്രം 36 കോടിയുടെ വരുമാന നഷ്ടമാണുണ്ടാകുന്നത്.\nസര്‍ക്കാരും ഈ കാര്യത്തില് ചില പ്രയാസങ്ങള് പങ്കുവെയ്ക്കുകയാണ്. സര്‍ക്കാരും ബസ് ഉടമസ്ഥരും യാത്രക്കാരും ഇത്തരത്തില് പെരുമാറേണ്ടതുണ്ട്. സ്വകാര്യ ബസ് ഉടമകള് യാഥാര്‍ത്ഥ്യ ബോധത്തോടെ കാണുമെന്നാണ് വിചാരിക്കുന്നതെന്നും മന്ത്രി പറഞ്ഞു.\nസര്‍വീസുകള് ഒരു സമരത്തിന്റെ ഭാഗമായി നിര്‍ത്തിവെച്ചതല്ല. ലോക്ഡൗണ് പ്രഖ്യാപിച്ചപ്പോള് ബസുകള് ഓടിക്കാന് പാടില്ലെന്ന് കേന്ദ്ര, സംസ്ഥാന സര്‍ക്കാരുകള് ആവശ്യപ്പെട്ടതിനെ തുടര്‍ന്നാണ് സര്‍വീസുകള് നിര്‍ത്തിവെച്ചത്. അത് പറഞ്ഞിരുന്നില്ലെങ്കില് ഈ ബുദ്ധിമുട്ടുകള് നിലനിര്‍ത്തിക്കൊണ്ട് അവര് സര്‍വീസ് നടത്തുമായിരുന്നില്ലേയെന്നും മന്ത്രി ചോദിച്ചു.\nനിരക്ക് കൂട്ടിയാലും ബസ് ഓടിക്കില്ലെന്ന നിലപാട് മാറ്റണം. സര്‍വീസ് നടത്തണോ വേണ്ടയോ എന്ന് സ്വകാര്യ ബസുകളാണ് തീരുമാനിക്കേണ്ടത്. സര്‍വീസ് നടത്തുന്നില്ല എന്ന് ഈ ഘട്ടത്തില് തീരുമാനിച്ചാല് ബുദ്ധിപൂര്‍വമാണോ എന്ന് അവരാണ് തീരുമാനിക്കേണ്ടത്. സ്വകാര്യ ബസ് ഉടമകള് സാഹചര്യം മനസിലാക്കി പെരുമാറണമെന്നും അദ്ദേഹം ആവശ്യപ്പെട്ടു. കെഎസ്ആര്‍ടിസി ബുധനാഴ്ച മുതല് ജില്ലകൾക്കുള്ളിൽ പരമാവധി ഹ്രസ്വദൂര സര്‍വീസ് നടത്തുമെന്നും മന്ത്രി പറഞ്ഞു.\nകെഎസ്ആര്‍ടിസി എ കെ ശശീന്ദ്രന്. കോവിഡ് സ്വകാര്യ ബസ് ഉടമകള്


ഡോക്ടറെ മർദിച്ച സംഭവം: സിപിഎമ്മുകാരായ പ്രതികളെ പോലീസ് സംരക്ഷിക്കുന്നു; കൂട്ട അവധിയെടുത്ത് ഡോക്ടറന്മാര് - Padavaal\nഡോക്ടറെ മർദിച്ച സംഭവം: സിപിഎമ്മുകാരായ പ്രതികളെ പോലീസ് സംരക്ഷിക്കുന്നു; കൂട്ട അവധിയെടുത്ത് ഡോക്ടറന്മാര്\nആലപ്പുഴ : കഴിഞ്ഞ ദിവസം വാക്‌സിൻ വിതരണത്തിനിടെ സിപിഎം നേതാക്കൾ ഡോക്ടറെ മർദിച്ച സംഭവത്തിൽ പ്രതികളുടെ അറസ്റ്റ് വൈകുന്നതിനെതിരെ പ്രതിഷേധം. സിപിഎം നേതാക്കളായ പ്രതികളെ പോലീസ് സംരക്ഷിക്കുന്നുവെന്ന് ആരോപിച്ചാണ് ആലപ്പുഴയിലെ സർക്കാർ ഡോക്ടറന്മാര് ഇന്ന് കൂട്ട അവധിയെടുത്തിരിക്കുന്നത്. ഒ.പി, വാക്‌സിനേഷൻ, സ്വാബ് പരിശോധന എന്നിവയും ബഹിഷ്‌കരിക്കും.\nവാക്സിൻ വിതരണത്തെച്ചൊല്ലിയുണ്ടായ തർക്കത്തെ തുടർന്ന് കുപ്പപ്പുറം പ്രാഥമികാരോഗ്യ കേന്ദ്രം മെഡിക്കൽ ഓഫിസർ ഡോ. ശരത് ചന്ദ്രബോസിനാണ് മർദനമേറ്റത്. പ്രാഥമികാരോഗ്യ കേന്ദ്രത്തിൽ വാക്‌സിൻ വിതരണം പൂർത്തിയായപ്പോൾ പത്ത് യൂണിറ്റ് വാക്‌സിൻ ബാക്കി വന്നു. ഈ വാക്‌സിൻ വിതരണം ചെയ്യുന്നതിനെ ചൊല്ലിയുള്ള തർക്കമാണ് മർദനത്തിൽ കലാശിച്ചത്.\nകൈനകരി പഞ്ചായത്ത് പ്രസിഡൻറ് എം.സി പ്രസാദ്, സിപിഎം ലോക്കൽ കമ്മിറ്റി സെക്രട്ടറി പി.ഡി രഘുവരൻ, വിശാഖ് വിജയൻ എന്നിവർക്കെതിരെയാണ് കേസ്. ഇതിൽ വിശാഖ് വിജയൻ അറസ്റ്റിലായെങ്കിലും മറ്റു രണ്ടുപേരും ഒളിവിലായതിനാൽ ഇതുവരെ പിടികൂടിയിട്ടില്ല. പ്രതികളെ പിടികൂടാൻ വൈകുന്നതിനെതിരെ അവധി ദിനത്തിൽ ജോലി ചെയ്ത് മർദനമേറ്റ ഡോക്ടർ കഴിഞ്ഞ ദിവസം പ്രതിഷേധിച്ചിരുന്നു. ആശുപത്രിയിലെ മറ്റ് ജീവനക്കാരും അവധി ഉപേക്ഷിച്ച് ജോലി ചെയ്ത് ഡോക്ടർക്കൊപ്പം പ്രതിഷേധത്തിൽ പങ്കാളികളായിരുന്നു. ഇതിന് പിന്നാലെയാണ് ആലപ്പുഴയിലെ സർക്കാർ ഡോക്ടർമാർ ഇന്ന് കൂട്ട അവധിയെടുത്ത് പ്രതിഷേധിക്കുക. പ്രതികളെ പിടികൂടുന്നില്ലെന്നും പ്രതികള്‍ക്ക് കുറ്റം ചെയ്യാനുള്ള പ്രോത്സാഹനമാണ് പോലീസ് നല്‍കുന്നതെന്നും ഡോക്ടര് കഴിഞ്ഞ ദിവസം ചൂണ്ടിക്കാട്ടിയിരുന്നു.\nവണ്ടിപ്പെരിയാറില് ആറുവയസ്സുകാരിയെ പീഡിപ്പിച്ച് കൊന്ന് കെട്ടിത്തൂക്കിയ ഡിവൈഎഫ്‌ഐ നേതാവിന് പാര്‍ട്ടി ബന്ധമില്ലെന്ന് മുഖ്യമന്ത്രി


പിതാവിനെ കാണാൻ അനുമതി തേടി ബിനീഷ് കോടിയേരി ഹൈക്കോടതിയിൽ പിതാവിനെ കാണാൻ അനുമതി തേടി ബിനീഷ് കോടിയേരി ഹൈക്കോടതിയിൽ – mainstreamnews\n/ പിതാവിനെ കാണാൻ അനുമതി തേടി ബിനീഷ് കോടിയേരി ഹൈക്കോടതിയിൽ\nപിതാവിനെ കാണാൻ അനുമതി തേടി ബിനീഷ് കോടിയേരി ഹൈക്കോടതിയിൽ\nLast updated on Jul 19, 2021, 3:09 pm\nപിതാവ് കോടിയേരി ബാലകൃഷ്ണനെ കാണാന് അനുമതി നല്‍കണമെന്ന് ബിനീഷ് കോടിയേരി കര്‍ണാടക ഹൈക്കോടതിയില് ആവശ്യപ്പെട്ടു\nപിതാവ് കോടിയേരി ബാലകൃഷ്ണനെ കാണാന് അനുമതി നല്‍കണമെന്ന് ബിനീഷ് കോടിയേരി കര്‍ണാടക ഹൈക്കോടതിയില് ആവശ്യപ്പെട്ടു. പിതാവിനെ സന്ദര്‍ശിക്കുന്നതിന് കേരളത്തില് പോകാന് രണ്ടു ദിവസം അനുവദിക്കണമെന്നാണ് ബിനീഷിന്‍റെ ആവശ്യം. എന്നാല് ഇഡി ബിനീഷിന്‍റെ ആവശ്യത്തെ ശക്തമായി എതിര്‍ത്തു.എന്നാല് ഇഡി ബിനീഷിന്‍റെ ആവശ്യത്തെ ശക്തമായി എതിര്‍ത്തു.\nഅതിനിടെ ബിനീഷ് സമര്‍പ്പിച്ച ജാമ്യഹര്‍ജി പരിഗണിക്കുന്ന ബെഞ്ച് മാറി. ഹര്‍ജിയില് വാദം കേട്ട ജഡ്ജി അവധിയില് പോകുന്നതിനാല് പുതിയ ബെഞ്ചിലേക്ക് ഹര്‍ജി മാറ്റുകയായിരുന്നു. ഹര്‍ജി ഇനി തിങ്കളാഴ്ച കോടതി പരിഗണിക്കും എന്നാണ് കോടതി അറിയിച്ചത്.


ഈദ് ഗാഹിനിടെ ബംഗ്ലാദേശില് സ്‌ഫോടനം;2മരണം;12 പേര്‍ക്ക് പരിക്ക് – malabarinews.com\nഈദ് ഗാഹിനിടെ ബംഗ്ലാദേശില് സ്‌ഫോടനം;2മരണം;12 പേര്‍ക്ക് പരിക്ക്\nധാക്ക: ബംഗ്ലാദേശ് തലസ്ഥാനമായ ധാക്കയിലെ ഈദ് ഗാഹിലുണ്ടായ സ്‌ഫോടനത്തില് രണ്ടുപേര് കൊല്ലപ്പെട്ടു. പോലീസ് ഉദ്യോഗസ്ഥനാണ് മരണപ്പെട്ടത്. പന്ത്രണ്ടുപേര്‍ക്ക് പരിക്കേല്‍ക്കുകയും ചെയ്‌തു. രാജ്യത്തെ ഏറ്റവും വലിയ ഈദ് നമസ്‌കാര ചടങ്ങുകള് നടക്കുന്ന പള്ളിയുടെ പ്രവേശന കാവാടത്തില് വ്യാഴാഴ്‌ച രാവിലെയാണ് സ്‌ഫോടനം സംഭവിച്ചത്. ധാക്കയില് നിന്ന് നൂറ് കിലോമീറ്റര് അകലെ കിഷോര്‍ഗഞ്ചിലാണ് സംഭവം നടന്നത്.\nധാക്കയിലെ നയതന്ത്ര കേന്ദ്രത്തിന് സമീപത്തെ ഹോളി ആര്‍ട്ടിന് റസ്‌റ്റോറന്റിലുണ്ടായ ആക്രമണത്തില് വിദേശികള് ഉള്‍പ്പെടെ 20 പേര് കൊല്ലപ്പെട്ടിരുന്നു. ഇതെ തുടര്‍ന്ന് ആക്രമണത്തിന്റെ ഉത്തരവാദിത്തം ഏറ്റെടുത്ത് ഐസിസും അല്‍ഖ്വയ്‌ദയും രംഗത്തെത്തിയിരുന്നെങ്കിലും ഇത് തള്ളി ബംഗ്ലാദേശ് ജമാഅത്തെ ഇസ്ലാമിയുടെ ജമാഅത്തുല് മുജാഹിദ്ദീനാണ് ആക്രമണത്തിന് പിന്നിലെന്ന് സ്ഥിരികരിച്ചു.\nഇതെതുടര്‍ന്ന് കഴിഞ്ഞ ദിവസം ധാക്ക ആക്രമണത്തിന്റെ ദൃശ്യങ്ങള് പുറത്തുവിട്ട ഐഎസ് ബംഗ്ലാദേശില് കൂടുതല് ആക്രമണങ്ങള്‍ക്ക് നേതൃത്വം നല്‍കുമെന്ന് മുന്നറിയിപ്പ് നല്‍കിയിരുന്നു. ഇതിനു പിറകെയാണ് ഈദ് ഗാഹ് നടക്കുന്ന പള്ളിയില് സ്‌ഫോടനം ഉണ്ടായത്.\nbangladesh, BLAST, eid\nPrevious PostPrevious സിനിമാ ടിക്കറ്റ് നിരക്ക് വര്‍ദ്ധനവിനെതിരെ ഡിവൈഎഫ്‌ഐ പ്രവര്‍ത്തകര് പരപ്പനങ്ങാടി നഗരസഭ ഉപരോധിക്കുന്നു\nNext PostNext അഞ്ചക്കണ്ടി കറപ്പത്തോട്ടം കൈമാറ്റം; കാന്തപുരത്തിനെതിരെ ത്വരിത പരിശോധന


പവര്‍ബാങ്കുകള്‍ക്ക് വിമാനത്തില് നിരോധനം : People24x7\nപവര്‍ബാങ്കുകള്‍ക്ക് വിമാനത്തില് നിരോധനം\nന്യൂഡല്‍ഹി : മൊബൈല് ഫോണുകള് റീചാര്‍ജ് ചെയ്യാന് ഉപയോഗിക്കുന്ന പവര് ബാങ്കുകള്‍ക്ക് വിമാനത്തില് നിരോധനം. ബ്യൂറോ ഓഫ് സിവില് ഏവിയേഷന് സെക്യൂരിറ്റീസാണ് വിമാനത്തില് പവര് ബാങ്കുകള് കൊണ്ടുപോകുന്നതിന് കര്‍ശന നിയന്ത്രണം ഏര്‍പ്പെടുത്തിയിരിക്കുന്നത്.\nചെക്ക്-ഇന് ബാഗുകളിലാണ് കര്‍ശന നിയന്ത്രണമുള്ളത് ഹാന്‍ഡ് ബാഗേജുകളില് ഇവ കൊണ്ടുപോകാന് അനുവദിച്ചേക്കുമെങ്കിലും നിലവാരം ഉറപ്പാക്കിയശേഷം മാത്രമാകും അനുമതി നല്‍കുക. പ്രദേശികമായി നിര്‍മ്മിക്കുന്ന പവര് ബാങ്കുകളില് സെല്ലുകള്‍ക്ക് പുറമേ കളിമണ്ണുകൊണ്ടുള്ള വ്യാജ ബാറ്ററികളും ഉപയോഗിക്കാറുണ്ട്. ഇത്തരം പവര് ബാങ്കുകള് അനായാസം തുറക്കാന് കഴിയുന്നതാണ് എന്നതുകൊണ്ടുതന്നെ ഇവയ്ക്കുള്ളില് രാസവസ്തുക്കള് നിറയ്ക്കാനും സമാന്തര സ്‌ഫോടക വസ്തുക്കളാക്കി മാറ്റാനും കഴിയും.\nമംഗലാപുരം വിമാനത്താവളത്തിലെ ഒരു യാത്രക്കാരനില് നിന്നും ഇത്തരത്തിലുള്ള ഒരു പവര് ബാങ്ക് പിടിച്ചെടുത്തതിനെ തുടര്‍ന്നാണ് നടപടി. നിര്‍ദേശം മറികടന്ന് ചെക്ക് ഇന് ബാഗേജില് പവര് ബാങ്ക് ഉള്‍പ്പെടുത്തിയതായി കണ്ടെത്തിയാല് അത് കണ്ടുകെട്ടുകയും യാത്രക്കാരെ തുടര് പരിശോധനകള്‍ക്കായി വിളിപ്പിക്കുകയും ചെയ്യുമെന്നും ബി.സി.എ.എസ് അറിയിച്ചു. ഇത്തരം പവര്‍ബാങ്കുകള് കൊറിയറായും കാര്‍ഗോയായും അയക്കുന്നതിനും നിരോധനമുണ്ട്.\n« പരിശീലനത്തിനിടെ സൈനികർ ഹെലികോപ്ടറിൽ നിന്നും താഴേക്ക് വീണു (വീഡിയോ)\nകുറ്റിപ്പുറത്ത് വെടിയുണ്ടകള് കണ്ടെത്തി »


കടല്‍ക്കൊള്ളക്കാര് തട്ടിയെടുത്ത എണ്ണ കപ്പല് വിട്ടയച്ചു ; കപ്പലിലെ എല്ലാ ജീവനക്കാരും സുരക്ഷിതര് ! | Vartha24x7 | Malayalam News Online | The Leading News Portal In Malayalam\nHome / ഇന്ത്യ / കടല്‍ക്കൊള്ളക്കാര് തട്ടിയെടുത്ത എണ്ണ കപ്പല് വിട്ടയച്ചു ; കപ്പലിലെ എല്ലാ ജീവനക്കാരും സുരക്ഷിതര് !\nകടല്‍ക്കൊള്ളക്കാര് തട്ടിയെടുത്ത എണ്ണ കപ്പല് വിട്ടയച്ചു ; കപ്പലിലെ എല്ലാ ജീവനക്കാരും സുരക്ഷിതര് !\nPosted on February 6, 2018 by vartha24x7 in ഇന്ത്യ, ബ്രേക്കിംഗ് ന്യൂസ്\nമുംബൈ: കടല്‍ക്കൊള്ളക്കാര് തട്ടിയെടുത്ത പനാമയുടെ എണ്ണക്കപ്പല് വിട്ടയച്ചു. രണ്ട് മലയാളികള് ഉള്‍പ്പെടെ കപ്പലി ലെ 22 ഇന്ത്യക്കാര് അടക്കം എല്ലാ ജീവനക്കാരും സുരക്ഷിതര്. ചൊവ്വാഴ്ചയാണ് കപ്പല് വിട്ടയച്ചതെന്ന് വാര്‍ത്ത ഏജന്‍സിയായ റോയിട്ടേഴ്സ് റിപ്പോര്‍ട്ട് ചെയ്യുന്നു. എം.ടി മറീന എക്സ്പ്രസ് എന്ന കപ്പലാണ് കണ്ടെത്തിയത്. നാല് ദിവസം മുന്‍പ് ആഫ്രിക്കന് തീരത്തുനിന്ന് കാണാതായ കപ്പലാണിത്.\nഹോങ് കോംഗിലെ ആഗ്ലോ ഈസ്റ്റേണ് കമ്ബനിക്കു വേണ്ടി ഗ്യാസോലിനുമായി പോയ കപ്പലാണ് തട്ടിക്കൊണ്ടു പോ യത്. 13,500 ടണ് ഗ്യാസോലിന് ആയിരുന്നു കപ്പലില് ഉണ്ടായിരുന്നത്. കപ്പലിലെ ജീവനക്കാരും ചരക്കും സുരക്ഷിത മാണെന്ന് കമ്ബനി വ്യക്തമാക്കി. മോചനദ്രവ്യം നല്‍കിയാണോ ഇവരെ വീണ്ടെടുത്തതെന്ന് വ്യക്തമല്ല.വെള്ളിയാഴ്ച യാണ് ഗനിയ കടലിടുക്കിലെ ബെനീനില് വച്ച് കപ്പലുമായുള്ള ബന്ധം നഷ്ടമായത്. കടല്‍ക്കൊള്ളക്കാരുടെ വിഹാര കേന്ദ്രമാണ് ഗനിയ കടലിടുക്ക്. കപ്പലുകള് തട്ടിയെടുത്ത് ചരക്കുകള് മോഷ്ടിക്കുകയും ജീവനക്കാരെ വിട്ടുനല്‍കാന് വന്‍തുക മോചനദ്രവ്യമായി വാങ്ങുകയുമാണ് ഇവരുടെ പതിവ്.\nകാണാതായ കപ്പല് വീണ്ടെടുക്കാന് നൈജീരിയന് ബെനീന് നേവികളുടെ സഹായം തേടിയതായി കേന്ദ്ര വിദേശകാര്യ മന്ത്രി സുഷ്മ സ്വരാജ് കഴിഞ്ഞദിവസം വ്യക്തമാക്കിയിരുന്നു.\nPrevious Previous post: വളരെ വില കുറഞ്ഞ കണ്ണട, ആ കണ്ണട കറന്‍സി നോട്ടില് വരെ കയറി ; എന്.എസ് മാധവന്\nNext Next post: ലഷ്കർ ഭീകരനെ മോചിപ്പിക്കാന് ശ്രീനഗറില് ആശുപത്രിക്ക് നേരെ ആക്രമണം ; ഒരു പോലീസുകാരന് കൊല്ലപ്പെട്ടു !


One arrested in Delhi on revolt attempt in killing cow | വര്‍ഗീയ സംഘര്‍ഷമുണ്ടാക്കാന് പശുവിനെ കൊന്ന സംഭവം: ദില്ലിയില് ഒരാള് അറസ്റ്റില്, കുറ്റസമ്മതം നടത്തി - Malayalam Oneindia\n59 min ago Today Horoscope in Malayalam (28th Jan 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\nUpdated: Thu, Jun 13, 2019, 12:52 [IST]\nദില്ലി: ഹോളി ദിനത്തില് വര്‍ഗീയ സംഘര്‍ഷമുണ്ടാക്കാന് പശുവിനെ കൊന്ന ഇമ്രാനെ ദില്ലി പൊലീസ് സ്‌പെഷ്യല് സെല് അറസ്റ്റ് ചെയ്തു. പശുത്തൊഴിലാളിയായ ഇയാളെ കണ്ടെത്താന് സഹായിക്കുന്നവര്‍ക്ക് 25,000 രൂപയാണ് പാരിതോഷികം പ്രഖ്യാപിച്ചിരുന്നു. ഗാസിയാബാദിലെ അസാര്‍ഫിയ മസ്ജിദിനടുത്ത് താമസിക്കുന്ന ഇമ്രാന് വടക്കുകിഴക്കന് ദില്ലിയിലെ ഹര്‍ഷ് വിഹാറില് വെച്ചാണ് അറസ്റ്റിലായത്.\nഇക്കഴിഞ്ഞ ഹോളി (മാര്‍ച്ച് 21) ദിനത്തില് വര്‍ഗീയ സംഘര്‍ഷമുണ്ടാക്കുകയെന്ന ലക്ഷ്യത്തോടെ ഇമ്രാനും സംഘവും പ്രവര്‍ത്തിച്ചുവെന്നാണ് ആരോപണം. അറോറയിലെ കൃഷിയിടങ്ങളില് മാര്‍ച്ച് 21ന് രാവിലെ അറുത്ത പശുവിന്റെ കഷ്ണങ്ങളും മൃഗങ്ങളുടെ ഭ്രൂണങ്ങളും നിക്ഷേപിച്ചതായാണ് നാട്ടുകാര് കാണുന്നത്. പശുവിനെ അറുത്തതോടെ നാട്ടുകാരുടെ ഇടയില് വ്യാപക പ്രതിഷേധം ഉയര്‍ന്നു. കൃത്യസമയത്ത് പൊലീസ് ഇടപെട്ടതോടെ സ്ഥിതിഗതികള് നിയന്ത്രണ വിധേയമായി. രണ്ടു സമുദായത്തിലെയും മുതിര്‍ന്ന ആളുകളുമായി പൊലീസ് സംസാരിച്ചു. ഇത് മോശമായ സാഹചര്യത്തെ നിയന്ത്രിക്കുന്നതില് സഹായിച്ചു. ഡല്‍ഹി പോലീസിന് കേസ് രജിസ്റ്റര് ചെയ്ത് അന്വേഷണവും ആരംഭിച്ചു.\nഅന്വേഷണത്തിനിടെ, പര്‍വേസ്, ലുക്മാന്, ഇന്‍സാല്ലാഹാം എന്നിവര് അറസ്റ്റിലായി. മാര്‍ച്ച് 21ന് പുലര്‍ച്ചെ അറുത്ത പശുവിന്റെ മാംസങ്ങള് പലയിടങ്ങളിലായി കൊണ്ടു ചെന്നിട്ടതായി ചോദ്യം ചെയ്യലില് ഇമ്രാന്റെ സുഹൃത്തുക്കള് മൊഴിനല്‍കി. അതേസമയം സുഹൃത്തുക്കള് അറിസ്റ്റിലായതോടെ ഇമ്രാന് ഒളിവില് പോയി. ഒളിത്താവളം ഉത്തര്‍പ്രദേശ്, ഉത്തരാഖണ്ഡ്, ഡല്‍ഹി എന്‍സിആര് എന്നിവിടങ്ങളില് മാറി മാറി ഒളിച്ച് താമസിച്ചു.\nതങ്ങള് പരമ്പരാഗതമായ കന്നുകാലി കച്ചവടം ചെയ്യുന്നവരാണെന്ന് ചോദ്യം ചെയ്യലിനിടെ ഇമ്രാന് പറഞ്ഞു. ഹോളി ദിനത്തില് പശുവിനെ കൊന്ന് മാംസം പലയിടങ്ങൡ കൊണ്ടു ചെന്നിട്ടതായും വര്‍ഗീയ സംഘര്‍ഷമുണ്ടാക്കാന് ശ്രമിച്ചതായും ഇമ്രാന് കുറ്റസമ്മതവും നടത്തി. 2016ലും പശുവിനെ ഉപദ്രവിച്ച സംഭവത്തില് ഇമ്രാനെതിരെ കേസുണ്ട്. വിഷം കുത്തി വെച്ച് കാളയെ കൊല്ലാന് ശ്രമിച്ചതിന് പ്രിവന്‍ഷന് ഓഫ് ക്രൂവല്‍റ്റി ആനിമല് ആക്ട് പ്രകാരമായിരുന്നു കേസ്. അതേ വര്‍ഷം തന്നെ അദ്ദേഹം നാര്‍ക്കോട്ടിക് ഡ്രഗ്‌സ് ആന്‍ഡ് സൈക്കോട്രോപിക് സബ്സ്റ്റാന്‍സസ് ആക്ട് പ്രകാരം മറ്റൊരു കേസും ഇമ്രാനെതിരെയുണ്ട്.\ncow revolt arrest delhi പശു ഹോളി കലാപം അറസ്റ്റ് ദില്ലി\nOne arrested in Delhi on revolt attempt in killing cow


കോവിഡ് വര്‍ദ്ധനവില് ആശങ്ക, ഏറ്റവും കൂടുതല് രോഗബാധിതരുള്ള രാജ്യങ്ങളില് ഇന്ത്യ മൂന്നാമത് – Media Mangalam\nന്യൂഡല്‍ഹി: ലോകത്ത് ഏറ്റവും കൂടുതല് കോവിഡ് ബാധിതരുള്ള രാജ്യങ്ങളില് മൂന്നാമതായി ഇന്ത്യ മാറി. രോഗികളുടെ എണ്ണത്തില് റഷ്യയെ മറികടന്നതോടെയാണ് ഇത്. ഇന്ത്യയേക്കാള് കോവിഡ് രോഗികളുള്ളത് അമേരിക്ക, ബ്രസീല് എന്നീ രാജ്യങ്ങളിലാണ്. ഞായറാഴ്ച പുറത്തുവിട്ട കണക്ക് പ്രകാരം ഇന്നലെ മാത്രം 24,000 രോഗികളാണ് ഉണ്ടായത്. നിലവില് 6.97 ലക്ഷം കോവിഡ് രോഗികള് ഇന്ത്യയിലുണ്ട്. അമേരിക്കയില് 28 ലക്ഷം രോഗികളും ബ്രസീലില് 16 ലക്ഷം രോഗികളുമാണുള്ളത. റഷ്യയില് 6.8 ലക്ഷം രോഗികളാണ് അകെയുള്ളത്. ഇന്ത്യയില് കഴിഞ്ഞയാഴച്കളിലാണ് വലിയ തോതിലാണ് രോഗികളുടെ എണ്ണം വര്‍ദ്ധിക്കുന്നത്. നാല് ദിവസങ്ങളിലായി പ്രതിദിനം 20,000 ത്തിലധികം രോഗികളാണ് രാജ്യത്ത് ഉണ്ടാകുന്നത്. ഇന്ത്യയില് മാര്‍ച്ച് അവസാന വാരം ഏര്‍പ്പെടുത്തിയ ലോക്ഡൗണ് ജൂണ് ആദ്യവാരത്തിലാണ് അവസാനിപ്പിച്ചത്. ഇതോടെ രോഗികളുടെ എണ്ണം കൂടുന്നതായാണ് വിവിധ സ്ഥലങ്ങളില്‍നിന്നുണ്ടാകുന്ന റിപ്പോര്‍ട്ടുകള് സൂചിപ്പിക്കുന്നത്. ഞായാറാഴ്ച പുറത്തുവിട്ട കണക്ക് പ്രകാരം ഇതുവരെ ഇന്ത്യയില് 19,268 പേരാണ് കോവിഡ് ബാധിച്ച് മരിച്ചത്. രണ്ട് ലക്ഷത്തിലധികം കേസുകളാണ് മഹാരാഷ്ട്രയില് മാത്രമുള്ളത്. ഞായാറാഴ്ച 6,555 പുതിയ രോഗികളാണ് മഹാരാഷ്ട്രയില് റിപ്പോര്‍ട്ടു ചെയ്തത്. ശനിയാഴ്ച അത് 7000 ആയിരുന്നു.\nതെക്കെ ഇന്ത്യന് സംസ്ഥാനങ്ങളില് കഴിഞ്ഞ ദിവസങ്ങളില് രോഗികളുടെ എണ്ണത്തില് വലിയ തോതിലുള്ള വര്‍ദ്ധനയുണ്ടായി. ദേശീയ തലത്തിലെ കണക്കിന്റെ 25 ശതമാനമായി തെക്കെ ഇന്ത്യന് സംസ്ഥാനങ്ങളില്‍നിന്നുള്ള മൊത്തം രോഗികളുടെ എണ്ണം മാറിയിട്ടുണ്ട്. ഞായാറാഴ്ച കര്‍ണാടകയില് 1925 രോഗികളാണ് പുതുതായി ഉണ്ടായത്. തെലങ്കാനയില് 1590 രോഗികളും. കഴിഞ്ഞായാഴ്ച തെലങ്കാനയില് 9500 രോഗികളാണ് ഉണ്ടായത്. കര്‍ണാടകയില് ആകട്ടെ 10,000 രോഗികളും. പ്രതീക്ഷകള് നല്‍കുന്ന വിധത്തില് തമിഴ്‌നാട്ടില് റിപ്പോട്ട് ചെയ്യുന്ന രോഗികളുടെ എണ്ണത്തില് നേരിയ കുറവുണ്ടാകുന്നുണ്ട്. ജൂണ് മാസം മുതലാണ് തെക്കെ ഇന്ത്യന് സംസ്ഥാനങ്ങളിലെ രോഗികളുടെ എണ്ണത്തില് വലിയ വര്‍ദ്ധന ഉണ്ടായത്.\nCovid 19 Pandemic india covid update\nതിരുവനന്തപുരത്ത് ട്രിപ്പിള് ലോക്ഡൗണ്